kt jallel kairpur | തൃശൂരിലുണ്ടായിരുന്ന മന്ത്രി എ.സി. മൊയ്തീൻ തലേദിവസം തന്നെ സംഭവസ്ഥലത്തെത്തി പ്രവർത്തനങ്ങൾ ഏകോപിപ്പിച്ചു; കരിപ്പൂരിൽ ദുരന്തമുണ്ടാകുമെന്ന് മൊയ്തീൻ മുൻകൂട്ടി കണ്ടോ എന്ന് ചോദിച്ച് സോഷ്യൽ മീഡിയ; രക്ഷാപ്രവർത്തന പോസ്റ്റിലും ജലീലിന് പറ്റിയത് വൻ അബദ്ധം; തൃശൂരിൽ നിന്ന് മൊയ്തീൻ എത്തും മുമ്പേ രക്ഷാപ്രവർത്തനം തീർന്നെന്ന് സ്ഥലവാസികളും; ജലീലിന് ഇത് കഷ്ടകാലങ്ങളുടെ സമയം - MarunadanMalayalee.com\nAugust 10, 202012:21 PM IST Permalink\nകോഴിക്കോട്: കരിപ്പൂർ വിമാനാപകടത്തെ തുടർന്ന് രക്ഷാദൗത്യം ഏകോപിപ്പിച്ചത് മന്ത്രി എ.സി മൊയ്തീന്റെ നേതൃത്വത്തിലായിരുന്നുവെന്ന മന്ത്രി കെ.ടി ജലീൽ ഫേസ്‌ബുക്ക് പോസ്റ്റ് വിവാദത്തിൽ.\n'തൃശൂരിലുണ്ടായിരുന്ന മന്ത്രി എ.സി. മൊയ്തീൻ തലേദിവസം തന്നെ സംഭവസ്ഥലത്തെത്തി പ്രവർത്തനങ്ങൾ ഏകോപിപ്പിച്ചു.'- എന്നാണ് മന്ത്രി ജലീൽ ഫേസ്‌ബുക്കിൽ കുറിച്ചത്. മന്ത്രിയുടെ പ്രസ്താവനയ്‌ക്കെതിരെ വ്യാപക പ്രതിഷേധമാണ് സമൂഹമാധ്യമങ്ങളിൽ നടക്കുന്നത്. അപകടം മുൻകൂട്ടി കണ്ട് മന്ത്രി തലേദിവസം തന്നെ സംഭവസ്ഥലത്തെത്തിയത് എങ്ങനെയെന്ന ചോദ്യമാണ് വിമർശകർ ഉന്നയിക്കുന്നത്. ഇതോടെ സ്വർണ്ണ കടത്തിൽ ആരോപണങ്ങളെ നേരിടുന്ന മന്ത്രിക്കെതിരെ പുതിയ വിവാദവും ചർച്ചയാവുകയാണ്.\nവെള്ളിയാഴ്ച രാത്രി ഏഴരയോടെയാണ് കരിപ്പൂരിൽ വിമാനാപകടം ഉണ്ടായത്. അപകടം ഉണ്ടായതിനു പിന്നാലെ പ്രദേശവാസികളുടെ നേതൃത്വത്തിലാണ് രക്ഷാപ്രവർത്തനം തുടങ്ങിയത്. നാട്ടുകാർ സ്വന്തം വാഹനങ്ങളുമായെത്തി അപകടത്തിൽപ്പെട്ടവരെ ആശുപത്രികളിൽ എത്തിക്കുകയായിരുന്നു. തുടക്കത്തിൽ ചെറിയ വിമാന അപകടമെന്ന ധാരണയാണ് പുറത്തു പടർന്നത്. എന്നാൽ അപകടത്തിന്റെ ഗൗരവം മനസ്സിലാക്കി മുഖ്യമന്ത്രി പിണറായി വിജയൻ ഇടപെട്ടു. തൃശൂരിലുണ്ടായിരുന്ന മന്ത്രി എസി മൊയ്തീനോട് അതിവേഗം കരിപ്പൂരിൽ എത്താൻ ആവശ്യപ്പെട്ടു. ഇത് അനുസരിച്ച് മന്ത്രി കരിപ്പൂരിൽ എത്തി. അപ്പോഴേക്ക് രക്ഷാ പ്രവർത്തനം പോലും പൂർത്തിയായിരുന്നു.\nഅപകടത്തിൽപ്പെട്ടവരെയെല്ലാം ആശുപത്രികളിൽ എത്തിച്ച ശേഷമാണ് മന്ത്രി എ.സി. മൊയ്തീൻ സംഭവസ്ഥലത്തെത്തുന്നത്. ഇക്കാര്യം അദ്ദേഹം തന്റെ ഫേസ്‌ബുക്ക് പോസ്റ്റിൽ നിന്നും വ്യക്തമാണ്. മുഖ്യമന്ത്രിയുടെ നിർദ്ദേശപ്രകാരം തൃശൂരിൽ നിന്ന് കരിപ്പൂരിലേയ്ക്ക് പോകുന്നുവെന്ന് മന്ത്രി ഫേസ്‌ബുക്കിൽ കുറിച്ചിട്ടുണ്ട്. ഇത് പോസ്റ്റു ചെയ്തതാകട്ടെ രാത്രി 10.22 നും. ഇതിൽ നിന്നു തന്നെ കാര്യങ്ങളെല്ലാം വ്യക്തമാണ്. എന്നിട്ടും തലേ ദിവസമേ എല്ലാം അറിഞ്ഞ് മൊയ്തീൻ എത്തിയിരുന്നുവെന്ന തരത്തിലാണ് ജലീലിന്റെ അവകാശ വാദം. ഇത് രക്ഷാ പ്രവർത്തനത്തിന് മുന്നിട്ടിറങ്ങിയവരെ കളിയാക്കുന്നതാണെന്നാണ് ഉയരുന്ന ആരോപണം.\nഅപകടം നടന്ന് മണിക്കൂറിന് ശേഷമാണ് എ.സി മൊയ്തീൻ തൃശൂരിൽ നിന്നും കരിപ്പൂരിലേക്ക് പുറപ്പെട്ടത്. ഇതിനോടകം തന്നെ പ്രദേശവാസികളും, പൊലീസ്, അഗ്‌നിശമന സേനാംഗങ്ങളും ചേർന്ന് അപകടത്തിൽപ്പെട്ടവരെ ആശുപത്രികളിൽ എത്തിച്ചിരുന്നു. തൃശൂരിൽ നിന്നും കരിപ്പൂരിലെത്തിയ ചിത്രവും മന്ത്രി ഫേസ്‌ബുക്കിൽ പങ്കുവച്ചിട്ടുണ്ട്. മലപ്പുറം- കോഴിക്കോട് ജില്ലാ കലക്ടർമാർ, കൊണ്ടോട്ടി എംഎ‍ൽഎ ടി.വി ഇബ്രാഹിം, പി.കെ കുഞ്ഞാലിക്കുട്ടി എംപി തുടങ്ങിയവർ മന്ത്രി എത്തുന്നതിനും മുൻപേ അപകടസ്ഥലത്തെത്തിയിരുന്നു. ഇതെല്ലാം മറച്ചു വച്ചുള്ള ജലീലിന്റെ പോസ്റ്റാണ് വിവാദമാകുന്നത്.\nജലീൽ ഇട്ട ഫെയ്‌സ് ബുക്ക് പോസ്റ്റിന്റെ പൂർണ്ണ രൂപം\nദുഃഖം പറന്നിറങ്ങിയ ദിവസം\nസർക്കാർ സംവിധാനങ്ങളും പ്രദേശവാസികളും എയർപോർട്ട് ജീവനക്കക്കാരും കയ്യുംമെയ്യും മറന്ന് പൊരുതിയപ്പോൾ അപകട പ്രത്യാഘാതം എത്രകണ്ടാണ് കുറക്കാനായതെന്ന് ഒരാൾക്കും പറയുക സാധ്യമല്ല. സർക്കാർ ആശുപത്രികളും സർക്കാരേതര ഹോസ്പിറ്റലുകളും അവിടങ്ങളിലെ ഡോക്ടർമാരും നഴ്‌സുമാരും മറ്റിതര സ്റ്റാഫും ജീവൻ പണയപ്പെടുത്തി പണിയെടുത്തപ്പോൾ രക്ഷിക്കാനായത് നിരവധി പ്രാണനുകളാണ്. ഇന്ന് രാവിലെ മുതൽ ഞങ്ങളെല്ലാവരും കോഴിക്കോട് മെഡിക്കൽ കോളേജിലും മറ്റു ആശുപത്രികളിലുമായി ഉണ്ടായിരുന്നു.\nപ്രതികൂല സാഹചര്യത്തിലും എല്ലാം വിസ്മരിച്ചാണ്, ബഹുമാനപ്പെട്ട ഗവർണർ ആരിഫ് മുഹമ്മദ്ഖാനും ആദരണീയനായ മുഖ്യമന്ത്രി പിണറായി വിജയനും നിയമസഭാ സ്പീക്കർ ശ്രീരാമകൃഷ്ണനും മന്ത്രിമാരായ ഇ.പി.ജയരാജനും, കെ.കെ. ഷൈലജ ടീച്ചറും, എ.സി. മൊയ്തീനും, ടി.പി. രാമകൃഷ്ണനും, വി എസ് സുനിൽകുമാറും, എ.കെ. ശശീന്ദ്രനും, കടന്നപ്പള്ളി രാമചന്ദ്രനും, ചീഫ് സെക്രട്ടറിയും, സംസ്ഥാന പൊലീസ് ചീഫും കോഴിക്കോട് മെഡിക്കൽ കോളേജിലും അപകടസ്ഥലത്തും ഓടിയെത്തിയത്. വിമാനാപകടത്തിൽ മരണപ്പെട്ടവരുടെ കുടുംബങ്ങൾക്ക് പത്ത് ലക്ഷം രൂപാ വീതവും പരിക്കേറ്റ് ചികിൽസയിൽ കഴിയുന്നവരുടെ മുഴുവൻ ചികിൽസാ ചെലവും സംസ്ഥാനസർക്കാർ നൽകുമെന്ന് മുഖ്യമന്ത്രി പത്രക്കാരെ അറിയിച്ചു. രക്ഷാപ്രവർത്തനത്തിൽ ഏർപ്പെട്ട മുഴുവൻ പേരെയും അദ്ദേഹം ഹാർദ്ദമായി അഭിനന്ദിച്ചു. തൃശൂരിലുണ്ടായിരുന്ന മന്ത്രി എ.സി. മൊയ്തീൻ തലേദിവസം തന്നെ സംഭവസ്ഥലത്തെത്തി പ്രവർത്തനങ്ങൾ ഏകോപിപ്പിച്ചു.\nതിരുവനന്തപുരത്ത് നിന്ന് അപകടമറിഞ്ഞ ഉടൻ കാർ മാർഗ്ഗം പുറപ്പെട്ട് പുലർച്ചെ ഞാനുമെത്തി. യാത്രക്കിടയിൽ പലതവണ സ്ഥലം എംഎ‍ൽഎ യും എന്റെ സുഹൃത്തുമായ ടി.വി. ഇബ്രാഹീമിനെ ഫോണിൽ ബന്ധപ്പെട്ട് കാര്യങ്ങൾ മനസ്സിലാക്കിക്കൊണ്ടിരിന്നു. രാവിലെമുതൽ സന്നദ്ധപ്രവർത്തകർക്കും അരോഗ്യ പ്രവർത്തകർക്കുമൊപ്പം വൈകുന്നേരം വരെ മോർച്ചറിക്ക് മുന്നിൽ ജനപ്രതിനിധികളായ ഞങ്ങളെല്ലാമുണ്ടായിരുന്നു. എംഎ‍ൽഎ മാരായ എ പ്രദീപ്കുമാറും, പി.ടി.എ റഹീമും, സി.മമ്മൂട്ടിയും, കാരാട്ട് റസാക്കും, മെയർ തോട്ടത്തിൽ രവീന്ദ്രനും മദ്രസ്സാദ്ധ്യാപക ക്ഷേമനിധി ബോർഡ് ചെയർമാൻ സൂര്യ ഗഫൂറും, കോർപ്പറേഷൻ കൗൺസിലർമാരും ഇതിൽ ഉൾപ്പെടും.\nവൈകുന്നേരത്തോടെ എല്ലാ മൃതദേഹങ്ങളും പോസ്റ്റ്‌മോർട്ടം നടത്തി ബന്ധുക്കൾക്ക് വിട്ടുകൊടുത്തു. മനുഷ്യൻ എന്ന വാക്കിന്റെ അർത്ഥതലങ്ങൾ പ്രപഞ്ചത്തോളം വലിപ്പമുള്ളതാണെന്ന് അവിടെ കണ്ട മനുഷ്യരുടെ നിസ്വാർത്ഥമായ പ്രവർത്തനങ്ങൾ വിളിച്ച് പറഞ്ഞുകൊണ്ടേയിരുന്നു. വേദനയും ദുഃഖവും അണപ്പൊട്ടിയൊഴുകിയ മണിക്കൂറുകൾ മറക്കാനാവില്ല. രക്ഷാപ്രവർത്തനങ്ങളിൽ പങ്കാളികളായവരുടെ നല്ലമനസ്സിനു മുന്നിൽ തൊഴുകൈകളോടെ ഞാനൊന്ന് നിൽക്കട്ടെ.


അനീറ കബീറിന് ഇനി ട്രാൻസ് വുമൺ ആയി തന്നെ പഠിപ്പിക്കാൻ അനുമതി\nവിഷയത്തിൽ ഇടപെട്ട് വിദ്യാഭ്യാസമന്ത്രി വി ശിവൻകുട്ടി\nട്രാന്‍സ് വുമണ് അനീറ കബീറിന് ജീവിതം തിരികെ നൽകി സർക്കാർ നടപടി. നഷ്ടപ്പെട്ട ജോലി തിരികെ നല്‍കാന് ഇടപെട്ട് വിദ്യാഭ്യാസ മന്ത്രി വി ശിവന്‍കുട്ടിരംഗത്ത് വന്നു. ട്രാന്‍സ് വനിതയായി ജീവിക്കാനാവില്ലെന്ന് കാട്ടി ദയാവധത്തിന് അപേക്ഷ നല്‍കാനൊരുങ്ങിയ വിഷയത്തില് ആണ് സർക്കാരിന്റെ ഭാഗത്ത് നിന്നും നടപടികൾ സ്വീകരിച്ചിരിക്കുന്നത്.\nപാലക്കാട് വിദ്യാഭ്യാസ ഉപ ഡയറക്ടറുമായി മന്ത്രി ഫോണില് സംസാരിച്ചു. അനീറയ്ക്ക് നഷ്ടമായ ജോലി തിരികെ നല്‍കാന് ആവശ്യമായ നടപടികളെടുക്കാന് നിര്‍ദേശം നല്‍കി.\nതുടര്‍ന്ന് അനീറയെ ജോലിയില് നിന്ന് പറഞ്ഞുവിട്ട അതേ സ്‌കൂളിലെ പ്രധാനാധ്യാപിക ഫോണില് വിളിച്ച് ജോലിക്ക് വരണമെന്നാവശ്യപ്പെടുകയായിരുന്നു.\nട്രാന്‍സ് വനിതയായി ജീവിക്കാനാവില്ലെന്ന് കാട്ടി ദയാവധത്തിന് അപേക്ഷ നല്‍കാന് അഭിഭാഷകനെ ലഭ്യമാക്കണമെന്ന് ആവശ്യപ്പെട്ട് ലീഗല് സര്‍വീസസ് അതോറിറ്റിക്ക് അപേക്ഷ നല്‍കിയ അനീറ കബീറിനെ ഫോണില് വിളിച്ച് സംസാരിച്ചു.\nമാന്യമായി ജോലി ചെയ്ത് ജീവിക്കാന് ട്രാന്‍സ് വനിത എന്ന നിലയ്ക്ക് തന്നെ അനുവദിക്കുന്നില്ലെന്നും പാലക്കാട്ടെ സര്‍ക്കാര് സ്‌കൂളില് ഉണ്ടായിരുന്ന താത്കാലിക അധ്യാപക ജോലി നഷ്ടമായെന്നും അനീറ അറിയിച്ചു.സഹോദരന് ദിവസങ്ങള്‍ക്ക് മുമ്പ് അപകടത്തെ തുടര്‍ന്ന് മരിച്ചെന്നും ആ കുടുംബത്തെ സംരക്ഷിക്കേണ്ട ചുമതല കൂടി തനിക്ക് വന്നു ചേര്‍ന്നെന്നും അനീറ പറഞ്ഞു.\nഅനീറയുടെ കുടുംബ പശ്ചാത്തലവും വിദ്യാഭ്യാസ യോഗ്യതയും ചോദിച്ചറിഞ്ഞു. രണ്ട് ബിരുദാനന്തര ബിരുദവും എം എഡും സെറ്റും തനിക്കുണ്ടെന്ന് അനീറ അറിയിച്ചതിനെ തുടർന്നാണ് അനീറയ്ക്ക് അനുകൂലമായ നടപടികൾ സർക്കാർ മുന്നോട്ട് വെച്ചത്.\n50 ലക്ഷം കൈ പുസ്തകം തയ്യാറാക്കി ജനങ്ങളിലേക്കെത്തിക്കാനാണ് സർക്കാരിന്റെ ശ്രമം


Shahid dumped Vidya for Sania Mirza, വിദ്യയെ വിട്ട് ഷാഹിദ് സാനിയയ്‌ക്കൊപ്പം - Malayalam Filmibeat\nസാനിയയ്ക്കായി ഷാഹിദ് വിദ്യയെ ഉപേക്ഷിച്ചു\n| Published: Tuesday, July 29, 2008, 15:23 [IST]\nവിടരും മുമ്പേ കൊഴിഞ്ഞുപോയ ഒരു പൂവിന്റെ വിധിയായിരുന്നു ആ പ്രണയത്തിനും പിന്നെ സിനിമാ ലോകത്തെ കഥകള് ഇങ്ങനെയൊക്കെയാണെന്ന് കരുതി അങ്ങ് സമാധാനിക്കു അത്രമാത്രേ ഇനി ചെയ്യാനുള്ളു. പറഞ്ഞുവരുന്നത് ഷാഹിദ് കപൂറിന്റെയും വിദ്യാ ബാലന്റെയും പ്രണയത്തെക്കുറിച്ചാണ്.\nഅങ്ങനെയൊന്നുണ്ടായിരുന്നോ എന്ന് മാത്രം ചോദിക്കരുത് കാരണം ആ ചോദ്യത്തിന് ഉത്തരമില്ല. പക്ഷേ തീയില്ലാതെ പുകയുണ്ടാവില്ലെന്നാണല്ലോ. അതുകൊണ്ടുതന്നെയാണ് കിസ്‌മത് കണക്ഷണന് എന്ന പുതിയ ചിത്രത്തിന്റെ ചിത്രീകരണ സമയം മുതല് തന്നെ ബോളിവുഡിലെ പാപ്പരാസികള് വിദ്യയ്‌ക്കും ഷാഹിദിനും പിന്നാലെ കൂടിയത്.\nഇരുവരും തമ്മില് കണക്ഷനുണ്ടെന്നുതന്നെ ബോളിവുഡ് വിശ്വസിച്ചു. ഷാഹിദ് പ്രൊപ്പോസ് ചെയ്‌താല് സ്വീകരിക്കാന് താന് തയ്യാറാണെന്ന് പറഞ്ഞ് ഇതിനിടെ വിദ്യ നയം വ്യക്തമാക്കുകയും ചെയ്‌തു. എന്നാല് സൂത്രക്കാരനായ ഷാഹിദ് ഒന്നും ഉരിയാടിയില്ല.\nപക്ഷേ ഒരു വര്‍ഷം മുമ്പ് ഷാഹിദിനുണ്ടായ അതേ അവസ്ഥയാണ് ഇപ്പോള് വിദ്യ അനുഭവിക്കുന്നതെന്നാണ് ബോളിവുഡ് പറയുന്നത്. കരീന സെയ്‌ഫിന് വേണ്ടി ഷാഹിദിനെ ഉപേക്ഷിച്ചതുപോലെ സാക്ഷാന് സാനിയാ മിര്‍സയ്‌ക്ക് വേണ്ടി ഷാഹിദ് വിദ്യയെ ഉപേക്ഷിച്ചു.\nകിസ്‌മത് കണക്ഷന്റെ ചിത്രീകരണത്തിനിടയ്‌ക്ക് രണ്ടുപേര്‍ക്കുമിടയില് നല്ല രസതന്ത്രം നിലനിന്നിരുന്നുവെന്നും എന്നാല് ഇപ്പോള് രണ്ടാള്‍ക്കുമിടിയല് ഇത് കാണാനില്ലെന്നുമാണ് പലരും പറയുന്നത്. രണ്ടുപേരും കണ്ടുമുട്ടിയാല്‍ത്തന്നെ കണ്ടമട്ടില്ലത്രേ.\nസാനിയയുമായുള്ള ഷാഹിദിന്റെ ബന്ധത്തെക്കുറിച്ച് നേരത്തേതന്നെ ഗോസിപ്പുകള് വന്നിരുന്നു. എന്നാല് സാനിയ ഒരു നല്ല സുഹൃത്തുമാത്രമാണെന്നായിരുന്നു ഷാഹിദിന്റെ വിശദീകരണം. മുമ്പ് കരീന-ഷാഹിദ് ബന്ധം പൊട്ടിയപ്പോള് അതിന് പിന്നില് വിദ്യയാണെന്നും പ്രചാരണങ്ങളുണ്ടായിരുന്നു.\nഎന്തായാലും കരീനയ്‌ക്ക് ഒരു വര്‍ഷം കൊണ്ട് സെയ്‌ഫുമായുള്ള ബന്ധം സെയ്‌ഫാക്കാന് കഴിഞ്ഞെങ്കില് രണ്ടു പ്രണയങ്ങളില്‍ച്ചെന്നുപെടാനായിരുന്നു ഷാഹിദിന്റെ വിധി. കരീന ഉപേക്ഷിച്ചപ്പോള് സ്‌നേഹിക്കാന് തനിക്കിപ്പോള് പേടിയാണന്ന് പറഞ്ഞ അതേ ഷാഹിദാണ് ഇപ്പോള് വിദ്യയെയും പറ്റിച്ച് സാനിയയ്‌ക്കൊപ്പം നടക്കുന്നത്.\nStory first published: Tuesday, July 29, 2008, 15:23 [IST]


ഖത്തറില് പൂനെ യൂനിവേഴ്‌സിറ്റി കാംപസ് അടുത്ത വര്‍ഷം; രണ്ട് പുതിയ ഇന്ത്യന് സ്‌കൂളുകള് കൂടി; എംബസി സേവനങ്ങള് കൈയകലത്തില് | Pune open university campus in qatar and two more indian schools\nHome Gulf Qatar ഖത്തറില് പൂനെ യൂനിവേഴ്‌സിറ്റി കാംപസ് അടുത്ത വര്‍ഷം; രണ്ട് പുതിയ ഇന്ത്യന് സ്‌കൂളുകള് കൂടി; എംബസി...\nഖത്തറില് പൂനെ യൂനിവേഴ്‌സിറ്റി കാംപസ് അടുത്ത വര്‍ഷം; രണ്ട് പുതിയ ഇന്ത്യന് സ്‌കൂളുകള് കൂടി; എംബസി സേവനങ്ങള് കൈയകലത്തില്\nNovember 30, 2020, 11:49 am\nദോഹ: കൂടുതല് ഇന്ത്യന് വിദ്യാഭ്യാസ സ്ഥാപനങ്ങള് ഖത്തറില് അധികം വൈകാതെ പ്രവര്‍ത്തനമാരംഭിക്കുമെന്ന് ഇന്ത്യന് അംബാസഡര് ഡോ. ദീപക് മിത്തല് പറഞ്ഞു. എംബസിയില് മാധ്യമപ്രവര്‍ത്തകരുമായി നടത്തിയ കൂടിക്കാഴ്ചയിലാണ് അദ്ദേഹം ഇക്കാര്യം അറിയിച്ചത്. പുനെ ഓപണ് യൂനിവേഴ്‌സിറ്റിയുടെ ശാഖ 2021 മധ്യത്തോടെ ഖത്തറില് തുടങ്ങും. ഇതിന്റെ നടപടികള് അവസാനഘട്ടത്തിലാണ്. ബിഎസ്‌സി, ബി.എഡ്, ബിഎ തുടങ്ങിയ കോഴ്‌സുകള് ഇവിടെയുണ്ടാകും. നിലവില് 18 ഇന്ത്യന് സ്‌കൂളുകളാണ് ഖത്തറില് പ്രവര്‍ത്തിക്കുന്നത്. രണ്ടുപുതിയ സ്‌കൂളുകള്‍കൂടി ഉടന് തുറക്കുമെന്നും അംബാസഡര് അറിയിച്ചു. ഹമദ് ബിന് ഖലീഫ യൂനിവേഴ്‌സിറ്റി അടക്കമുള്ള വിദ്യാഭ്യാസ സ്ഥാപനങ്ങളുടെ തലവന്മാരുമായി എംബസി അധികൃതര് ചര്‍ച്ച നടത്തിയിട്ടുണ്ട്\nസേവനങ്ങള് ആവശ്യക്കാരെ തേടിച്ചെല്ലും\nഎംബസിയുടെ സേവനങ്ങളുമായി ഇന്ത്യക്കാരെ അങ്ങോട്ട് തേടിച്ചെല്ലുകയാണ് എംബസിയുടെ ലക്ഷ്യമെന്ന ദീപക് മിത്തല് വ്യക്തമാക്കി. ഇന്ത്യന് എംബസിയുടെ വിവിധ സേവനങ്ങള് ജനങ്ങള്‍ക്ക് സൗകര്യപ്രദമായി എത്തിക്കാനായി പ്രത്യേക മൊബൈല് ആപ്ലിക്കേഷന് പുറത്തിറക്കും. ഇതുമായി ബന്ധപ്പെട്ട നടപടികള് പുരോഗമിക്കുകയാണ്. നിലവില് എംബസി വെബ്‌സൈറ്റ് മുഖേന ആളുകള്‍ക്ക് അപ്പോയിന്റ്‌മെന്റുകള് എടുക്കാനും സേവനങ്ങള് തേടാനും സൗകര്യമുണ്ട്. അടിയന്തര ആവശ്യങ്ങള്‍ക്കായുള്ള അപ്പോയ്ന്‍മെന്റുകള്‍ക്ക് പ്രത്യേക സൗകര്യവും ഏര്‍പ്പെടുത്തിയിട്ടുണ്ടെന്ന് അംബാസഡര് ചൂണ്ടിക്കാട്ടി.\nഎംബസിയുടെ വിവിധ സേവനങ്ങള് ഖത്തറിന്റെ വിവിധ ഭാഗങ്ങളിലുള്ള ഇന്ത്യക്കാരെ തേടിച്ചെല്ലുന്ന തരത്തില് കോണ്‍സുലാര് ക്യാമ്പുകള് നടത്തും. ദോഹയില്‍നിന്ന് ദൂരെയുള്ള പ്രദേശങ്ങളില് പ്രത്യേക കോണ്‍സുലാര് ക്യാമ്പുകള് പതിവായി നടത്താനാണ് പദ്ധതി. കഴിഞ്ഞ ദിവസം ഏഷ്യന് ടൗണിലെ ഇന്ത്യന് തൊഴിലാളികള്‍ക്കായി ക്യാമ്പ് നടത്തിയിരുന്നു. അത് വന് വിജയമായിരുന്നു. എല്ലാമാസവും ആദ്യവെള്ളിയാഴ്ച ഇത്തരത്തില് ഇവിടെ ക്യാമ്പ് നടത്തുമെന്ന് അംബാസഡര് അറിയിച്ചു.\nഅടിയന്തര അറ്റസ്‌റ്റേഷന് സേവനങ്ങള്‍ക്കായി കഴിഞ്ഞ നവംബര് 21ന് എംബസിയിലും പ്രത്യേക ക്യാമ്പ് നടത്തിയിരുന്നു. ഇതില് 511 സേവനങ്ങളാണ് നല്‍കിയത്. സപ്തംബര് മുതല് നവംബര് വരെ എംബസിയില് 25,000 സര്‍വീസുകളാണ് നല്‍കിയത്. നാല് സ്‌പെഷ്യല് കോണ്‍സുലാര് സര്‍വീസ് നടത്തി. ഓണ്‍ലൈനില് നാല് ഓപണ് ഹൗസുകളും സംഘടിപ്പിച്ചിട്ടുണ്ട്.\nഇന്ത്യക്കാരുടെ പ്രശ്‌നങ്ങളില് ഇടപെടുന്നു\nഖത്തറില് കേസുകളില് കുടുങ്ങിയും തൊഴില് നിയമലംഘനത്തില്‍പ്പെട്ടും പ്രയാസപ്പെടുന്ന ഇന്ത്യക്കാരെ സഹായിക്കാന് എംബസി അതത് സമയങ്ങളില് ഇടപെടുന്നുണ്ട്. നാട്ടില്‍നിന്ന് ബന്ധുവിന്റെ ചതിയില്‍പെട്ട് ഖത്തറില് മയക്കുമരുന്ന് കേസില് ജയിലിലായ ഹൈദരാബാദ് സ്വദേശികളായ ദമ്പതികളുടെ വിഷയത്തില് ഇടപെട്ടിട്ടുണ്ട്. ദമ്പതികള്‍ക്ക് നിയമസഹായമടക്കം നല്‍കുന്നുണ്ട്. ജയിലുകളില് കഴിയുന്ന ഇന്ത്യക്കാരെ കഴിഞ്ഞ ദിവസങ്ങളില് സന്ദര്‍ശിച്ചു. നൂറിലധികം ഇന്ത്യക്കാര് ഖത്തറിലെ വിവിധ ജയിലുകളില് കഴിയുന്നുണ്ട്. ഇവര്‍ക്കും ആവശ്യമായ നിയമസഹായമടക്കം നല്‍കുന്നുണ്ട്.\nതൊഴിലാളികള്‍ക്ക് കൂലി നല്‍കാത്തതുമായി ബന്ധപ്പെട്ട് 250 പരാതികളാണ് കമ്പനികള്‍ക്കെതിരെ ഈയടുത്ത് കിട്ടിയത്. ഇവയില് ഫലപ്രദമായി ഇടപെട്ടതായും അംബാസഡര് പറഞ്ഞു.\nഖത്തറിന്റെ പ്രധാന വ്യാപാര പങ്കാളി\nഖത്തറിന്റെ മൂന്നാമത് വലിയ വ്യാപാരപങ്കാളിയാണ് ഇന്ത്യ. അംബാസഡറായി ചുമതലയേറ്റെടുത്തതിനുശേഷം അമീര് ശെയ്ഖ് തമീം ബിന് ഹമദ് ആല്‍ഥാനി, വിവിധ മന്ത്രിമാര്, വകുപ്പ് ഉദ്യോഗസ്ഥര് തുടങ്ങിയ നിരവധി പ്രമുഖരുമായി കൂടിക്കാഴ്ച നടത്തി. വിവിധ മേഖലകളില് ഇന്ത്യയുമായി കൂടുതല് സഹകരണം ഉണ്ടാക്കാന് ഖത്തര് അധികൃതര് ഏറെ താല്‍പര്യം കാണിക്കുന്നുണ്ട്.\nകോവിഡ് കാലത്ത് വിവിധ അപെക്‌സ് സംഘടനകളുമായി ചേര്‍ന്ന് വിവിധ പ്രവര്‍ത്തനങ്ങളാണ് എംബസി നടത്തിയത്. ഇതിനകം 30,000 ഇന്ത്യക്കാരാണ് വിവിധ ഘട്ടങ്ങളിലായി കോവിഡ് കാലത്ത് നാട്ടില് തിരിച്ചെത്തിയിരിക്കുന്നത്.\npune open university campus in qatar\npune opne university\nqatar indian ambassador press meet\nQATAR INDIAN SCHOOL\nPrevious articleഖത്തര് പെട്രോളിയം ഡിസംബറിലെ ഇന്ധന വില പ്രഖ്യാപിച്ചു\nNext articleയുഎഇയില് ഇന്ന് 1107 പേര്‍ക്ക് കോവിഡ്; ചികില്‍സയിലായിരുന്ന രണ്ടുപേര് കൂടി മരിച്ചു\nസിബിഎസ്ഇ പരീക്ഷയില് മികച്ച വിജയവുമായി ഖത്തറിലെ ഇന്ത്യന് സ്‌കൂളുകള്\nmtp - August 3, 2021, 5:53 pm 0\nദോഹ: സിബിഎസ്ഇ 12ാംതരം പരീക്ഷയില് ഖത്തറിലെ ഇന്ത്യന് സ്‌കൂളുകള്‍ക്ക് മികച്ച പ്രകടനം. തങ്ങളുടെ വിദ്യാര്‍ഥികള് മികച്ച വിജയം കൊയ്തതായി ബിര്‍ള പബ്ലിക് സ്‌കൂള്, എംഇഎസ് ഇന്ത്യന് സ്‌കൂള്, ഐഡിയല് ഇന്ത്യന് സ്‌കൂള്, ഭവന്‍സ്...\nഇന്ത്യന് അംബാസഡര് ഖത്തര് വിദേശകാര്യ സഹമന്ത്രിയുമായി കൂടിക്കാഴ്ച്ച നടത്തി\nmtp - July 7, 2021, 4:18 pm 0\nദോഹ: ഖത്തര് വിദേശകാര്യ സഹമന്ത്രി സുല്‍ത്താന് ബിന് സഅദ് അല് മുറൈഖിയുമായി ഇന്ത്യന് അംബാസഡര് ഡോ. ദീപക് മിത്തല് കൂടിക്കാഴ്ച്ച നടത്തി. ഇരു രാജ്യങ്ങളും തമ്മിലുള്ള ഉഭയ കക്ഷി ബന്ധം യോഗത്തില് അവലോകനം...


നാരായണ ഗുരു സിബിഎസ്ഇ പുസ്തകത്തില് | N C E R T includes Sreenarayana Guru in 12th standard History book - Malayalam Oneindia\nനാരായണ ഗുരു സിബിഎസ്ഇ പുസ്തകത്തില്\nതിരുവനന്തപുരം: പുതിയ സിലബസ് പരിഷ്കരണത്തോടെ സിബിഎസ്ഇ യുടെ 12ാം ക്ലാസിലെ ലോകചരിത്ര പുസ്തകത്തില് ശ്രീ നാരായണ ഗുരുവിനും സ്ഥാനം ലഭിച്ചിരിയ്ക്കുന്നു. ഇതുവരെ ഈ പുസ്തകത്തില് മഹാത്മാ ഗാന്ധി, ഡോ. അംബേദ്കര് എന്നിവരുടെ ജീവിതവും ദര്‍ശനവും മാത്രമേ ഉണ്ടായിരുന്നുള്ളു.\nഎന്നാല് ഈ പുസ്തകത്തില് ശ്രീ നാരായണ ഗുരുവിനെ ഹിന്ദു സന്യാസിയായി ചിത്രീകരിച്ചിരിയ്ക്കുകയാണെന്നാണ് സിപിഎമ്മിന്റെയും മറ്റ് ചില സംഘടനകളുടേയും പ്രതിഷേധം. ശ്രീനാരായണ ഗുരു മതമേതായാലും മനുഷ്യന് നന്നായാല് മതി എന്ന് പറഞ്ഞിട്ടും ഇത്തരത്തില് ചിത്രീകരിച്ചിരിയ്ക്കുന്നത് ബിജെപിയുടെ ഹിന്ദുത്വ അജണ്ടയുടെ ഭാഗമാണെന്നാണ് സിപിഎം പറയുന്നത്.\nവിദ്യാഭ്യാസ രംഗം കാവിവല്കരിയ്ക്കുകയാണെന്ന പഴയ ആരോപണത്തിന്റെ ഭാഗമായാണ് ഇപ്പോള് സിപിഎം ഇതിനെ ഉയര്‍ത്തിപ്പിടിയ്ക്കുന്നത്.\nഎന്നാല് ഹൈന്ദവ വിഷയങ്ങള് പുസ്തകങ്ങളില് ഉള്‍പ്പെടുത്തുക എന്ന ലക്ഷ്യം മാത്രമല്ല ബിജെപി ഇതുവഴി ചെയ്തതെന്ന് വേണം കരുതാന്. തെക്കന് സംസ്ഥാനങ്ങളില് പ്രത്യേകിച്ച് കേരളത്തില് ബിജെപിയ്ക്ക് കാര്യമായ സാന്നിദ്ധ്യമില്ല. ഈ സാന്നിദ്ധ്യം ഉറപ്പാക്കാനായി ബിജെപി കഴിഞ്ഞ കുറേക്കാലമായി എസ്എന്‍ഡിപിയുമായി ചങ്ങാത്തം സ്ഥാപിയ്ക്കാന് ശ്രമിയ്ക്കുന്നുമുണ്ട്. എന്നാല് തനി രാഷ്ട്രീയ വിലപേശലിന്റെ ഭാഗമായി എസ്എന്‍ഡിപി രഹസ്യമായി ബിജെപിയ്ക്കൊപ്പം സഹകരിയ്ക്കുകയും ചര്‍ച്ചകള് നടത്തുകയും പരസ്യമായി അവരുമായി യാതൊരു കൂട്ടുകെട്ടും ഇല്ലെന്ന് പറയുകയും ചെയ്യുകയാണ്.\nഈ അവസരത്തില് ബിജെപി സ്വീകരിയ്ക്കുന്ന വിവിധ എസ്എന്‍ഡിപി സൗഹൃദ നിലപാടുകളില് (ഈഴവ സൗഹൃദ) ഒന്നായി വേണം നാരായണ ഗുരുവിന്റെ ഈ പുസ്തക പ്രവേശവും കാണാന്. അധികാരത്തിലേറി നാല് വര്‍ഷമായെങ്കിലും ഇപ്പോഴേ അവര്‍ക്ക് ശ്രീനാരായണ ഗുരുവിനെ പാഠ്യവിഷയത്തില് ഉള്‍പ്പെടുത്താന് കഴിഞ്ഞുള്ളൂ. അത് അടുത്ത തിരഞ്ഞെടുപ്പ് ലക്ഷ്യം വച്ചുകൂടി ആണെന്ന് പറഞ്ഞാല് നിഷേധിയ്ക്കാനാവില്ല.\nശ്രീനാരായണ ഗുരുവിനെക്കുറിച്ചുള്ള വിവരങ്ങള് എന്നോ തന്നെ പുസ്തകങ്ങളില് ഉള്‍പ്പെടുത്തേണ്ടതായിരുന്നു. അത് ഏത് ലക്ഷ്യം വച്ചാണെങ്കിലും ഇപ്പോഴെങ്കിലും പാഠപുസ്തകങ്ങളിലെത്തിയത് നല്ലത് തന്നെ.


Mozhi - ഒരു കറിവേപ്പിലക്കഥ\n'ഇച്ചിരി കറ്യേപ്പില പൊട്ടിച്ചോട്ടെ ലതേച്ചീ..'\nലതേച്ചിക്ക് അത്ര ഇഷ്ടപ്പെട്ടിട്ടൊന്നുമില്ലെങ്കിലും സമ്മതം കിട്ടി. ഒരു നൂറ് കറിവേപ്പിലതെെ കൊണ്ടുനട്ടിട്ടുണ്ട് വീട്ടിൽ. ഒന്നുപോലും പിടിച്ചില്ല. ഈ വീട്ടിൽ കറിവേപ്പില വാഴില്ലെന്ന് അമ്മ പറയാറുണ്ട്.\nരണ്ടുമൂന്ന് ദിവസത്തിലേക്കുള്ളത് പൊട്ടിച്ചു. എപ്പോഴും വന്ന് ചോദിക്കേണ്ടല്ലോ, യേശുദാസിൻറെ ഒരു പാട്ട് ചുറ്റിപ്പറ്റി നടക്കുന്നുണ്ട്. 'ഇതേത് സിൽമേലെ പാട്ടാ ലതേച്ച്യീ..' വെറും കറിവേപ്പില മാത്രം ചോദിക്കുന്നത് ശരിയല്ലല്ലോ, 'ഉസ്താദോ മൊയ്ല്യാരോ എന്തോ പറയണ കേട്ടു'. ലതേച്ചി തൊഴുത്തിൽ നല്ല തിരക്കിലാണ്.\nവേലി ചാടി തിരിഞ്ഞു നടക്കുന്പോൾ വല്ലാത്തൊരു ജാള്യത തോന്നി, എത്ര വട്ടമാണ് ഇങ്ങനെ തെണ്ടുന്നത്.\nഅവർക്ക് ഇഷ്ടമല്ലെന്നറിഞ്ഞിട്ടും. കറിവേപ്പില ഇല്ലാതെ കഴിച്ചുകൂട്ടാമെന്ന് വെച്ചാൽ, പച്ച വെളിച്ചെണ്ണയും പച്ച കറിവേപ്പിലയും തൂവാത്ത കറിയെക്കുറിച്ച് ചിന്തിക്കാനെ പറ്റുന്നില്ല.\nപുറത്ത് ഒരു ചാറ്റൽമഴ ആരംഭിച്ചിട്ടുണ്ട്. ചൂടുചോറിലേക്ക് മോരുകറി ഒഴിച്ച്, ഉപ്പിലിട്ട കണ്ണിമാങ്ങയും ചുട്ട പപ്പടവും ചേർത്ത് അതിഗംഭീരമായ ഒരു ഊണിന് തുടക്കം കുറിച്ചു. മഴ കണ്ടുകൊണ്ട് ഊണുകഴിക്കുന്നത് ബഹുരസമാണ്. ചൂടുള്ള ചോറാണെങ്കിൽ ആനന്ദത്തിൻറെ ആവി പറക്കും. അപ്പോഴും ഇടയ്ക്കിടക്ക് കറിവേപ്പിലകൾ രുചിപ്പിച്ചു, ആത്മാഭിമാനത്തെ സ്പർശിച്ചു.\nരാത്രി കിടക്കുന്പോൾ അമ്മയോട് പറഞ്ഞു, കറിവേപ്പിലയുടെ കാര്യത്തിൽ ഒരു തീരുമാനം വേണമെന്ന്. '' നിറയെ കറിവേപ്പിലയുള്ള വീട്ടിലേക്ക് നിന്നെ കെട്ടിച്ചയക്കാം, പോരെ '' എന്ന മറുപടിയിൽ ആ സംസാരം അവസാനിച്ചു. അയൽവാസികളാൽ അപമാനിതരാവാൻ വേണ്ടി ചില വീടുകളിൽ മാത്രം കറിവേപ്പില മുളക്കാത്തത് എന്തുകൊണ്ടായിരിക്കും ?.\nകറിവേപ്പില ആവിശ്യമുള്ള മറ്റൊരു ദിവസം. കറി തളപ്പിച്ചുവെച്ചതിന് ശേഷം. ലതേച്ചിയുടെ വീട്ടിലേക്ക് പോകാൻ പല പ്രാവിശ്യം ഇറങ്ങിയതാണ്. പക്ഷെ, ഇപ്രാവിശ്യമെന്തോ മനസ് വഴങ്ങുന്നില്ല. പലപ്പോഴും പോകണ്ട എന്ന് ചിന്തിക്കാറുണ്ടെങ്കിലും കറി തിളച്ചുകഴിഞ്ഞാൽ കറിവേപ്പില മോഹിപ്പിക്കാൻ തുടങ്ങും. അങ്ങിനെ ഇറങ്ങി പോകാറാണ് പതിവ്. ഇന്ന് പക്ഷെ കറിവേപ്പില മോഹിപ്പിക്കുന്നുണ്ടെങ്കിലും, ആ ഇറങ്ങിപ്പോക്ക് സംഭവിക്കുന്നില്ല.\nചോറുണ്ണാൻ നിന്നില്ല, എപ്പോഴോ കിടന്ന് ഉറങ്ങിപ്പോയി. വിഷമം വരുന്പോൾ ഉറങ്ങുന്ന ശീലം എനിക്കുണ്ടായിരുന്നു. ആരോ വിളിച്ചത് കേട്ടാണ് പുറത്തേക്ക് വന്നത്. കയ്യിൽ കറിവേപ്പിലയുമായി ലതേച്ചി !!\nതീർച്ചയായും ഞാനിത് ഉച്ചയ്ക്കു കാണുന്ന സ്വപ്നമാകാനെ വഴിയുള്ളൂ, അല്ലെങ്കിൽ ഇതൊരു കഥ ആയിരിക്കണം.\nമിഴിച്ചു നിൽക്കുന്ന എന്നെ നോക്കി ലതേച്ചി പറയുകയാണ്. ''സിന്ദൂ, നീയെൻറെ സാരീൻറെ ഞൊറിയൊന്ന് ശരിയാക്കി തന്നേ, ചിഞ്ചൂൻറെ വീടുവരെ ഒന്നു പോകണം'' അതിനുശേഷം കെെയ്യിലിരുന്ന കറിവേപ്പില എൻറെ നേരെ നീട്ടീ. '"വരുന്ന വഴിക്ക് പൊട്ടിച്ചതാ, നിനക്കെന്തായാലും വേണ്ടിവരുമല്ലോ." ഞാനത് വാങ്ങി തിണ്ണയിൽ വെച്ചു.\nലതേച്ചിയുമായി ബെഡ്റൂമിൽ കയറി, സാരിയുടെ ഞൊറികൾ ശരിയാക്കി കൊണ്ടിരിക്കുന്പോൾ, ലതേച്ചിയുടെ കണ്ണ് നിറഞ്ഞിരിക്കുന്നത് ഞാൻ ശ്രദ്ധിച്ചു.\n''നീയിവിടെ ഉള്ളപ്പോൾ വൃത്തിയായി ചെന്നില്ലെങ്കിൽ ചിഞ്ചു എന്നെ കൊല്ലും''\nലതേച്ചി ഞാനറിയാതെ കണ്ണുതുടച്ചു.\n''നീ കൂടി കെട്ടിപോയാൽ, പിന്നെ ഇതൊന്നുമുണ്ടാവില്ല"\nഅവരു പോയപ്പോൾ, ഞാൻ അടുക്കളയിൽ കയറി കറി ചൂടാക്കി. ചേമ്പുകറിയായിരുന്നു അന്ന്. പച്ചവെളിച്ചണ്ണയും പച്ചക്കറിവേപ്പിലയും കറിക്കുമീതെ തൂവി. സംഗതി നാടനാണെങ്കിലും, അപ്പോൾ രാജകീയമായി തോന്നി.


ദീപിക പള്ളിക്കലിന് കാലിഫോര്‍ണിയ സ്‌കോഷ് കിരീടം\nMonday 12th September 2011 8:30pm\nലണ്ടന്: അന്താരാഷ്ട്ര ക്രിക്കറ്റ് കൗണ്‍സിലിന്റെ(ഐസിസി) ഈ വര്‍ഷത്തെ ഏകദിന ടീമിനെ പ്രഖ്യാപിച്ചു. ലോക ചാമ്പ്യന്‍മാരായ ഇന്ത്യന് ടീമില് നിന്നു ക്യാപ്റ്റന് മഹേന്ദ്ര സിങ് ധോണിയടക്കം നാലു പേര് ടീമിലിടം കണ്ടെത്തി. ധോണി തന്നെയാണ ടീമിന്റെ നായകനും. എന്നാല് മാസ്റ്റര് ബ്ലാസ്റ്റര് സച്ചിന് ടെണ്ടുല്‍ക്കര്‍ക്ക് ടീമിലിടം കണ്ടെത്താനായില്ല.\nധോണിയെക്കൂടാതെ വീരേന്ദ്ര സേവാഗ്, യുവരാജ് സിംഗ്, സഹീര് ഖാന് എന്നിവരാണ് ലോക ടീമില് ഇടംപിടിച്ച ഇന്ത്യക്കാര്. സെവാഗ് ഓപ്പണറായും യുവരാജ് മധ്യ നിര ബാറ്റ്‌സമാനായും സഹീര് പേസ് ബൗളറായുമാണ് ടീമിലിടം നേടിയത്. ക്യാപ്റ്റന് സ്ഥാനത്തിനു പുറമെ ടീമിന്റെ വിക്കറ്റ് കീപ്പറും ധോണി തന്നെയാണ്.\nലോകകപ്പ് ഫൈനലില് ഇന്തയില് നിന്ന് പരാജയമേറ്റ് വാങ്ങിയ ശ്രീലങ്കന് ടീമില് നിന്നു രണ്ടു പേരും ദക്ഷിണാഫ്രിക്കയുടെ രണ്ടു പേരും ലോക ടീമില് ഇടംപിടിച്ചു. ഓസ്‌ട്രേലിയ, ഇംഗ്ലണ്ട്, പാക്കിസ്ഥാന് എന്നീ ടീമുകളില് നിന്നു ഓരോരുത്തരും ടീമില് സ്ഥാനംപിടിച്ചു. ഓപ്പണറായി സെവാഗിനൊപ്പം ശ്രീലങ്കയുടെ തിലകരത്‌ന ദില്‍ഷനാണ് ടീമിലിടം പിടിച്ചത്.\nമൂന്നാം നമ്പറില് ശ്രീലങ്കയുടെ തന്നെ കുമാര് സംഗക്കാരയാണ്. ദക്ഷിണാഫ്രിക്കയുടെ എ.ബി.ഡിവില്ലിയേഴ്‌സും ആസ്‌ട്രേലിയയുടെ ഷെയ്ന് വാട്‌സണും യഥാക്രമം നാലും അഞ്ചും സ്ഥാനങ്ങളിലെത്തുമ്പോള് യുവരാജ് സിങാണ് ആറാം നമ്പറിലെത്തുക. ശേഷം ധോണിയെത്തും. പേസ് ബൗളര്‍മാരായി സഹീറിനൊപ്പം ദക്ഷിണാഫ്രിക്കയുടെ ഡാരല് സ്റ്റെയിനും പാക്കിസ്താന്റെ ഉമര് ഗുലും ടീമിലിടം പിടിച്ചപ്പോള് ഇംഗ്ലണ്ടിന്റെ ഗ്രയിം സ്വാനാണ് ഏക സ്പിന്നര്.\nടീം- തിലകരത്‌ന ദില്‍ഷന്, വീരേന്ദ്ര സേവാഗ്, കുമാര് സംഗക്കാര, എബി ഡിവില്ലിയേഴ്‌സ്, ഷെയ്ന് വാട്‌സന്, യുവരാജ് സിംഗ്, എംഎസ് ധോണി, ഗ്രെയിം സ്വാന്, ഉമര് ഗുള്, ഡെയ്ല് സ്റ്റെയിന്, സഹീര് ഖാന്.


പുതിയ രാഷ്ട്രീയ പാര്‍ട്ടിയുമായി മുസ്ലിം ലീഗിനെ വെല്ലുവിളിച്ച് കെ ടി ജലീല് | Malappuram Life\nമലപ്പുറം: മുസ്ലിം ലീഗിന്റെ സ്വാധീന മേഖലയില് കടന്നു കയറാന് മന്ത്രി കെ ടി ജലീലിന്റെ നേതൃത്വത്തില് പുതിയ രാഷ്ട്രീയ പാര്‍ട്ടി നിലവില് വരുന്നു. ഇന്ത്യന് സെക്യുലര് ലീഗ് എന്നായിരിക്കും പുതുതായി രൂപം കൊള്ളുന്ന ഇടതുപക്ഷ ഇസ്ലാമിക മതേതര പാര്‍ട്ടിയുടെ പേരെന്ന് പ്രമുഖ മാധ്യമം റിപ്പോര്‍ട്ട് ചെയ്യുന്നു. മലബാറിലെ ചില ഇസ്ലാമിക സംഘടനകളും, പാര്‍ട്ടികളും പുതിയ പ്രസ്ഥാനത്തിന് പിന്തുണ നല്‍കുമെന്നാണ് റിപ്പോര്‍ട്ട്.\nമലബാറില് മുസ്ലിം ലീഗിന്റെ ആധിപത്യം തകര്‍ക്കാന് രൂപം കൊള്ളുന്ന പ്രസ്ഥാനത്തിന് മുഖ്യമന്ത്രി പിണറായി വിജയന്റെയും, സി പി എം സെക്രട്ടറി കോടിയേരി ബാലകൃഷ്ണന്റെയും പിന്തുണയുണ്ട്. മലബാറില് മുസ്ലിം ലീഗിന് ബദലാകാന് കെ ടി ജലീലിന്റെ നേതൃത്വത്തിലുള്ള പാര്‍ട്ടിക്ക് കഴിയുമെന്നാണ് സി പി എം പ്രതീക്ഷ. ഇടതു മുന്നണിയിലെ ഘടകക്ഷി സ്ഥാനം അടക്കം വാഗ്ദാനം ചെയ്താണ് സി പി എം ഈ നീക്കത്തിന് പിന്തുണ നല്‍കുന്നത്.\nപി ഡി പി, ഇന്ത്യന് നാഷണല് ലീഗ്, നാഷണല് സെക്കുലര് കോണ്‍ഫറന്‍സ് എന്നിവ ഈ പാര്‍ട്ടിയില് ലയിക്കും. ഇതിനു പുറമേ ഇന്ത്യയിലെ വിവിധ ഭാഗങ്ങളിലുള്ള മുസ്ലിം പാര്‍ട്ടികളും ഇതില് ലയിക്കും. കേരളം കൂടാതെ മറ്റ് സംസ്ഥാനങ്ങളിലും പാര്‍ട്ടിക്ക് വേരോട്ടമുണ്ടാകും. കെ ടി ജലീലിന് പുറമേ എം എല് എമാരായ പി ടി എ റഹീം, കാരാട്ട് റസാഖ്, പി വി അന്‍വര്, വി അബ്ദുറഹ്മാന് എന്നിവരും പാര്‍ട്ടിയിലുണ്ടാകുമെന്നാണ സൂചന. ഇതോടെ പാര്‍ട്ടിക്ക് നിയമസഭയില് അഞ്ച് അംഗങ്ങളാകും. മലപ്പുറം ജില്ലയിലെ രണ്ട് ലോക്‌സഭാ മണ്ഡലങ്ങളില് മല്‍സരിക്കാനുള്ള അവസരവും പാര്‍ട്ടിക്ക് ലഭിച്ചേക്കും.\nകാന്തപുരം എ പി അബൂബക്കര് മുസ്ലിയാര്, എം ഇ എസ് അധ്യക്ഷന് ഫസല് ഗഫൂര് എന്നിവരുടെ സഹകരണവും പാര്‍ട്ടിക്ക് ലഭിക്കുമെന്നാണ് റിപ്പോര്‍ട്ട്. മലപ്പുറം, കോഴിക്കോട്, വയനാട്, പൊന്നാനി, കാസര്‍കോട് മണ്ഡലങ്ങളില് പാര്‍ട്ടിക്ക് വ്യക്തമായ ആധിപത്യം ഉണ്ടാകുമെന്നാണ് പ്രതീക്ഷിക്കുന്നത്.


എക്‌സ് വേണ്ട; എസ് ദുര്‍ഗ തിയ്യേറ്ററുകളിലേയ്ക്ക് | S Durga\nFeb 21, 2018, 02:49 PM IST\nകേന്ദ്ര സെന്‍സര് ബോര്‍ഡിന്റെ റിവൈസിങ് കമ്മിറ്റിയാണ് ചിത്രത്തിന് പ്രദര്‍ശനാനുമതി നല്‍കിയത്.\nവിവാദങ്ങള്‍ക്കൊടുവില് സനല്‍കുമാര് ശശിധരന്റെ എസ് ദുര്‍ഗ തിയ്യറ്ററുകളിലേയ്ക്ക്. കേന്ദ്ര സെന്‍സര് ബോര്‍ഡ് കര്‍ശനമായ ഉപാധിയോടെ ചിത്രത്തിന് പ്രദര്‍ശനാനുമതി നല്‍കി. എസ് എന്ന അക്ഷരത്തിനുശേഷം മൂന്നു തവണ ഇംഗ്ലീഷിലെ എക്‌സ് എന്ന അക്ഷരം ഉപയോഗിക്കരുത് എന്നു പറഞ്ഞാണ് ചിത്രം പ്രദര്‍ശിപ്പിക്കാന് സെന്‍സര് ബോര്‍ഡ് അനുമതി നല്‍കിയത്.\nനേരത്തെ സെക്‌സി ദുര്‍ഗ എന്നു പേരിട്ട ചിത്രത്തിന് ഈ കാരണം കാണിച്ചാണ് ബോര്‍ഡ് പ്രദര്‍ശനാനുമതി നിഷേധിച്ചത്. ചിത്രത്തിന്റെ പേര് എസ് ദുര്‍ഗ എന്നാക്കുകയും ചെയ്തു. ഇതില് പ്രതിഷേധിച്ച് അണിയറ പ്രവര്‍ത്തകര് എസ് എന്ന അക്ഷരത്തിനുശേഷം മൂന്ന് നക്ഷത്ര ചിഹ്നങ്ങള് ഇട്ട് പോസ്റ്റര് ഡിസൈന് ചെയ്യുകയായിരുന്നു.\nഇതിനിടെ ചിലയിടങ്ങളില് സെക്‌സി ദുര്‍ഗ എന്ന പഴയ പേരു തന്നെ ഉപയോഗിക്കുന്നു എന്ന കാട്ടി സെന്‍സര് ബോര്‍ഡ് ഹൈക്കോടതിയെ സമീപിക്കുകയും ചെയ്തു.\nസെന്‍സര് ബോര്‍ഡിന്റെ കടുംപിടുത്തം കാരണം ചിത്രത്തിന് ഗോവ രാജ്യാന്തര ചലച്ചിത്രമേളയില് പ്രദര്‍ശിപ്പിക്കാന് കഴിയാതിരുന്നത് വലിയ വിവാദത്തിന് വഴിവച്ചിരുന്നു. സെന്‍സര് ബോര്‍ഡ് ചിത്രത്തിന്റെ സര്‍ട്ടിഫിക്കേഷന് റദ്ദാക്കുകയാണ് ഉണ്ടായത്. 1983ലെ സിനിമാറ്റോഗ്രാഫ് (സര്‍ട്ടിഫിക്കേഷന്) നിയമത്തിലെ ചട്ടം 33 ലംഘിച്ചതിനാല് ചിത്രം പ്രദര്‍ശിപ്പിക്കരുതെന്ന് നിര്‍മാതാവ് ഷാജി മാത്യുവിന് ബോര്‍ഡ് നിര്‍ദേശം നല്‍കി. ടൈറ്റില് കാര്‍ഡില് എസ് ദുര്‍ഗ എന്ന പേരിനൊപ്പം ചില ചിഹ്നങ്ങള് ചേര്‍ത്തതായി പരാതി ലഭിച്ചതിന്റെ അടിസ്ഥാനത്തിലാണ് സെന്‍സര്‍ബോര്‍ഡ് നടപടി.\nബോര്‍ഡിന്റെ ഈ നടപടിക്കെതിരെ സംവിധായകനും നിര്‍മാതാവും ഹൈക്കോടതിയെ സമീപിക്കുകയും ചെയ്തു. ഹര്‍ജി ഫയലില് സ്വീകരിച്ച ഹൈക്കോടതി സെന്‍സര് ബോര്‍ഡില് നിന്ന് വിശദീകരണം തേടിയിരുന്നു. ഈ ഹര്‍ജി പരിഗണിക്കുമ്പോഴാണ് അണിയറ പ്രവര്‍ത്തകര് ചില ഫെയ്‌സ്ബുക്ക് പേജുകളില് ഇപ്പോഴും സെക്‌സി ദുര്‍ഗ എന്നെഴുതുന്ന കാര്യം സെന്‍സര് ബോര്‍ഡ് ചൂണ്ടിക്കാട്ടിയത്.\nചിത്രം പരമാവധി തിയ്യറ്ററുകളില് പ്രദര്‍ശിപ്പിക്കാന് ശ്രമിക്കുമെന്നും ഇത് നടന്നില്ലെങ്കില് സമാന്തരമായ ഒരു വിതരണ സംവിധാനത്തിനുവേണ്ടി ശ്രമിക്കുന്നുണ്ടെന്നും സംവിധായകന് സനല്‍കുമാര് ശശിധരന് പറഞ്ഞു. ചിത്രം പ്രദര്‍ശിപ്പിക്കാന് സിനിമാപ്രേമികളുടെ സഹായവും സനല്‍കുമാര് ശശിധരന് ഫെയ്‌സ്ബുക്കിലൂടെ അഭ്യര്‍ഥിച്ചിട്ടുണ്ട്.\nContent Highlights: Jayasurya Captain Blind Happy Journey Malayalam Movie Blind Cricket\nഎഫ്.സി.എ.ടി. ഇനിയില്ല; സിനിമക്കാര് ഹൈക്കോടതിയെ സമീപിക്കണം


ഓൺലൈൻ ഷോപ്പിങ് സൈറ്റുകളിൽ തട്ടിപ്പ്; സ്ത്രീകളെ ഉപയോഗിച്ച് കെണി ഒരുക്കും, പിന്നിൽ മലയാളികൾ - കണ്ണൂരാൻ വാർത്ത\nHome Unlabelled ഓൺലൈൻ ഷോപ്പിങ് സൈറ്റുകളിൽ തട്ടിപ്പ്; സ്ത്രീകളെ ഉപയോഗിച്ച് കെണി ഒരുക്കും, പിന്നിൽ മലയാളികൾ\nഓൺലൈൻ ഷോപ്പിങ് സൈറ്റുകളിൽ തട്ടിപ്പ്; സ്ത്രീകളെ ഉപയോഗിച്ച് കെണി ഒരുക്കും, പിന്നിൽ മലയാളികൾ\nകൊച്ചി: ഓൺലൈൻ ഷോപ്പിങ് സൈറ്റ് വഴി വ്യാപകമായി തട്ടിപ്പു നടക്കുന്നതായി പോലീസ് മുന്നറിയിപ്പ്. തട്ടിപ്പിൽ മലയാളികളുടെ പങ്ക് വ്യക്തമാക്കുന്ന രേഖകൾ ആണ് പോലീസ് പുറത്തുവിട്ടിരിക്കുന്നത്. ഓൺലൈൻ സൈറ്റുകളിൽ നിന്നും എന്തെങ്കിലും വാങ്ങിയാൽ നറുക്കെടുപ്പിൽ വിജയിയായി തിരഞ്ഞെടുത്തു എന്ന തരത്തിലുള്ള വിളികളും മെസ്സേജുകളും നേരത്തെയും എത്തിയിരുന്നു. എന്നാൽ ഇപ്പോൾ മലയാളികളായ സ്ത്രീകളാണ് ഇത്തരത്തിൽ ഫോൺ ചെയ്യുന്നത്.


Kanaka durga sobs during an interview in BBC Tamil channel | 'എനിക്കിപ്പോൾ മക്കളെ കാണാൻ സാധിക്കുന്നില്ല..മക്കള് എന്റെ കൂടെ വേണം; മലയ്ക്ക് പോയിട്ട് വന്നപ്പോൾ വീട് തുറന്നുതന്നു..പക്ഷേ ഹസ്ബന്റും കുട്ടികളും വേറെ വീടെടുത്ത് മാറി; ഇപ്പോൾ എന്റെ കുടുംബമോ ഭർത്താവിന്റെ കുടുംബമോ ഒപ്പമില്ല; ആകെ ആശ്രയം കൂട്ടുകാർ മാത്രം; ശബരിമലയിൽ പോയതിന് ശേഷം എല്ലാവരും എന്നെ വെറുക്കുന്നു'; ബിബിസി തമിഴ് ചാനലിൽ പൊട്ടിക്കരഞ്ഞ് കനകദുർഗ്ഗ - MarunadanMalayalee.com\nNovember 20, 2019 | 05:49 PM IST | Permalink\nതിരുവനന്തപുരം: ശബരിമലയിൽ പോയതോടെ ജീവിതം ആകെ മാറിയിരിക്കുന്നു. തന്റെ പ്രവൃത്തിയോട് യോജിക്കാത്തവർ തന്നെ ഒറ്റപ്പെടുത്തുമ്പോൾ ചിലപ്പോഴൊക്കെ പതറിപ്പോവുന്നു കനകദുർഗ്ഗ. താൻ ആരോടും മാപ്പ് പറയാൻ പോകുന്നില്ലെന്നും, വാക്കാലോ പ്രവൃത്തിയാലോ താൻ ഒരു തെറ്റും ചെയ്തിട്ടില്ലെന്നുമാണ് സപ്ലൈകോ ഉദ്യോഗസ്ഥയായ കനകദുർഗ്ഗയുടെ വിശ്വാസം. എന്നിരുന്നാലും കുട്ടികളെ പോലും തന്നിൽ നിന്ന് അകറ്റിയ വീട്ടുകാരുടെ കടുത്ത മനോഭാവം അവരെ തളർത്തുന്നു. ബിബിസി തമിഴ് ചാനലിന് നൽകിയ അഭിമുഖത്തിൽ അവർ പല കാര്യങ്ങളും തുറന്നുപറഞ്ഞു. ഒരുവേള സങ്കടം സഹിക്ക വയ്യാതെ പൊട്ടിക്കരഞ്ഞു.\n'എനിക്ക് ഇപ്പോൾ എന്റെ കുടുംബമോ ഭർത്താവ് കൃഷ്ണനുണ്ണിയുടെ കുടുംബമോ ഇല്ല. ശബരിമല സംഭവത്തിനു ശേഷം അവരെല്ലാം എന്നെ വെറുക്കുന്നു. ശബരിമലയിൽ നിന്നെത്തിയ ശേഷം ഭർത്താവിന്റെ അമ്മ തന്നെ മർദിച്ചിരുന്നു. ദിവസങ്ങളോളം ചികത്സയിൽ ആയിരുന്നു. കോടതി ഉത്തരവ് പ്രകാരം വീട്ടിൽ തിരിച്ചെത്തിയെങ്കിലും ഭർത്താവും മക്കളും വീടു വിട്ടു വാടക വീട്ടിലേക്ക് മാറി. ശനിയും ഞായറും മാത്രമായിരുന്നു മക്കളെ കാണാൻ സാധിച്ചത്. എന്നാൽ, വിവാഹമോചനത്തിനു ശേഷം അതിനു ഭർത്താവ് സ്റ്റേ വാങ്ങി. എനിക്കിപ്പോൾ മക്കളെ കാണാൻ സാധിക്കുന്നില്ലെന്നും കനകദുർഗ പൊട്ടിക്കരഞ്ഞു കൊണ്ടു പറഞ്ഞു. കൂട്ടുകാർ മാത്രമാണ് ഇപ്പോഴുള്ള ആശ്രയം. കോടതി വിധി അനുസരിച്ചാണ് ശബരിമലയ്ക്കു പോയത്. സ്ത്രീകളുടെ അവകാശത്തിനുള്ള പോരാട്ടം കൂടിയായിരുന്നു അത്. എനിക്കു ശേഷവും നൂറു കണക്കിന് യുവതികൾ ശബരിമലയിൽ പോകാൻ തയാറായിരുന്നു. എന്നാൽ, തന്റെ അവസ്ഥ കണ്ടു പലരും പേടിച്ചു പിന്മാറിയെന്നും കനകദുർഗ പറഞ്ഞു. ഈ വർഷം ശബരിമലയ്ക്കു പോകുന്ന കാര്യത്തിൽ ഒരു തീരുമാനവും എടുത്തിട്ടില്ലെന്നും അവർ വ്യക്തമാക്കി.\nആക്റ്റിവിസ്റ്റ് ബിന്ദു അമ്മിണിക്കൊപ്പം പൊലീസ് സഹായത്തിലാണ് കനകദുർഗ കഴിഞ്ഞ വർഷം മല ചവിട്ടിയത്. ശബരിമലയിൽ നിന്നു തിരികെ എത്തിയ കനകദുർഗയെ വീട്ടിൽ പ്രവേശിപ്പിക്കില്ലെന്ന് ഭർത്താവ് കൃഷ്ണനുണ്ണിയും മാതാവും നിലപാടെടുത്തിരുന്നു. കനകദുർഗ്ഗ മാനസിക രോഗിയാണെന്നായിരുന്നു സഹോദരന്റെ ആരോപണം. ഹിന്ദു സമൂഹത്തോട് മാപ്പ് പറയാതെ കനകദുർഗയെ വീട്ടിൽ കയറ്റില്ലെന്നും സഹോദരൻ ഭരത് ഭൂഷൻ അന്ന് പറഞ്ഞിരുന്നു. പിന്നീട് കോടതിയിൽ നിന്ന് ഉത്തരവ് വാങ്ങി കനകദുർഗ എത്തിയപ്പോഴേക്കും മറ്റുള്ളവർ വീട് വിട്ടു പോയിരുന്നു. അതേസമയം സുപ്രീംകോടതി വിധിയുടെ അടിസ്ഥാനത്തിൽ ശബരിമലയിൽ ദർശനം നടത്തിയ ബിന്ദുവിനും കനകദുർഗയ്ക്കും പൊലീസ് സുരക്ഷ ഉറപ്പാക്കണമെന്ന് സുപ്രീംകോടതി സംസ്ഥാനസർക്കാരിനോട് നിർദ്ദേശിച്ചു.\nസപ്ലൈകോ സെയിൽസ് അസിസ്റ്റന്റ് മാനേജറാണ് കനകദുർഗ്ഗ.


By online desk .22 10 2020\nന്യൂഡല്‍ഹി : ലഡാക്ക് അതിര്‍ത്തിയില് നിരന്തരം പ്രകോപനങ്ങള് തുടരുന്ന ചൈനയ്ക്ക് കൂടുതല് വികസന പ്രവര്‍ത്തനങ്ങളിലൂടെ മറുപടി നല്‍കാന് ഇന്ത്യ. ലഡാക്കിലെ ഉയര്‍ന്ന പ്രദേശങ്ങളില് കൂടുതല് ടണലുകള് നിര്‍മ്മിക്കാനാണ് ഇന്ത്യ പദ്ധതിയിടുന്നത്. സൈനിക നീക്കങ്ങള് കൂടുതല് എളുപ്പമാക്കുന്നതിന്റെ ഭാഗമായാണ് ടണലുകള് നിര്‍മ്മിക്കുന്നത്.\nദിവസങ്ങള്‍ക്ക് മുമ്പ് ജമ്മു കശ്മീരിലെ വികസന പ്രവര്‍ത്തനങ്ങളാണ് പ്രശ്നമെന്ന് ചൈന വ്യക്തമാക്കിയിരുന്നു. ഇതിന് വികസന പ്രവര്‍ത്തനങ്ങളാണ് ചൈനയ്ക്ക് പ്രശ്നമെങ്കില് അത് തുടരുമെന്നും ഇന്ത്യ മറുപടി നല്‍കിയിരുന്നു. ഇതിന് പിന്നാലെയാണ് കൂടുതല് ടണലുകള് നിര്‍മ്മിക്കാന് ഇന്ത്യ നീക്കം നടത്തുന്നത്. ലഡാക്കിലെ ഉയര്‍ന്ന പ്രദേശങ്ങളില് 10 ടണലുകള് നിര്‍മ്മിക്കാനാണ് പദ്ധതിയിടുന്നത്.\nഈ ടണലുകള്‍ക്ക് 100 കിലോമീറ്ററിലധികം ദൂരമുണ്ടാകുമെന്നാണ് വിലയിരുത്തല്. കൂടിയാലോചനകള്‍ക്ക് ശേഷം ടണലുകളുടെ നിര്‍മ്മാണവുമായി ബന്ധപ്പെട്ട നടപടികള് ഉടന് ആരംഭിക്കുമെന്നാണ് വിവരം. കൂടുതല് ടണലുകള് നിര്‍മ്മിക്കാനുള്ള തീരുമാനം ചൈനയ്ക്ക് കൂടുതല് അസ്വസ്ഥതകള് സൃഷ്ടിക്കുമെന്നാണ് വിലയിരുത്തല്.\nഅർണബ് ഗോസ്വാമിയെ മുംബൈ പോലീസ് കസ്റ്റഡിയിലെടുത്തു\nചിലർ പുൽവാമ ആക്രമണത്തിൽ രാഷ്ട്രീയം കളിക്കുന്നു, പുൽവാമ രാഷ്ട്രീയവൽക്കരിക്കുന്നതിൽ ദുഃഖമുണ്ട് - പ്രധാനമന്ത്രി\nബെംഗളൂരു മയക്കുമരുന്ന് കേസ്; എൻഐഎ അന്വേഷണം ഏറ്റെടുക്കാൻ സാധ്യത\nഎയർ ഇന്ത്യ വിമാനങ്ങൾ ആക്രമിക്കും: ഖാലിസ്ഥാൻ തീവ്രവാദികളുടെ ഭീഷണി\nതമിഴ്നാട്ടിൽ വിദ്യാഭ്യാസ സ്ഥാപനങ്ങളും, തീയറ്ററുകളും തുറക്കുന്നു


അടൂരിന് ഫ്രഞ്ച് പുരസ്കാരം | Adoor Gopalakrishnan Bags French award - Malayalam Oneindia\n31 min ago കോണ്‍ഗ്രസിന്‍റെ അറ്റകൈ നീക്കങ്ങള്.. രാഹുലിന്‍റെ ആദ്യ പ്രതികരണം, ജാഗരൂകരാകണം\n44 min ago മക്കയില് അടിയന്തര യോഗം വിളിച്ച് സൗദി രാജാവ്; ക്ഷണിച്ചില്ലെന്ന് ഖത്തര്, ഇറാനെ ഒറ്റപ്പെടുത്തും\n54 min ago ദില്ലി യൂണിവേഴ്സിറ്റി പ്രവേശനത്തിന് കട്ട് ഓഫ് 87 ശതമാനത്തിന് മുകളില്, കഴിഞ്ഞ പത്ത് വര്‍ഷത്തിനിടയില് ഏറ്റവും ഉയര്‍ന്ന കട്ട് ഓഫ്\n1 hr ago എന്‍ഡിഎ ഇതര കക്ഷികളുമായ് സഖ്യത്തിന് തീവ്ര ശ്രമം, മുന്നില് ശരദ് പവാര്, ചര്‍ച്ച നയിക്കുന്നതും പവാര്..\nTechnology ഭക്ഷണത്തിലെ രുചിയുടെ അളവറിയാന് ഇലക്ട്രോണിത് നാക്ക് വികസിപ്പിച്ച് ശാസ്ത്രജ്ഞര്\nSports ഷഹ്‌സാദ് മിന്നി, ഐറിഷ് പടയെ തരിപ്പണമാക്കി അഫ്ഗാന് കണക്കുതീര്‍ത്തു; പരമ്പര സമനിലയില്\nഅടൂരിന് ഫ്രഞ്ച് പുരസ്കാരം\nPublished: May 22 2003, 5:30 [IST]\nതിരുവനന്തപുരം: ചലച്ചിത്ര സംവിധായകന് ആടൂര് ഗോപാലകൃഷ്ണന് ഫ്രഞ്ച് സര്‍ക്കാറിന്റെ ഉന്നത ബഹുമതി ലഭിച്ചു.\nകമാന്‍ഡര് ഓഫ് ദി ഓര്‍ഡര് ഓഫ് ആര്‍ട്ട്സ് ആന്‍ഡ് ലറ്റേഴ്സ് എന്ന ബഹുമതിയ്ക്കാണ് അടൂര് അര്‍ഹനായത്. അടൂരിന്റെ പ്രതിഭയക്കുള്ള അംഗീകാരമാണിതെന്ന് ഫ്രഞ്ച് സാസ്കാരിക മന്ത്രി ജീന്‍ജാക്ക് ഐലഗണ് നല്‍കിയ സന്ദേശത്തില് പറഞ്ഞു. ഫ്രാന്‍സിലും പുറത്തും സാസ്കാരിക വികാസത്തിന് സംഭാവന നല്‍കുന്നവര്‍ക്കുള്ളതാണ് ഈ ബഹുമതി. ഫ്രഞ്ച് സര്‍ക്കാരിന്റെ ഏറ്റവും ഉയര്‍ന്ന ബഹുമതിയായ ലീജിയന് ഓഫ് ഓണര് ചലച്ചിത്ര സംവിധായകന് സത്യജിത്ത് റായിയ്ക്ക് കിട്ടിയിട്ടുണ്ട്.\n1965 ല് പൂനെ ഫിലിം ഇന്‍സ്റിറ്റ്യൂട്ടില് നിന്ന് ചലച്ചിത്ര പഠനം പൂര്‍ത്തിയാക്കിയ അടൂര് ആദ്യംഡോക്കുമെന്ററികളാണ് സംവിധാനം ചെയ്തിരുന്നത്.\nആദ്യ ചലച്ചിത്രമായ സ്വയംവരം നിര്‍മ്മിച്ച് 30 വര്‍ഷമായ ഈ വേളയില് ഫ്രഞ്ച് സര്‍ക്കാരിന്റെ അവാര്‍ഡ് കിട്ടുന്നതില് സന്തോഷമുണ്ടെന്ന് അടൂര് പറഞ്ഞു.\nബിജെപി നീക്കം തകര്‍ത്ത് കോണ്‍ഗ്രസ്; സ്വതന്ത്ര എംഎല്‍എമാരും കൂടെ, മധ്യപ്രദേശ് ഓഫീസില് സദ്യ


‘ഡേഡ്രീം’ ;പുതിയ വെര്‍ച്വല് റിയാലിറ്റി ഹെഡ്‌സെറ്റുമായി ഗൂഗില് - Ohari Malayalees Business News Paper and Money Magazine\n‘ഡേഡ്രീം’ ;പുതിയ വെര്‍ച്വല് റിയാലിറ്റി ഹെഡ്‌സെറ്റുമായി ഗൂഗില്\nNov 7, 2016 ohari\nപിക്‌സല് ഫോണുകള്‍ക്കു പിന്നാലെ ഗൂഗില് വെര്‍ച്വല് റിയാലിറ്റി ഹെഡ്‌സെറ്റ് വിപണിയില് അവതരിപ്പിക്കുന്നു. ‘ഡേഡ്രീം’ എന്നാണ് ഇത് അറിയപ്പെടുന്നത്. സാധാരണ ഹെഡ്‌സെറ്റ് പോലെ എല്ലാ ഫോണിലും ഇത് ഉപയോഗിക്കാന് സാധിക്കുകയില്ല. എന്നാല് ഗൂഗിളിന്റെ പികസല് ഫോണില് മാത്രമേ ഇതിന്റെ ഉപയോഗം സാധ്യമാകൂ. സംസങ്ങിന്റെ ഗിയര് VR ഉം, മൈക്രോസോഫ്റ്റിന്റെ ഹോളോലെന്‍സും, ഒകുലസ് റിഫ്റ്റും, ഷവോമിയുടെ mi VR ഉം അരങ്ങു വാഴുന്ന തട്ടകത്തിലേയ്ക്കാണ് ഗൂഗിള് ഡേഡ്രീമിനെ മത്സരത്തിനിറക്കുന്നത്. നവംബര് 10 നാണ് ഇത് വിപണിയില് എത്തുന്നത്.\nഎന്നാല് ഇതില് നിന്നും വളരെ വ്യത്യസ്തമായി ഗൂഗിള് VR സര്‍വീസുകളുടെ വിപുലമായ ശ്രേണി ഉപഭോക്തക്കളുടെ മുന്നില് നിരത്തുന്നത് എന്ന് സംശയമില്ലാത്ത കാര്യമാണ്. ഹൈ റെസല്യൂഷന് ഗെയിമുകളും ധാരാളം യു ട്യൂബ് വീഡിയോകളും, ന്യൂ യോര്‍ക്ക് ടൈംസ്, വാള് സ്ട്രീറ്റ് ജേര്‍ണല്, ദി ഗാര്‍ഡിയന് എന്നീ പത്രങ്ങളും ‘ഡേഡ്രീമിനു സേവനങ്ങള് എത്തിക്കാന് തയ്യാറായി നില്‍ക്കുന്നുണ്ട്. ഇതിനു പുറമെ വാര്‍ണര് ബ്രോസ് ഗൂഗിളിനൊപ്പം ചേര്‍ന്നു വെര്‍ച്വല് റിയാലിറ്റിയില് സിനിമകള് എത്തിക്കും.\nധാരാളം ഗെയിമുകളും ആകര്‍ഷകമായ ഒട്ടനവധി ഫീച്ചറുമായി എത്തുന്ന ‘ഡേഡ്രീം’ ഉപയോക്താക്കളുടെ ശ്രദ്ധ നേടുമെന്നതില് യാതൊരു സംശയവുമില്ല. യുഎസ്, ക്യാനഡ, യുകെ, ഓസ്‌ട്രേലിയ, ജര്‍മ്മനി എന്നീ രാജ്യങ്ങളിലാവും തുടക്കത്തില് ഇതു ലഭ്യമാവുക.\nഗാഡ്ഗെറ്റ്സ്, ടെക്നോളജി ന്യൂസ്day dream, drome, drome gadget, goofle, google, virtual reality\nഹാക്കിങിന് ഇനി ‘ലൈറ്റും’ ഒരു ആയുധം\nവാട്ട്‌സ്ആപ്പ് ചാറ്റുകള് ഒരിയ്ക്കലും ഡിലീറ്റാകില്ലെന്ന് സുരക്ഷാ വിദഗ്ധര്\nവാട്‌സ്ആപ്പില് ഇനി മുതല് മെസേജ് ഫോര്‍വേഡിംഗ് ഫീച്ചറും\nവാട്‌സ്ആപ്പ് പുതിയ സജ്ജീകരണം ഏര്‍പ്പെടുത്തി. മെസേജ് ഫോര്‍വേഡിംഗ് സംബന്ധിച്ച ഫീച്ചറാണ് പുതുതായി സജ്ജമാക്കിയിരിക്കുന്നത്. ഇതുവഴി മെസേജ് മറ്റുള്ളവരില് നിന്നും ഫോര്‍വേഡ് ചെയ്തതാണോ...\nടെക്നോളജി ന്യൂസ് പുതിയ വാര്‍ത്തകള്\nന്യൂഡൽഹി: റിലയൻസ് ജിയോക്കുശേഷം ഡിടിഎച്ച് മേഖലയിലും കടുത്ത മത്സരവുമായി റിലയൻസ് ബിഗ് ടിവി. സർക്കാരിന്റെ ഡിജിറ്റൽ ഇന്ത്യ കാമ്പയിന്റെ ഭാഗമായി അഞ്ചുവർഷത്തേയ്ക്ക്...\nഇന്ത്യ ഒട്ടാകെ ഫേസ്ബുക് ഉപയോഗിക്കുന്നവരുടെ എണ്ണം 24 കോടി കവിഞ്ഞിരിക്കുന്നു. കേരളത്തിൽ 92 ലക്ഷത്തിലധികം ഫെയ്സ്‌ബുക്ക് ഉപയോക്താക്കൾ ഉണ്ട്. എന്ന് മാത്രമല്ല,...\nടെക്നോളജി ന്യൂസ് ബിസിനെസ്സ് വാര്‍ത്ത‍കള്


ചാരക്കേസ്: നമ്പി നാരായണന് നഷ്ടപരിഹാരം നല്‍കേണ്ടത് കോണ്‍ഗ്രസാണെന്ന് ഇ.പി ജയരാജന് ISRO Spy Case Padmaja Venugopal K Muraleedharan K Karunakaran Nambi Narayanan Supreme Court Judicial Inquiry "ചാരക്കേസിന് പിന്നിൽ അഞ്ച് നേതാക്കൾ," തുറന്നടിച്ച് പത്മജ; മുരളീധരനും\nIsro Spy Case Padmaja Venugopal K Muraleedharan K Karunakaran Nambi Narayanan Supreme Court Judicial Inquiry\nകെ മുരളീധരൻ/ പത്മജ വേണുഗോപാൽ\nചാരക്കേസ്: നമ്പി നാരായണന് നഷ്ടപരിഹാരം നല്‍കേണ്ടത് കോണ്‍ഗ്രസാണെന്ന് ഇ.പി ജയരാജന്\nജുഡീഷ്യൽ കമ്മിഷന് നൽകാൻ തന്റെ പക്കൽ തെളിവില്ലെന്ന് കെ.മുരളീധരൻ\nSeptember 14, 2018 06:44:54 pm\nതിരുവനന്തപുരം: തിരുവനന്തപുരം: നമ്പി നാരാ‍യാണന് നഷ്ട പരിഹാരം നൽകേണ്ടത് കോൺഗ്രസ് നേതാക്കളാണെന്ന് മന്ത്രി ഇ.പി ജയരാജൻ. കരുണാകരനെ പുറത്താക്കാൻ നടത്തിയ ഗൂഡാലോചനയാണ് ചാരക്കേസ് എന്ന് മുതിർന്ന കോൺഗ്രസ് നേതാക്കൾ തന്നെ പറഞ്ഞിട്ടുണ്ടെന്നും അദ്ദേഹം വ്യക്തമാക്കി. അന്വേഷണത്തെ സ്വാഗതം ചെയ്യുന്നു. സുപ്രിംകോടതി വിധി പരിശോധിച്ച് നിയമാനുസൃത നടപടി സ്വീകരിക്കും. നഷ്ടപരിഹാരത്തിൽ ആവശ്യമായ നടപടി സ്വീകരിക്കുമെന്നും മന്ത്രി അറിയിച്ചു.\nഐഎസ്ആർഒ ചാരക്കേസ് കെട്ടിച്ചമച്ചതിന് പിന്നിൽ അഞ്ച് നേതാക്കളാണ് പ്രധാന പങ്ക് വഹിച്ചതെന്ന് മുതിർന്ന കോൺഗ്രസ് നേതാവും മുൻ മുഖ്യമന്ത്രി കെ.കരുണാകരന്റെ മകളുമായ പത്മജ വേണുഗോപാൽ വ്യക്തമാക്കി. എന്നാൽ പേരുകൾ പരസ്യമായി പറയാൻ ആഗ്രഹിക്കുന്നില്ലെന്നും ജുഡീഷ്യൽ അന്വേഷണം വന്നാൽ കമ്മിഷന് മുമ്പാകെ ഇക്കാര്യം പറയുമെന്നും അവർ പറഞ്ഞു.\nജുഡീഷ്യൽ അന്വേഷണം പ്രഖ്യാപിക്കപ്പെട്ടതോടെ കെ.കരുണാകരന്റെ നിരപരാധിത്വം തെളിയിക്കപ്പെട്ടെന്ന് കെ.മുരളീധരനും പ്രതികരിച്ചു.\n“ചാരക്കേസിന്റെ ഉന്നം നമ്പി നാരായണനായിരുന്നില്ല. ലക്ഷ്യം കെ.കരുണാകരനായിരുന്നു. അന്ന് ഞങ്ങളുടെ അമ്മ മരിച്ച സമയമായിരുന്നു. അച്ഛൻ മാനസികമായി തകർന്നിരിക്കുകയായിരുന്നു. ഈ ഘട്ടത്തിൽ ഒപ്പം നിന്നവരടക്കമാണ് കെ.കരുണാകരനെ ആക്രമിച്ചത്. മാനസികമായി തകർന്ന ഘട്ടമായതിനാലാണ് അച്ഛൻ തോറ്റുപോയത്. അല്ലെങ്കിൽ അദ്ദേഹത്തെ തളർത്താൻ സാധിക്കില്ലായിരുന്നു,” പത്മജ പറഞ്ഞു.\n“ഉമ്മൻ ചാണ്ടിയുടെ പേര് പരസ്യമായി പറയാൻ ആഗ്രഹിക്കുന്നില്ല,” എന്ന് പത്മജ ഒരു ചോദ്യത്തിന് മറുപടിയായി പറഞ്ഞു. “ജുഡീഷ്യൽ അന്വേഷണം മൂന്ന് ഉദ്യോഗസ്ഥരിൽ നിൽക്കില്ല. അന്വേഷിച്ച് പിടിച്ച് വരുമ്പോൾ എന്റെയടുത്തേക്ക് എത്തും. അപ്പോൾ രാഷ്ട്രീയ ഗൂഢാലോചന നടത്തിയ വ്യക്തികളുടെ പേര് പറയും. ഇക്കാര്യം സഹോദരനുമായും പാർട്ടി നേതാക്കളുമായും കൂടിയാലോചിക്കും,” അവർ വ്യക്തമാക്കി.\nഇതൊരു തുടക്കം മാത്രമാണ്. ഇതിന്റെ പിന്നിലെ രാഷ്ട്രീയ നീക്കങ്ങള് പുറത്ത് വരണം. ഇപ്പോള് സുരക്ഷിതരെന്ന് കരുതിയിരിക്കുന്ന പലരും അന്വേഷണത്തില് പുറത്തു വരുമെന്ന് പത്മജ പറഞ്ഞു. നീതി നടപ്പാകും എന്നതിന്റെ തെളിവാണ് വിധിയെന്നും പത്മജ പറഞ്ഞു.\nനമ്പി നാരായണന് ലഭിക്കുന്ന നീതി കെ.കരുണാകരന് കൂടി ലഭിക്കുന്ന നീതിയാണെന്നും പത്മജ പറഞ്ഞു. പല കാര്യങ്ങളും തുറന്ന് പറയാന് പറ്റാത്ത സാഹചര്യമായിരുന്നു പിതാവ് നേരിട്ടത്. അദ്ദേഹം രാഷ്ട്രത്തേയും പാര്‍ട്ടിയേയും ഏറെ സ്നേഹിച്ചിരുന്നു. എന്നിട്ടും ഒരു രാജ്യദ്രോഹിയായാണ് അദ്ദേഹത്തെ കണ്ടത്. അതില് വിഷമം ഉണ്ട്. പിതാവ് ചെയ്തത് ശരിയാണെന്ന് ഉറച്ച് വിശ്വസിക്കുന്നുവെന്നും പത്മജ പറഞ്ഞു.\n“സുപ്രീം കോടതിയുടെ മേൽനോട്ടം ഉണ്ടാകുമെന്നത് ആശ്വാസകരമാണ്,” മുരളീധരൻ പറഞ്ഞു. “ഇന്ന് വന്ന വിധി സ്വാഗതാർഹമാണ്. ചാരക്കേസ് എന്ന നിഗമനത്തിലേക്ക് ഉദ്യോഗസ്ഥർ എങ്ങിനെ വന്നെന്ന് തെളിയിക്കപ്പെടണം. ഗൂഢാലോചന നടന്നെന്ന കാര്യത്തിൽ തെളിവാണ് പ്രധാനം. മൂന്ന് ഉദ്യോഗസ്ഥരുടെ അന്വേഷണം തെറ്റാണെന്ന് തെളിഞ്ഞു. എന്തെങ്കിലും ഗൂഢാലോചനയുണ്ടെങ്കിൽ ജുഡീഷ്യൽ അന്വേഷണത്തിൽ തെളിയും,” മുരളീധരൻ പറഞ്ഞു.\nകെ.കരുണാകരനെ മുഖ്യമന്ത്രി സ്ഥാനത്ത് നിന്ന് നീക്കിയതിന് പിന്നിൽ പി.വി.നരസിംഹറാവുവാണ്. ബാബ്റി മസ്ജിദ് കേസിൽ നരസിംഹറാവുവിനെ വിമർശിച്ചതാണ് കരുണാകരനെ മുഖ്യമന്ത്രി സ്ഥാനത്ത് നിന്ന് നീക്കാൻ തീരുമാനിച്ചത്. രാജിവച്ച കെ.കരുണാകരനെ നരസിംഹറാവു ചതിക്കുകയായിരുന്നു. ബാക്കിയുളള ഗൂഢാലോചനയെ കുറിച്ച് പറയാൻ എന്റെ പക്കൽ തെളിവില്ല. ഊഹാപോഹങ്ങളെ കുറിച്ച് പറയാൻ താനില്ലെന്നും മുരളീധരൻ പറഞ്ഞു.\nTags: Case, ISRO, K Muraleedharan, Padmaja Venugopal\nലൈംഗിക പീഡന ആരോപണം: കത്തോലിക്കാ ബിഷപ്പ് രാജിവച്ചു\nആന്ധ്രപ്രദേശ് മുഖ്യമന്ത്രി ചന്ദ്രബാബു നായിഡുവിനെതിരെ അറസ്റ്റ് വാറന്റ്\nഎപ്പോഴും ചീത്തവിളി; മുഖ്യമന്ത്രിയുടെ മാനസിക നിലയ്ക്ക് കുഴപ്പമെന്ന് കെ.മുരളീധരൻ\nകീം എഴുതിയ വിദ്യാര്‍ത്ഥികള്‍ക്കെതിരെ കേസ്; കുട്ടികളെ കുറ്റപ്പെടുത്തേണ്ട കാര്യമില്ലെന്ന് മുഖ്യമന്ത്രി\n‘ചാരമുഖ്യൻ കരുണാകരൻ മാത്രം പോര, സ്വർണ്ണ മുഖ്യൻ പിണറായിയും രാജിവയ്ക്കണം’


അജിത് പവാറിനോട് ശശിതരൂർ പറഞ്ഞു, നിങ്ങളെ ഞാൻ 'സ്‌നോളിഗോസ്റ്റർ' എന്ന് വിളിക്കും\nDelhi, First Published 23, Nov 2019, 7:02 PM\nഎന്‍സിപിയില് നിന്നുകൊണ്ട് ബിജെപിയുമായി സഖ്യം ചേര്‍ന്ന് ഉപമുഖ്യമന്ത്രിയായി സത്യപ്രതിജ്ഞ ചെയ്ത അജിത്ത് പവാറിനെ പരോക്ഷമായി വിമര്‍ശിക്കുന്നതാണ് തരൂരിന്‍റെ ട്വീറ്റ്\nദില്ലി: ഏതൊരു സംഭവത്തിനെയും വിശേഷിപ്പിക്കാന് ആരും കേള്‍ക്കാത്ത, നാക്കുളുക്കുന്ന വാക്കുകളുമായെത്തുന്നത് എം പി ശശി തരൂരിന്‍റെ പതിവാണ്. രാജ്യം ഇന്ന് പുലര്‍ച്ചെ മുതല് ചര്‍ച്ച ചെയ്യുന്ന മഹാരാഷ്ട്രയിലെ രാഷ്ട്രീയ നീക്കങ്ങളെ ഒറ്റ വാക്കുകൊണ്ടാണ് തരൂര് വിശേഷിപ്പിച്ചിരിക്കുന്നത്.\n2017 ലെ തന്‍റെ ഒരു ട്വീറ്റ് റീട്വീറ്റ് ചെയ്തുകൊണ്ടാണ് തരൂര് ഇന്നത്തെ മഹാരാഷ്ട്രാ രാഷ്ട്രീയാവസ്ഥയെ വിമര്‍ശിച്ചിരിക്കുന്നത്. സ്നോളിഗോസ്റ്റര് (Snollygoster) എന്ന വാക്കാണ് തരൂര് മഹാരാഷ്ട്രയിലെ രാഷ്ട്രീയപ്രവര്‍ത്തകരെ വിശേഷിപ്പിക്കാന് ഉപയോഗിച്ചിരിക്കുന്നത്. ''ധാർമികതയേക്കാൾ വ്യക്തിപരമായ നേട്ടങ്ങൾക്ക് പ്രാധാന്യം കൽപ്പിക്കുന്ന രാഷ്ട്രീയക്കാരൻ'' എന്നാണ് ഈ വാക്കിന്‍റെ അര്‍ത്ഥം.\nഎന്‍സിപിയില് നിന്നുകൊണ്ട് ബിജെപിയുമായി സഖ്യം ചേര്‍ന്ന് ഉപമുഖ്യമന്ത്രിയായി സത്യപ്രതിജ്ഞ ചെയ്ത അജിത്ത് പവാറിനെ പരോക്ഷമായി വിമര്‍ശിക്കുന്നതാണ് തരൂരിന്‍റെ ട്വീറ്റ്. ആര്‍ജെഡിയുമായും കോണ്‍ഗ്രസുമായുമുള്ള സഖ്യം അവസാനിപ്പിച്ച് നിതീഷ് കുമാര് ബിജെപിയോട് ചേര്‍ന്നതിനെ വിമര്‍ശിച്ചുകൊണ്ട് 2017 ല് തരൂര് ഈ വാക്ക് ഉപയോഗിച്ചിരുന്നു.\nഅര്‍ധരാത്രിയിലെ നാടകീയ നീക്കത്തിനൊടുവില് കോണ്‍ഗ്രസിനും ശിവസേനക്കും തിരിച്ചടി നല്‍കിക്കൊണ്ടാണ് മഹാരാഷ്ട്രയില് ബിജെപി - എന്‍സിപി സര്‍ക്കാര് രൂപീകരിച്ചത്. രാജ്ഭവനിൽ വച്ച് ദേവേന്ദ്ര ഫഡ്നാവിസ് മഹാരാഷ്ട്ര മുഖ്യമന്ത്രിയായും അജിത് പവാർ രണ്ടാമനായും സത്യപ്രതിജ്ഞ ചെയ്തു. എൻസിപി അധ്യക്ഷൻ ശരത് പവാറിന്റെ അനന്തരവനാണ് അജിത് പവാർ. ശിവസേന, കോൺഗ്രസ്, എൻസിപി സഖ്യശ്രമങ്ങൾക്കിടെയാണ് എൻസിപി മറുകണ്ടം ചാടിയത്. നീക്കം കര്‍ഷകര്‍ക്ക് വേണ്ടിയാണെന്നും വേണ്ടത് സ്ഥിരതയുള്ള സർക്കാരാണെന്നുമായിരുന്നു സത്യപ്രതിജ്ഞയ്ക്ക് ശേഷം അജിത് പവാറിന്‍റെ പ്രതികരണം.\nLast Updated 23, Nov 2019, 7:03 PM


കോവിഡ് പരിശോധനക്ക് വിസമ്മതിച്ചാല് കേസ് എടുക്കും - News Bengaluru\nകോവിഡ് പരിശോധനക്ക് വിസമ്മതിച്ചാല് കേസ് എടുക്കും\nBy news desk\t On Oct 7, 2020 0\nബെംഗളൂരു : സംസ്ഥാനത്ത് വര്‍ധിച്ചു വരുന്ന കോവിഡ് കേസുകള് നിയന്ത്രിക്കാനൊരുങ്ങി സര്‍ക്കാര്. കോവിഡ് രോഗിയുടെ സമ്പര്‍ക്കപ്പട്ടികയിലുള്ള ആളുകള് പരിശോധനക്ക് വിമുഖത കാട്ടുകയാണെങ്കില് ദേശീയ ദുരന്ത നിവാരണ ആക്ട് പ്രകാരം നടപടികള് സ്വീകരിക്കുമെന്ന് സംസ്ഥാന കോവിഡ് വാര് റൂം ഡയറക്ടര് മുനീഷ് മൗദ്ഗില് വ്യക്തമാക്കി.\nപ്രാഥമിക – ദ്വിതീയ സമ്പര്‍ക്ക പട്ടികയില് പെട്ട വരില് 60 ശതമാനത്തോളം പേര് ഇതുവരെ കോവിഡ് പരിശോധനക്ക് വിധേയരായിട്ടില്ല. അവശേഷിക്കുന്നവര് ആരോഗ്യ പ്രവര്‍ത്തകരുടെ നിര്‍ദേശങ്ങള് അവഗണിക്കുകയാണ്. ആരോഗ്യ പ്രവര്‍ത്തകര് സമ്പര്‍ക്കപട്ടികയില് പെട്ടവരോട് പരിശോധനക്ക് ഹാജരാകാന് ബന്ധപ്പെടുന്നുണ്ടെങ്കിലും പിന്നീട് ഫോണ് വിളിച്ചാല് കിട്ടാറില്ല.\nരോഗലക്ഷണങ്ങളില്ലാതു കാരണം പലരും അസുഖമില്ലെന്നാണ് തെറ്റിധരിക്കുന്നത്. അതു കൊണ്ട് തന്നെ പരിശോധനയില് നിന്നും ഇവര് ഒഴിഞ്ഞു മാറുന്നു. ഇത് സംസ്ഥാനത്തെ രോഗികളുടെ എണ്ണം വര്‍ധിക്കുന്നതിന് കാരണമാകുന്നു. ഇതിനെതിരെ കര്‍ശന നടപടികളുമായിട്ടാണ് സര്‍ക്കാര് മുന്നോട്ടു പോകുന്നത് മുനീഷ് മൗദ്ഗില് പറഞ്ഞു.\nകര്‍ണാടകയില് ഇന്ന് കോവിഡ് രോഗം സ്ഥിരീകരിച്ചത് 9993 പേര്‍ക്ക്; രോഗം ഭേദമായവര് 10228\nയലഹങ്ക പവര് കോര്‍പ്പറേഷന് പ്ലാന്റിലുണ്ടായ പൊട്ടിത്തെറിയില് പരിക്കേറ്റ എഞ്ചിനീയര് മരിച്ചു


'സംഗീതജീവിതത്തിലെ ഏറ്റവും മനോഹരമായ നിമിഷങ്ങളിൽ ഒന്ന്', ഭാവഗായകനൊപ്പം സിത്താര കൃഷ്‍ണകുമാര് | Sithara Krishnakumar share her photo\n'സംഗീതജീവിതത്തിലെ ഏറ്റവും മനോഹരമായ നിമിഷങ്ങളിൽ ഒന്ന്', ഭാവഗായകനൊപ്പം സിത്താര കൃഷ്‍ണകുമാര്\nഭാവഗായകനൊപ്പമുള്ള ഫോട്ടോ പങ്കുവെച്ച് സിത്താര കൃഷ്‍ണകുമാര്.\nKochi, First Published Mar 28, 2021, 10:48 AM IST\nമലയാളത്തിന്റെ ഭാവഗായകനാണ് പി ജയചന്ദ്രൻ. സഹപ്രവര്‍ത്തകര് കുട്ടേട്ട എന്ന് വിളിക്കുന്ന പി ജയചന്ദ്രന്റെ ഗാനങ്ങള് അത്രമേല് ഭാവതീവ്രമാണ്. ഹിറ്റ് ഗാനങ്ങളാണ് പി ജയചന്ദ്രൻ പാടിയതിലധികവും. ഇപോഴിതാ സിത്താര കൃഷ്‍ണകുമാറും പി ജയചന്ദ്രനും ഒന്നിച്ചുള്ള ഒരു ഫോട്ടോയാണ് ശ്രദ്ധേയമാകുന്നത്. സിത്താര കൃഷ്‍ണകുമാര് തന്നെയാണ് ഫോട്ടോ ഷെയര് ചെയ്‍തിരിക്കുന്നത്. ഭാവഗായകനോടൊപ്പം പാടിയതിന്റെ സന്തോഷം പങ്കുവയ്‍ക്കുകയാണ് സിത്താര കൃഷ്‍ണകുമാര്.\nസംഗീതജീവിതത്തിലെ ഏറ്റവും മനോഹരമായ നിമിഷങ്ങളിൽ ഒന്ന്. ഭാവഗായകനോടൊപ്പം ഒരു ഗാനം. നിത്യഹരിതം എന്ന വാക്ക് ജയേട്ടന്റെ ശബ്‍ദത്തോളം ചേരുന്ന മറ്റെന്തുണ്ട്. പ്രിയ സഹോദരൻ അനന്ദ് മധുസൂദനൻ, മനസ്സുനിറയെ സ്‍നേഹം നന്ദി സ്‍നേഹമെന്ന് സിത്താര കൃഷ്‍ണകുമാര് എഴുതിയിരിക്കുന്നു. പി ജയചന്ദ്രനൊപ്പമുള്ള ഒരു ഫോട്ടോയും സിത്താര കൃഷ്‍ണകുമാര് ഷെയര് ചെയ്‍തിരിക്കുന്നത്. ആനന്ദിന്റെ മനോഹരമായ ഈണത്തോട് വരികൾ ചേർത്ത് വച്ച ഹരിനാരായണൻ ബികെ\nസ്‍നേഹം ഹരിയേട്ടാ എന്നും സിത്താര കൃഷ്‍ണകുമാര് പറയുന്നു.\nകുറച്ചുനാള് മുമ്പ് പി ജയചന്ദ്രന്റെ ഒരു ഫോട്ടോ ചര്‍ച്ചയായിരുന്നു.\nമലയാളിത്തമുള്ള വേഷങ്ങളില് മാത്രം പി ജയചന്ദ്രനെ കണ്ടവര്‍ക്ക് പുതിയ മേയ്‍ക്കോവര് അമ്പരപ്പാണ് ഉണ്ടാക്കിയത്. മസിലും പെരുപ്പിച്ച് മീശ പിരിച്ച് ബുള്‍ഗാൻ താടിയുമായി ടി ഷര്‍ട്ടും ധരിച്ചുള്ള പി ജയചന്ദ്രനായിരുന്നു ഫോട്ടോയില്.\nLast Updated Mar 28, 2021, 10:48 AM IST\nSithara Krishnakumar film\nSithara Krishnakumar photo\nസിത്താര കൃഷ്‍ണകുമാര് ഫോട്ടോ\nസിത്താര കൃഷ്‍ണകുമാര് സിനിമ\n'എല്ലാവരേയും സ്‍നേഹിക്കുക', ജന്മദിനത്തില് മകളോട് സിത്താര കൃഷ്‍ണകുമാര്- വീഡിയോ\n'നിങ്ങൾ രണ്ടുകൂട്ടരും ചെയ്യുന്നത് ഒന്നുതന്നെയാണ്', പരസ്‍പര ആക്ഷേപങ്ങള്‍ക്ക് എതിരെ സിത്താര കൃഷ്‍ണകുമാര്\n'സഹജീവികളോട് ഇത് ചെയ്യാൻ എങ്ങനെ സാധിക്കുന്നു?', കാണിക്കുന്നത് ക്രൂരതയാണെന്നും സിത്താര കൃഷ്‍ണകുമാര്\nഏറ്റവും സുരക്ഷിതമായ സ്ഥലം; ഫോട്ടോ പങ്കുവെച്ച് സിത്താര കൃഷ്‍ണകുമാര്


“നല്ല” സന്താനങ്ങൾ ഉണ്ടാവാൻ? | Infoclinic - The cure for ignorance is knowledge\nഡിസം. 09, 2018 · 8 മിനിറ്റ് വായന\n“നല്ല” സന്താനങ്ങൾ ഉണ്ടാവാൻ?\n“ഉത്തമസന്താനങ്ങളെ എങ്ങനെ സൃഷ്ടിക്കാമെന്ന ചർച്ചകൾ കൊടുമ്പിരികൊണ്ടിരിക്കുകയാണല്ലോ. വിദഗ്ധർ സകലകലാവല്ലഭരായ കുഞ്ഞുങ്ങളെ സൃഷ്ടിക്കാൻ ഭക്ഷണക്രമങ്ങളും പുസ്തകങ്ങളും പിന്നെ കുട്ടിയുടെ ബുദ്ധിയും വ്യക്തിത്വവും മെച്ചപ്പെടുത്താനായി പേപ്പര്‍ക്കുഴലിലൂടെ സംസാരിക്കുക, നല്ല കഥകള് വായിച്ചുകൊടുക്കുക, ശാസ്ത്രീയസംഗീതം കേള്‍പ്പിക്കുക തുടങ്ങിയ വഴികളുമൊക്കെ ഉപദേശിക്കുന്നുമുണ്ട്. എന്താണിതിന്റെ വാസ്തവം എന്ന് ആലോചിക്കാത്തവരുണ്ടാകില്ല..ദാ കേട്ടോളൂ..\nപുരാണങ്ങളിൽ വായിച്ചിട്ടുണ്ടാകും ” സത്സന്താനങ്ങളെ ” ലഭിക്കാൻ തപസ് ചെയ്യാൻ പോയവരെപ്പറ്റി. ഈ തിരക്കുപിടിച്ച ജീവിതത്തിനിടയിൽ തപസ് ചെയ്യാൻ സമയവും ഇനി സമയമുണ്ടെങ്കിൽത്തന്നെ ഫ്രീയായിട്ട് ഒരു സ്ഥലവും കിട്ടണമെന്നില്ല. തപസ് ചെയ്താലും ആരും വന്നില്ലെങ്കിലോ? വിഷമിക്കേണ്ട.. ആരോഗ്യമുള്ള, വൈകല്യങ്ങളില്ലാത്ത വരും തലമുറക്ക് വേണ്ടി നമുക്കെന്തു ചെയ്യാൻ പറ്റും? തികച്ചും ശാസ്ത്രീയമായ ഒരു പരിശോധനയാണിത്.\nആരോഗ്യമുള്ള സന്താനങ്ങൾ ഏതൊരാളുടെയും സ്വപ്നമാണ്. ആരോഗ്യമില്ലെങ്കിൽ പണവും അറിവും സൗന്ദര്യവും കൊണ്ടൊന്നും വലിയ പ്രയോജനമില്ല. പക്ഷേ നമ്മുടെ നാട്ടിൽ ജനിക്കുന്ന കുട്ടികളിൽ ഏകദേശം 3% പേർക്ക് ഗുരുതരമായ ജന്മവൈകല്യങ്ങളോ (major congenital anomalies) ജനിതക തകരാറുകളോ (ബുദ്ധിമാന്ദ്യം, പേശികൾക്കുള്ള ബലഹീനത എന്നിങ്ങനെ) ഉണ്ടാകുന്നു. ഈ കുഞ്ഞുങ്ങളിൽ അധികവും ചെറു പ്രായത്തിൽത്തന്നെ മരണപ്പെടുന്നു. മറ്റുള്ളവർ വളരെ കഷ്ടപ്പെട്ട് ജീവിതം തള്ളിനീക്കേണ്ട അവസ്ഥയിൽ മരിച്ചുജീവിക്കുന്നു. ഒരു കുടുംബം മുഴുവൻ കഷ്ടപ്പാട് അനുഭവിക്കേണ്ടി വരുന്നു. എന്തുകൊണ്ടാണിത്തരം രോഗങ്ങളുണ്ടാകുന്നത്?\nജനിതക ശാസ്ത്രം ഇന്ന് വളരെയേറെ പുരോഗതി പ്രാപിച്ചിട്ടുണ്ട്. മനുഷ്യന്റെ ഓരോ കോശത്തിനകത്തും അടങ്ങിയിട്ടുള്ള ഇരുപത്തിമൂന്ന് ജോഡി ക്രോമോസോമുകളും, അവയിൽ അടങ്ങിയിരിക്കുന്ന ഇരുപത്തി അയ്യായിരത്തോളം ജോഡി ജീനുകളും മുഴുവനായി കണ്ടെത്താൻ ശാസ്ത്രജ്ഞർക്ക് കഴിഞ്ഞിട്ടുണ്ട്. ഈ ക്രോമോസോമുകളുടെ എന്നതിന്റെ എണ്ണത്തിലോ ഘടനയിലോ ഉള്ള വ്യത്യാസമോ . ജീനുകളിലെ മ്യുട്ടേഷനോ ആണ് പല ജനിതക രോഗങ്ങളുടെയും കാരണം എന്ന് വ്യക്തമായിട്ടുണ്ട്.\nജനിതക തകരാറുകൾ കണ്ടുപിടിക്കാനുള്ള പരിശോധനകളും ഇന്ന് കൂടുതൽ കൂടുതൽ ലഭ്യമായിത്തുടങ്ങിയിട്ടുണ്ട്. ജന്മനായുള്ള വൈകല്യങ്ങൾ തടയാനുള്ള നിരവധി ഇടപെടലുകൾ ഇന്ന് സാധ്യമാണ്. അതിനാൽ അവയെക്കുറിച്ചുള്ള ഒരു സാമാന്യ അവബോധം ഏവർക്കും ആവശ്യമാണ്. ഇവിടെ വിവരിക്കുന്ന പല കാര്യങ്ങളും ഇന്നത്തെ നമ്മുടെ ജീവിത സാഹചര്യങ്ങളും സാമൂഹിക ചുറ്റുപാടുകളും കണക്കിലെടുക്കുമ്പോൾ പ്രായോഗികമാകണമെന്നില്ല. എന്നാൽ സാമൂഹികമായ ഒരു മാറ്റത്തിന് നിമിത്തമാകണമെങ്കിൽ വ്യക്തമായ അവബോധം ആവശ്യമാണ്.\nവിവാഹം ആലോചിക്കുമ്പോൾ: ഒരു ലീവിനുള്ളിൽ എല്ലാം ശടപടേ ശടപടേന്നാകുമ്പൊ മറന്നുപോകരുതാത്ത ചില പ്രധാന കാര്യങ്ങളുണ്ട്..\nരക്തബന്ധമുള്ളവർ തമ്മിലുള്ള വിവാഹം (consanguineous marriage): മിക്ക ജനിതക രോഗങ്ങളും ഉണ്ടാകുന്നത് ജീനുകളുടെ തകരാറു മൂലമാണ്. ജീനുകൾ ജോടിയായാണ് കാണപ്പെടുന്നത്. അതിലൊന്ന് അമ്മയിൽ നിന്ന് ലഭിച്ചതും മറ്റേതു അച്ഛനിൽനിന്നും. ഒരു പ്രത്യേക രോഗം നിർണ്ണയിക്കുന്ന രണ്ടു ജീനുകളിൽ ഒന്നെങ്കിലും തകരാറില്ലാത്തതാണെങ്കിൽ ചില രോഗങ്ങൾ ഉണ്ടാവുകയില്ല (autosomal recessive diseases). രണ്ടു ജീനും തകരാറാണെങ്കിൽ രോഗം ഉണ്ടാകും. നമുക്കുള്ള ഇരുപത്തിഅയ്യായിരത്തോളം ജീനുകളിൽ ചിലത് തകരാറുള്ളതായിരിക്കും.എന്നാൽ അതിന്റെ ജോഡി നോർമ്മൽ ആണെങ്കിൽ അവരിൽ രോഗം കാണപ്പെടുന്നില്ല. എന്നാൽ അവർ രോഗ വാഹകരാണ്.\nരക്തബന്ധമുള്ള ആളുകൾ ഒരേ രോഗത്തിന്റെ വാഹകരാകാനുള്ള സാധ്യത കൂടുതലാണ്. അച്ഛനും അമ്മയും ഒരേ രോഗത്തിന്റെ വാഹകരാണെങ്കിൽ തകരാറുള്ള രണ്ടു ജീനുകളും കുഞ്ഞുങ്ങളുണ്ടാകുമ്പോൾ അവർക്ക് കിട്ടാൻ സാധ്യതയുണ്ട്. അതിനാൽ സാധിക്കുമെങ്കിൽ രക്തബന്ധത്തിലുള്ളവർ തമ്മിലുള്ള വിവാഹം ഒഴിവാക്കുക… സാധിക്കുമെങ്കിൽ മാത്രം.\nഎന്നാൽ എല്ലാ ജനിതക രോഗങ്ങളും ഇങ്ങനെയല്ല ഉണ്ടാകുന്നത്. വെറുതെ ടെൻഷനടിക്കാതെ തുടർന്ന് വായിക്കൂ..\nനാട്ടിലെ കവലകളിലിരിക്കുന്നവർ മുടക്കുന്നതിലും കൂടുതൽ വിവാഹങ്ങൾ ചൊവ്വ മുടക്കിയിട്ടുണ്ടാകും. ചൊവ്വാദോഷേ..\nജാതകം നോക്കി പൊരുത്തം വിലയിരുത്തിയാണ് മിക്ക വിവാഹങ്ങളും നിശ്ചയിക്കുന്നത്. മുൻകാലങ്ങളിൽ ചില ആലോചനകൾ ബുദ്ധിമുട്ടില്ലാതെ ഒഴിവാക്കാൻ ഇത് സഹായകമായിട്ടുണ്ടാകാം. എന്നാൽ മറ്റെല്ലാ രീതിയിലും ചേർച്ചയുണ്ടായിട്ടും ജാതകം ചേരാത്തതിനാൽ വിവാഹിതരാകാൻ പറ്റാത്ത അവസ്ഥ സങ്കടകരമാണ്. എന്നാൽ ശാസ്ത്രം ഇത്രയും പുരോഗമിച്ച ഇന്നത്തെ കാലത്ത് ജാതകം തള്ളിക്കളഞ്ഞു ജനിതകശാസ്ത്രപരമായ വിലയിരുത്തലാണ് ആവശ്യം.\nഒരു pre marital counselling – വിവാഹത്തിനു മുൻപുള്ള കൗൺസലിങ്ങ് – വഴി ഇരു കുടുംബങ്ങളിലുമുള്ള ആരോഗ്യ പ്രശ്നങ്ങളും വരും തലമുറയെ ബാധിക്കാൻ സാധ്യതയുള്ള പല പ്രശ്നങ്ങളും കണ്ടെത്താൻ കഴിയും…ഒരളവു വരെ. ജാതകത്തെക്കാൾ പ്രധാനം ഭാവി വധൂ വരന്മാരുടെ HIV, HBsAg എന്നീ പരിശോധനകൾക്കാണ്. കാരണം AIDS, Hepatitis B എന്നീ രോഗങ്ങൾ ലൈംഗിക ബന്ധത്തിലൂടെ പകരാൻ സാധ്യത ഉള്ളതാണ്, പിന്നീട് കുഞ്ഞുങ്ങൾക്കും.\nകെട്ടാൻ പോകുന്ന പെണ്ണിന്റെയോ ചെക്കന്റെയോ സ്വഭാവം ശരിയാണോ എന്ന് നോക്കുന്ന സദാചാര പൊലീസിങ്ങല്ല ഉദ്ദേശിക്കുന്നത്. രക്തം സ്വീകരിച്ചതിലൂടെയോ മറ്റേതെങ്കിലും വഴികളിലൂടെയോ മേൽപ്പറഞ്ഞ രോഗങ്ങൾ ഉണ്ടായേക്കാമല്ലോ..അവയോടുള്ള മനോഭാവത്തിൽ വ്യത്യാസം വരുത്താൻ അവയെക്കുറിച്ച് ശരിയായ അറിവുണ്ടാകേണ്ടതാണ്. അതെപ്പറ്റി മറ്റ് ലേഖനങ്ങളുണ്ടാകും.\nവിവാഹശേഷം: വിവാഹം കഴിഞ്ഞവർ ഏറ്റവും കൂടുതൽ നേരിടുന്ന ചോദ്യമാണ് – വിശേഷമായില്ലേ എന്ന്. വിശേഷമാകുന്നതിനു മുൻപ് ചില വിശേഷാൽ കാര്യങ്ങളിതാ…\nഗർഭധാരണത്തിന് മുൻപ് ഒരു വൈദ്യ പരിശോധന ആവശ്യമാണ്. ഇരു കുടുംബങ്ങളിലുമുള്ള ആരോഗ്യ പ്രശ്നങ്ങൾ വിലയിരുത്താൻ ആണിത്. ഏതെങ്കിലും ജനിതക രോഗങ്ങൾക്കുള്ള സാധ്യത പരിശോധിക്കാൻ ഈ അവസരം ഉപയോഗപ്പെടും. അമ്മയുടെ ആരോഗ്യനിലയും വിലയിരുത്തണം. അമ്മ ഏതെങ്കിലും മരുന്നുകൾ (ഉദാഹരണത്തിന് അപസ്മാര രോഗങ്ങൾക്ക് ഉള്ള മരുന്നുകൾ) തുടർച്ചയായി കഴിക്കുന്നുണ്ടോ, അതിൽ എന്തെങ്കിലും മാറ്റം ആവശ്യമുണ്ടോ എന്നിവ പരിശോധിക്കണം. ചില ജന്മവൈകല്യങ്ങൾ തടയാൻ അമ്മമാർ ഫോളിക് ആസിഡ് ഗുളികകൾ കഴിക്കേണ്ടതുണ്ട്. ഗർഭിണിയാകുന്നതിനു ഒരു മാസം മുൻപെങ്കിലും കഴിച്ചു തുടങ്ങിയാലേ ഉദ്ദേശിച്ച പ്രയോജനം ലഭിക്കൂ. എല്ലാ അമ്മമാരും കഴിക്കേണ്ടതാണ് ഇത്.\nനിർഭാഗ്യവശാൽ ഈ ഉപദേശം നൽകാനുള്ള അവസരം ഡോക്ടർമാർക്ക് ലഭിക്കാറില്ല.വിവാഹസമ്മാനമായി ഫോളിക് ആസിഡ് ഗുളികകൾ നൽകുന്നതും ആലോചിക്കാവുന്നതാണ്…തമാശയല്ല. കുപ്പിയും പാത്രവും പാതിരയ്ക്ക് അലാറമടിക്കുന്ന ക്ലോക്കുകളും കൊടുക്കുന്നതിലും എത്രയോ അമൂല്യമാണ് ആരോഗ്യമുള്ള കുഞ്ഞിനെ സമ്മാനമായി ലഭിക്കാൻ സഹായിക്കുന്നത്.. അതുപോലെ അമ്മ റുബല്ല വാക്സിൻ എടുത്തിട്ടുണ്ടോ എന്നും ഉറപ്പു വരുത്തണം. കാരണം, ഗർഭിണിയായ അവസരത്തിൽ റുബല്ല രോഗം വന്നാൽ ഉള്ളിലുള്ള കുഞ്ഞിനു പലവിധത്തിലുള്ള വൈകല്യങ്ങളും വരാൻ സാധ്യതയുണ്ട്. ചുരുക്കിപറഞ്ഞാൽ ഗർഭം ധരിക്കുന്നത് ആവശ്യമായ തയ്യാറെടുപ്പോടുകൂടിയായിരിക്കണം\nഗർഭം ധരിച്ചുകഴിഞ്ഞാൽ: പോഷക സമൃദ്ധമായ ഭക്ഷണം, മനസ്സമാധാനം, വിശ്രമം എന്നിവ അത്യാവശ്യമാണ്. ഫോളിക് ആസിഡ് ഗുളികകൾ മൂന്നു മാസം വരെ തുടരണം. വൈദ്യ പരിശോധന നടത്തണം. ആവശ്യമായ മരുന്നുകൾ കഴിക്കുക, മറ്റു മരുന്നുകൾ ഡോക്ടരുടെ ഉപദേശപ്രകാരം മാത്രം കഴിക്കുക. താരതമ്യേന നിസ്സാരമെന്നു തോന്നുന്ന രോഗങ്ങളും ഡോക്ടറുമായി ചർച്ച ചെയ്യേണ്ടതാണ്. ഉദാഹരണത്തിന്, റുബല്ല രോഗം പലപ്പോഴും വെറും ചൂടുകുരു ആയിമാത്രമേ കരുതാറുള്ളൂ.\nസ്കാനിംഗ്: പലരുടെയും ആരോപണം ഡോക്ടർമാർ അനാവശ്യമായി സ്കാനിംഗ് പരിശോധനക്ക് നിർദ്ദേശിക്കുന്നു എന്നാണ്. ഈ ആരോപണം ഭയന്ന് ആവശ്യത്തിനു സ്കാനിംഗ് നിർദ്ദേശിക്കാത്ത ഡോക്ടർമാരും ഉണ്ടെന്നുള്ളതാണ് വസ്തുത. അൾട്രാസൗണ്ട് സ്കാനിംഗ് വളരെ സുരക്ഷിതമായ ഒരു പരിശോധനയാണ്. ഇത് പല തവണ ചെയ്യേണ്ടിവരും. ജന്മവൈകല്യങ്ങൾ കണ്ടുപിടിക്കാൻ ഏറ്റവും സഹായകം 3-4 മാസം പൂർത്തിയാകുമ്പോൾ ചെയ്യുന്ന സ്കാൻ ആണ്. പരിചയസമ്പന്നരായ ഡോക്ടർമാർ ചെയ്യുന്ന അനൊമലി ഡിറ്റെക്ഷൻ സ്കാനിങ്ങിലൂടെ മാരകമായേക്കാവുന്ന പല വൈകല്യങ്ങളും കണ്ടുപിടിക്കപ്പെടാം.\nഇത്തരം വൈകല്യങ്ങൾ ഈ സമയത്ത് കണ്ടുപിടിക്കാൻ സാധിച്ചാൽ ആ ഗർഭം തുടരേണ്ടതില്ല എന്ന് തീരുമാനിക്കുകയാവും ഉചിതം. എന്നാൽ ലഘുവായ പ്രശ്നങ്ങൾക്കും, 20 ആഴ്ചക്ക് ശേഷം കണ്ടുപിടിക്കപ്പെടുന്ന പ്രശ്നങ്ങൾക്കും ഈ തീരുമാനം സാധ്യമല്ല. ഈ സന്ദർഭങ്ങളിൽ, ശരിയായ ചികിത്സ എവിടെ കിട്ടുമെന്ന് കണ്ടുപിടിക്കുകയും, കഴിയുമെങ്കിൽ പ്രസവം അതിനു സൗകര്യമുള്ള ആശുപത്രിയിൽ വെച്ച് ആക്കുകയും ചെയ്യുന്നത് നന്നായിരിക്കും. എല്ലാ വൈകല്യങ്ങളും സ്കാനിംഗ് വഴി കണ്ടുപിടിക്കാൻ കഴിയില്ല എന്ന് പ്രത്യേകം മനസ്സിലാക്കേണ്ടതാണ്.\nക്രമമായ ആന്റിനാറ്റൽ (antenatal) പരിശോധന: ഗർഭസമയത്തുണ്ടാകാവുന്ന പ്രഷർ, ഷുഗർ, കുഞ്ഞിന്റെ വളർച്ചക്കുറവ്, രക്ത ഗ്രൂപ്പ് സംബന്ധമായ പ്രശ്നങ്ങൾ എന്നിവ കൃത്യമായി കണ്ടുപിടിക്കുകയും, ആവശ്യമായ ചികിത്സ നടത്തുകയും വേണം. സാധാരണ പ്രസവം സാധ്യമാകുമോ അതോ ഓപ്പറേഷൻ വേണ്ടിവരുമോ എന്നൊക്കെ തീരുമാനിക്കേണ്ടതുണ്ട്. അതുപോലെ, പ്രസവം അടുത്തുള്ള ആശുപത്രിയിൽ വെച്ചു മതിയോ, അതോ കൂടുതൽ സൗകര്യമുള്ള ആശുപത്രിയിൽ വേണ്ടിവരുമോ എന്ന തീരുമാനവും പ്രധാനമാണ്. ക്രമമായ പരിശോധന വഴി ഈ തീരുമാനങ്ങൾ എടുക്കാൻ പറ്റും. ഇങ്ങനെയൊക്കെ ആണെങ്കിലും മുൻകൂട്ടി പ്രവചിക്കാൻ സാധിക്കാത്ത പ്രശ്നങ്ങൾ ഏതൊരു പ്രെഗ്നൻസിയിലും ഉണ്ടാകാം.\nഇനി ചില കൊച്ചുകൊച്ച് വിശേഷങ്ങളിലേക്ക്…കൊച്ചുമനശ്ശാസ്ത്രം ഇതാ…\nഗര്‍ഭാശയത്തിനുള്ളില് നടക്കുന്നത് കുട്ടിയുടെ ശാരീരികവളര്‍ച്ച മാത്രമല്ല, മനോവികാസം കൂടിയാണ്. അറിവുനേടാനും കാര്യങ്ങളോര്‍ത്തുവെക്കാനും വ്യക്തിബന്ധങ്ങള് സ്ഥാപിക്കാനുമൊക്കെയുള്ള കഴിവുകള് ഗര്‍ഭാവസ്ഥയിലേ രൂപംകൊള്ളുന്നു എന്ന് അടുത്തകാലത്തു വികസിച്ചുവന്ന ഭ്രൂണമനശ്ശാസ്ത്രം (Fetal psychology) എന്ന ശാസ്ത്രശാഖ പറയുന്നു\nഗര്‍ഭസ്ഥശിശുക്കള് പുറംലോകവുമായി ഒരു ബന്ധവുമില്ലാതെ ചുമ്മാ വളര്‍ന്നുകൊണ്ടിരിക്കുകയല്ല, മറിച്ച് ചുറ്റുപാടുകളെ ശ്രദ്ധിക്കുകയും അവയോട് ഇടപെടുകയും പ്രതികരിക്കുകയുമൊക്കെച്ചെയ്യുന്നുണ്ട്. ഗര്‍ഭാവസ്ഥയിലുണ്ടാകുന്ന നല്ലതും ചീത്തയുമായ അനുഭവങ്ങള്‍ക്ക് കുട്ടിയുടെ മാനസികവളര്‍ച്ചയില് ശാശ്വതമായ സ്വാധീനങ്ങള് ചെലുത്താനാവുന്നുമുണ്ട്. ഇതിന്‍റെയൊക്കെയര്‍ത്ഥം “കുഞ്ഞിനെ നോട്ടം” തുടങ്ങേണ്ടത് ജനനശേഷമല്ല, മറിച്ച് സങ്കീര്‍ണമായ രീതികളില് അതിന്‍റെ ശരീരവും മനസ്സും അതിവേഗം വളര്‍ന്നുകൊണ്ടിരിക്കുന്ന ഗര്‍ഭകാലത്തു തന്നെയാണ് എന്നാണ്.\nപുറംലോകത്തു നിന്നുള്ള വിവരങ്ങള് നമുക്കൊക്കെ ലഭിക്കുന്നത് പഞ്ചേന്ദ്രിയങ്ങള് വഴിയാണല്ലോ. ഭ്രൂണാവസ്ഥയില് ഇതിലേറ്റവുമാദ്യം രംഗത്തുവരുന്നത് സ്പര്‍ശനശേഷിയാണ്. രണ്ടുമാസത്തോടെതന്നെ ചുണ്ടിലോ കവിളുകളിലോ തൊട്ടാല് ഗര്‍ഭസ്ഥശിശുക്കള് പ്രതികരിക്കുന്നുണ്ട്…നാലര മാസത്തോടെ ചെവിയില്‍നിന്നു തലച്ചോറിലേക്കുള്ള ഞരമ്പുകള് സൃഷ്ടിക്കപ്പെടുകയും ആറുമാസത്തോടെ കുട്ടികള്‍ക്ക് ശബ്ദങ്ങള് കേള്‍ക്കാനാവുകയും ചെയ്യും. എന്നാല് അമ്മയുടെ വയറും ഗര്‍ഭാശയഭിത്തിയും ഉല്‍ബദ്രവവുമൊക്കെ (അമ്നിയോട്ടിക് ഫ്ലൂയിഡ്) വഴി അരിച്ചിറങ്ങിവന്ന് അടക്കിപ്പിടിച്ചതുപോലായിത്തീര്‍ന്ന ശബ്ദങ്ങള് മാത്രമാണ് അവരുടെ ചെവികളിലെത്തുന്നത്.\nകാഴ്ച രൂപപ്പെടുന്നത് ഏറ്റവുമൊടുവിലാണ്. സാധാരണനിലക്ക് വെളിച്ചത്തിന് ഗര്‍ഭാശയത്തിനുള്ളില് ചെന്നെത്താന് കഴിയില്ല. ഗര്‍ഭസ്ഥശിശുക്കള് കണ്ണുകള് തുറക്കാറുമില്ല. എന്നാല് അമ്മയുടെ വയറ്റിലേക്കു ശക്തിയായി ലൈറ്റടിച്ചാല് നാലുമാസമായ കുട്ടികള് കണ്ണിറുക്കിയും മുഖംചുളിച്ചും പ്രതികരിക്കുകയും, അഞ്ചുമാസമായവര് ഞെട്ടിച്ചാടുകയും ചെയ്യാറുണ്ട്. എന്നാല് ഇങ്ങിനെ കനത്ത വെളിച്ചങ്ങള് തട്ടുന്നത് ഗര്‍ഭസ്ഥശിശുക്കളുടെ കണ്ണുകള്‍ക്ക് ഹാനികരമാവാമെന്ന് ചില ഗവേഷകര് ചൂണ്ടിക്കാട്ടുന്നുണ്ട്. ഗര്‍ഭാശയത്തിനുള്ളില് കാഴ്ചകളൊന്നും കാണാന്‍കിട്ടുന്നില്ല എന്നതിനാല് ദൃശ്യങ്ങളെത്തിരിച്ചറിയാന് സഹായിക്കുന്ന മസ്തിഷ്ക്കഭാഗങ്ങള് പരുവപ്പെടുന്നത് ജനനത്തിനു ശേഷം മാത്രമാണ്. അതുകൊണ്ടുതന്നെ തൊട്ടടുത്തുള്ള വസ്തുക്കള് മാത്രമേ നവജാതശിശുക്കള്‍ക്കു കാണാന് കഴിയൂ. മുതിര്‍ന്നവരുടെ കാഴ്ചശേഷി അവര്‍ക്കു പ്രാപ്യമാവുന്നത് ജനിച്ച് ആറുമാസത്തോളം കഴിഞ്ഞാണ്.\nനാഡീവ്യവസ്ഥ വളരുന്നതിനനുസരിച്ച് കുട്ടികള് പതിയെ അനങ്ങാനും തുടങ്ങുന്നുണ്ട്. ഇത്തരമിളക്കങ്ങള് അമ്മമാര്‍ക്കു തിരിച്ചറിയാനാവുന്നത് 4-6 മാസങ്ങളോടെയാണെങ്കിലും 7-8 ആഴ്ചകളോടെത്തന്നെ ഇവ ഉരുത്തിരിയുന്നുണ്ടെന്നാണ് അള്‍ട്രാസൌണ്ട് നിരീക്ഷണങ്ങള് വെളിപ്പെടുത്തുന്നത്.എന്നാൽ പുതുതായിക്കൈവന്നുകൊണ്ടിരിക്കുന്ന ഇത്തരം കഴിവുകളെ അധികം പരീക്ഷിച്ചു നോക്കാനൊന്നും മിനക്കെടാതെ മിക്കനേരവും ഉറങ്ങുകയാണു ഭ്രൂണങ്ങൾ ചെയ്യുന്നത് — എട്ടാംമാസത്തോടെ 90-95 ശതമാനവും, ജനനത്തിനു തൊട്ടുമുമ്പുള്ള ദിവസങ്ങളിൽ നവജാതശിശുക്കളെപ്പോലെ 85-90 ശതമാനവും നേരം.\nഎന്താണ് ഇത്തരം ഓര്‍മകളുടെ പ്രസക്തി? അമ്പരപ്പിക്കുന്ന ഒരു ലോകത്തേക്ക് ജനിച്ചിറങ്ങിക്കഴിഞ്ഞാല് സ്വന്തം അമ്മയെ വേര്‍തിരിച്ചറിയാന് കുട്ടിക്കു കൈത്താങ്ങായുള്ളത് ഈയോര്‍മകള് മാത്രമാണ്. മുലപ്പാലിലെ പല ഘടകങ്ങളെയും അമ്മയുടെ ശരീരത്തില്‍നിന്നുതന്നെയൂറിവരുന്ന ഉല്‍ബദ്രവത്തിലൂടെ കുട്ടി മുന്‍കൂര് അനുഭവിച്ചറിയുന്നുണ്ട്; ആ ഓര്‍മകള് മുലപ്പാലിന്‍റെ അപരിചിതത്വം കുറക്കുകയും കന്നി മുലയൂട്ടലുകള് ക്ലേശരഹിതമാക്കുകയും ചെയ്യുന്നുമുണ്ട്.\nഗര്‍ഭസ്ഥശിശുക്കള്‍ക്ക് കേള്‍ക്കാനും ഓര്‍ക്കാനുമൊക്കെ സാധിക്കും എന്നതുവെച്ച് പല പുസ്തകങ്ങളും “വിദഗ്ദ്ധരു”മൊക്കെ കുട്ടിയുടെ ബുദ്ധിയും വ്യക്തിത്വവും മെച്ചപ്പെടുത്താനായി പേപ്പര്‍ക്കുഴലിലൂടെ സംസാരിക്കുക, നല്ല കഥകള് വായിച്ചുകൊടുക്കുക, ശാസ്ത്രീയസംഗീതം കേള്‍പ്പിക്കുക തുടങ്ങിയ വിദ്യകള് നിര്‍ദ്ദേശിക്കാറുണ്ട്. എന്നാല് ഭൂരിഭാഗം ശാസ്ത്രജ്ഞരും ഇതിനോടൊന്നും യോജിക്കുന്നില്ല. ഇത്തരം ഉദ്ദീപനങ്ങള്‍ക്ക് സ്ഥായിയായ അനുരണനങ്ങള് ഉളവാക്കാനാവുമെന്ന് ഒരു പഠനവും അസന്ദിഗ്ധമായിത്തെളിയിച്ചിട്ടില്ല. ഭ്രൂണങ്ങള് മിക്കനേരവും ഉറങ്ങുകയാവും എന്നതിനാല് ഇത്തരമിടപെടലുകള് അവരുടെ ഉറക്കത്തെയും അതുവഴി തലച്ചോറിന്‍റെയും മറ്റും വളര്‍ച്ചയെയും അലങ്കോലപ്പെടുത്തുകയും ചെയ്യാം.\nജനനശേഷം: ഇന്ന് കേരളത്തിൽ 99 ശതമാനം പ്രസവങ്ങളും ആശുപത്രിയിലാണ് നടക്കുന്നത്. അതുകൊണ്ട് തന്നെ പല പ്രതിസന്ധികളെയും തക്ക സമയത്ത് പരിഹരിക്കാൻ കഴിയുന്നുണ്ട്. കുഞ്ഞു ജനിച്ചാൽ ധരിക്കാനുള്ള ഉടുപ്പുകൾ, പുതപ്പുകൾ, തൊപ്പി, സോക്സ് എന്നിവ 4-5 എണ്ണം മുൻകൂട്ടി വാങ്ങി അലക്കി ഇസ്തിരിയിട്ട് വെക്കേണ്ടതാണ്. ചില അന്ധവിശ്വാസങ്ങൾ കാരണം പലരും ഇങ്ങനെ ചെയ്യുന്നില്ല. അന്ധവിശ്വാസങ്ങളൊക്കെ ജനിക്കുന്ന കുഞ്ഞുങ്ങളിൽ അഞ്ചിലൊന്ന് മരണമടഞ്ഞിരുന്ന ഒരു കാലത്തിന്റെ സംഭാവനയാണ്….\nഅതുകൊണ്ട്, അലക്കാത്ത വൃത്തിഹീനമായ രോഗാണുക്കൾ ഉണ്ടായേക്കാവുന്ന തുണിയാണ് പലപ്പോഴും ഉപയോഗിക്കെണ്ടിവരുന്നത്. ഫലമോ , കുഞ്ഞിന് അണുബാധ..രോഗങ്ങൾ…ആശുപത്രിയിലേക്ക് കുഞ്ഞു ജനിച്ചുകഴിഞ്ഞാലുള്ള സന്ദർശക പ്രവാഹം വലിയ പ്രതിസന്ധിയാണ് സൃഷ്ടിക്കുന്നത്. നവജാതശിശുവിനുണ്ടാകുന്ന അണുബാധ (sepsis), അമ്മക്ക് മറ്റുള്ളവരുടെ സാന്നിധ്യത്തിൽ മുലയൂട്ടാൻ വിമുഖത നേരിടുന്നതിനാൽ നവജാതശിശുവിനുണ്ടാകുന്ന തളർച്ച (hypoglycemia) എന്നിവ മരണകാരണമായേക്കാം. രക്ഷപ്പെട്ടാലും ബുദ്ധിമാന്ദ്യം, അപസ്മാരം എന്നീ പ്രശ്നങ്ങളുണ്ടാകാം.\nമൊബൈലുണ്ടല്ലോ…വിളിച്ച് ചോദിക്കൂ… ഡിസ്ചാർജ് ആയി വീട്ടിൽ വന്നശേഷം സന്ദർശിക്കുകയാണ് ഉത്തമം.\nജന്മനാ ഉള്ള പല രോഗങ്ങളുടെയും ലക്ഷണങ്ങൾ ജനനസമയത്ത് കാണണമെന്നില്ല. എന്നാൽ ജനനസമയത് തന്നെ കണ്ടെത്തിയാൽ ഫലപ്രദമായി ചികിത്സിക്കാൻ പറ്റിയേക്കും. അങ്ങനെയുള്ള ചില രോഗങ്ങൾക്കുള്ള സ്ക്രീനിംഗ് പരിശോധനകൾ നിലവിലുണ്ട്. അവയിൽ പ്രധാനം, കേൾവി പരിശോധന, തൈറോയിഡ് ഹോർമോണിന്റെ കുറവ് തുടങ്ങിയ പല അസുഖങ്ങളും കണ്ടുപിടിക്കാനുള്ള IEM സ്ക്രീനിംഗ് എന്നിവയാണ്.\nഒരു കുട്ടിക്ക് ഒരു ജനിതക വൈകല്യമുണ്ടെങ്കിൽ അടുത്ത ഗർഭധാരണത്തിന് മുൻപ് തന്നെ രോഗനിർണ്ണയം പൂർണ്ണമാകേണ്ടതുണ്ട്. രോഗമുള്ള കുഞ്ഞിനെ ചികിൽസിക്കാൻ ആവശ്യമുള്ളതിലും കൃത്യമായ രോഗനിർണ്ണയം (മോളിക്യൂലർ ഡയഗ്നോസിസ്) ആവശ്യമാണ്, അടുത്ത കുഞ്ഞിനും അതേ രോഗമുണ്ടോ എന്ന് ഗർഭാവസ്ഥയിൽ തന്നെ അറിയാനുള്ള പരിശോധനകൾ നടത്താൻ (prenatal diagnosis). എന്നാൽ നിർഭാഗ്യമെന്നു പറയട്ടെ, പലരും ഗർഭം ധരിച്ചതിന് ശേഷമാണ്, ആദ്യത്തെ കുഞ്ഞിനുണ്ടായിരുന്ന മാരകമായ രോഗം ഉള്ളിലുള്ള കുഞ്ഞിനും ഉണ്ടാകുമോ എന്ന സംശയവും ഭയവുമായി വരുന്നത്. പലപ്പോഴും, വളരെ കുറഞ്ഞ സമയത്തിനുള്ളിൽ പരിശോധനകൾ പൂർത്തിയാക്കാൻ പറ്റാറില്ല.\nവേറെ ചിലരുടെ അവസ്ഥ അതിലും കഷ്ടമാണ്. രണ്ടോ മൂന്നോ ആരോഗ്യമുള്ള കുഞ്ഞുങ്ങൾ ഉണ്ടായിരിക്കും. എന്നാലും ഒരാൺകുട്ടി വേണം, പെൺകുട്ടി വേണം (ചിലപ്പോൾ ഇതെല്ലാം ഉണ്ടെങ്കിലും) എന്നൊക്കെ ആഗ്രഹിച്ചു വീണ്ടും ഗർഭം ധരിക്കുന്നു. ഇത്തവണ വൈകല്യമോ, ബുദ്ധിമാന്ദ്യമോ ഉള്ള ഒരു കുഞ്ഞാണ് പിറക്കുന്നതെങ്കിൽ ….ഇങ്ങനെ മാനസികമായും, സാമ്പത്തികമായും കഷ്ടപ്പെടുന്ന എത്രയോ കുടുംബങ്ങളെ ലേഖകന് അറിയാം.\nനോക്കൂ, കുഞ്ഞ് ആണായാലും പെണ്ണായാലും മുത്താണ്..ആരോഗ്യമുണ്ടാവണമെന്ന് മാത്രമല്ലേ നാം ശ്രദ്ധിക്കേണ്ടത്?\nആദ്യത്തെ ആറുമാസം പൂർത്തിയാകുന്നതുവരെ കുഞ്ഞിനു മുലപ്പാൽ മാത്രമാണ് നൽകേണ്ടത്. ബുദ്ധിവളർച്ചക്കു ഏറ്റവും അനുയോജ്യം മുലപ്പാലാണെന്നു കണ്ടെത്തിയിട്ടുണ്ട്. അതിനാൽ പ്രസവിച്ച ഉടനെത്തന്നെ മുലയൂട്ടിതുടങ്ങണം. അമ്മമാർ നന്നായി ആഹാരം കഴിക്കുകയും ധാരാളം വെള്ളം കുടിക്കുകയും വേണം. ഇവിടെ രണ്ട് കാര്യങ്ങൾ ശ്രദ്ധിക്കാനുണ്ട്..\nകുഞ്ഞിന്റെ അമ്മയുടെ അടുത്ത് ചെന്ന് ” അവൾക്ക് പാലില്ല ” എന്ന് പറയാതിരിക്കുക. അതിപ്പൊ വരുന്നവർക്ക് കൊടുക്കാൻ ചായ ഉണ്ടാക്കാൻ പാലില്ലെന്നായാലും കുറച്ച് മാറിനിന്ന് പറഞ്ഞാൽ മതി. കുഞ്ഞിനു പാൽ കൊടുക്കാൻ അമ്മയ്ക്ക് ശാരീരികവും മാനസികവുമായ പിന്തുണ വേണം.\nവയറുചാടുമെന്ന പേടി മൂലം പലരും പ്രസവിച്ച സ്ത്രീകൾക്ക് ആവശ്യത്തിനു വെള്ളം നൽകുന്നില്ല എന്നത് ഒരു വാസ്തവമാണ്. അത് ശരിയല്ല. വെള്ളത്തിന്റെ കുറവ് പാലിന്റെ അളവിൽ വ്യത്യാസമുണ്ടാക്കുമെന്ന് മാത്രമല്ല, മൂത്രത്തിൽ അണുബാധ പോലെയുള്ള രോഗങ്ങൾക്കും ഇടയാക്കാനിടയുണ്ട്..\nരണ്ട്.”തേനും വയമ്പും”, “സംസം” വെള്ളം എന്നിവ നവജാത ശിശുക്കൾക്ക് കൊടുക്കുന്നത് പൂർണ്ണമായും ഒഴിവാക്കണം. നന്മയാണുദ്ദേശിക്കുന്നതെങ്കിലും അണുക്കളായിരിക്കും ഉള്ളിൽ ചെല്ലുന്നത്.. കുഞ്ഞിനെ കാണാൻ പോകുമ്പോൾ കൊടുക്കുന്ന സമ്മാനപ്പൊതിയിൽ മുലക്കുപ്പി, പാൽപ്പൊടി എന്നിവ ഇല്ല എന്ന് ഉറപ്പുവരുത്തുക.\nപല ചടങ്ങുകളും കുഞ്ഞുങ്ങളുടെ താൽപര്യത്തിനു എതിരാണെന്ന് കാണാം. ഉദാഹരണത്തിന് 28 ദിവസം പൂർത്തിയാകുമ്പോൾ നടത്തുന്ന ചടങ്ങ്. അന്ന് കുഞ്ഞിനു പാല് കൊടുക്കുന്ന ചടങ്ങാണ്. എല്ലാ ബന്ധുക്കളും വന്നു സ്പൂണ് കൊണ്ട് പശുവിൻ പാല് കുടിപ്പിക്കുന്നു. ഒന്നാമതു പശുവിൻ പാല് ആവശ്യമില്ല. ഇത്രയും ആളുകൾ ഒത്തുകൂടുമ്പോൾ കുഞ്ഞിനു അസുഖം വരാൻ സാധ്യതയുണ്ട്. ആദ്യത്തെ കഫക്കെട്ടോ വയറിളക്കമോ കുഞ്ഞിനു വരുന്നത് ഈ സന്ദർഭത്തിലാണ്.\nഅതുപോലെ ചോറൂണ്. ഏതെങ്കിലും ക്ഷേത്രത്തിൽ വെച്ചാകാംഎന്നു പ്രാർത്ഥിക്കും. പലപ്പോഴും പോകാൻ സമയം കിട്ടില്ല. അതുകൊണ്ട് തന്നെ പല ആഹാരങ്ങളും കുഞ്ഞിനു അതുവരെ കൊടുക്കാൻ പറ്റാതാകുന്നു. അതുപോലെ പ്രതിരോധകുത്തിവെപ്പുകൾ യഥാസമയം ലഭിക്കുക എന്നത് കുഞ്ഞിന്റെ ജന്മാവകാശമാണ്. കളിച്ചും ചിരിച്ചും കഴിയുന്ന കുഞ്ഞിനെ വെറുതെ വേദനിപ്പിക്കേണ്ട എന്ന തോന്നലിൽനിന്നാണ് കുത്തിവെപ്പ് എടുക്കേണ്ട എന്ന തീരുമാനത്തിലേക്കെത്തുന്നത്. എന്നാൽ പലപ്പോഴും ഈ തീരുമാനം കാരണം കുഞ്ഞിന്റെ ജീവൻ തന്നെ അപകടത്തിൽ പെടുകയോ കഠിനമായ രോഗത്താൽ കഷ്ടപ്പെടേണ്ടി വരികയോ ചെയ്യുന്നു.\nസൂചികൊണ്ട് എടുക്കേണ്ടത് തൂമ്പകൊണ്ട് എടുക്കുന്നു എന്ന് വിവരമുള്ള ആരോ പണ്ട് പറഞ്ഞത് ഇത് കണ്ടാകണം.\nജനിച്ച അന്നുമുതൽ തന്നെ കുഞ്ഞിന്റെ ബുദ്ധിവികാസത്തിനു സഹായകമാകുന്ന വിധത്തിൽ കുഞ്ഞിനോടു ഇടപഴകണം. കുഞ്ഞു ചുറ്റുമുള്ളത് കാണുന്നു, കേൾക്കുന്നു, ശ്രദ്ധിക്കുന്നു എന്ന് ഉറപ്പുവരുത്തുക. കൂടുതൽ കാണാനും കേൾക്കാനും തൊട്ടറിയാനും അവസരമുണ്ടാക്കുക. കുഞ്ഞിന്റെ മുഖത്ത് നോക്കി സംസാരിക്കുക, കളിപ്പിക്കുക, ചിരിപ്പിക്കുക, തൊട്ടു കളിപ്പിക്കുക. സുരക്ഷിതത്വബോധം ഉണ്ടാക്കുക. ആത്മവിശ്വാസം ഉണ്ടാക്കുക.\nഎല്ലാ കാര്യങ്ങളും കുഞ്ഞിനു വേണ്ടി നാം തന്നെ ചെയ്തുകൊടുത്താൽ ആത്മവിശ്വാസം ഉണ്ടാവുകയില്ല. ചോദിക്കുന്നതെല്ലാം ചെയ്തുകൊടുക്കുകയോ വാങ്ങിക്കൊടുക്കുകയോ ചെയ്യുന്നതല്ല നല്ല രക്ഷിതാവിന്റെ കടമ എന്നും തിരിച്ചറിയുക. ചെയ്ത കാര്യങ്ങളെ ശരിയായില്ല എന്ന് പറയാതെ, നന്നായി എന്ന് പറയുകയും, പ്രശംസിക്കുകയും, അടുത്തതവണ കുറച്ചുകൂടി നന്നായി എങ്ങനെ ചെയ്യാം എന്ന് പറഞ്ഞുകൊടുക്കുകയുമാണ് നല്ലത്.\nതോളിലെടുത്ത് നടക്കുന്നതിലും നല്ലത് വീണാലും നടക്കാൻ പഠിപ്പിക്കുന്നതല്ലേ? തോൽവിയെ നേരിടാൻ പഠിപ്പിക്കുന്നതല്ലേ തോൽക്കാതിരിക്കാൻ എപ്പൊഴും സഹായിക്കുകയും ഏതുവഴിയും സ്വീകരിക്കാൻ പ്രേരിപ്പിക്കുകയും ചെയ്യുന്നതിലും നല്ലത്?\nPassed MBBS from Calicut Medical College and MD (Psychiatry) from Central Institute of Psychiatry, Ranchi. Currently works as Consultant Psychiatrist at St. Thomas Hospital, Changanacherry. Editor of Indian Journal of Psychological Medicine. Was the editor of Kerala Journal of Psychiatry and the co-editor of the book “A Primer of Research, Publication and Presentation” published by Indian Psychiatric Society. Has published more than ten articles in international psychiatry journals. Awarded the Certificate of Excellence for Best Case Presentation in Annual National Conference of Indian Association of Private Psychiatry in 2013. Was elected for the Early Career Psychiatrist Program of Asian Federation of Psychiatric Societies, held in Colombo in 2013. Was recommended by Indian Psychiatric Society to attend the Young Health Professionals Tract at the International Congress of World Psychiatric Association held in Bucharest, Romania, in 2015.


വഖഫ് റിക്രൂട്ട്മെന്റ് ബോർഡ് നിലവിൽ വന്നാൽ പണി കിട്ടുക മുസ്ലീം ലീഗിന്; മലബാറിലെ മുസ്ലീം സമുദായത്തിനിടയിലുള്ള ലീഗ് ആധിപത്യത്തിന് അന്ത്യം കുറിക്കാനുറച്ച് സിപിഎം; കുഞ്ഞാപ്പക്കും കൂട്ടർക്കും ശനിദശ തന്നെ – Media Mangalam\nതിരുവനന്തപുരം: വഖഫ് ബോർഡ് നിയമനങ്ങൾ പി എസ് സിക്ക് വിടുന്നതിനെതിരെ ശക്തമായ പ്രക്ഷോഭത്തിന് കോൺഗ്രസും മുസ്ലീം ലീഗും കോപ്പുകൂട്ടുമ്പോൾ ഇടത് കേന്ദ്രങ്ങളിൽ നടക്കുന്നത് മുസ്ലീം ലീഗിന്റെ അടിത്തറ ഇളക്കുന്ന തീരുമാനത്തിനായുള്ള നീക്കങ്ങൾ. വഖഫ് നിയമനങ്ങൾ പി എസ് സിക്ക് വിടേണ്ടെന്ന തീരുമാനത്തിലേക്ക് സർക്കാർ എത്തിയാൽ വഖഫ് റിക്രൂട്ട്മെന്റ് ബോർഡ് രൂപീകരിക്കാനാണ് സിപിഎം തീരുമാനം. വഖഫ് ബോർഡ് നോമിനേറ്റ് ചെയ്യുന്ന പ്രതിനിധികളും സർക്കാർ പ്രതിനിധികളും അടങ്ങുന്ന ബോർഡ് പി എസ് സി മാതൃകയിൽ സുതാര്യമായി പരീക്ഷ നടത്തി നിയമനം നൽകുന്ന സംവിധാനത്തെ കുറിച്ചാണ് കൂടിയാലോചനകൾ നടക്കുന്നത്.\nസുതാര്യമായി നിയമനം നടത്തുന്ന വഖഫ് റിക്രൂട്ട്മെന്റ് ബോർഡ് നിലവിൽ വന്നാൽ മലബാറിലെ മുസ്ലീങ്ങൾക്കിടയിലുള്ള മുസ്ലീം ലീഗിന്റെ അപ്രമാദിത്വം അവസാനിക്കും എന്നാണ് സിപിഎം കരുതുന്നത്. മുൻ മന്ത്രിയും സിപിഎം സഹയാത്രികനുമായ കെ ടി ജലീൽ എംഎൽഎയാണ് ഇത്തരം നീക്കങ്ങൾക്ക് നേതൃത്വം നൽകുന്നത്. മുസ്ലീം സംഘടനകളെ കൂടി വിശ്വാസത്തിലെടുത്താകും റിക്രൂട്ട്മെന്റ് ബോർഡിന് രൂപം നൽകുക.\nരാജ്യസഭാംഗങ്ങളുടെ രീതിയിൽ ഓരോ രണ്ടു വർഷത്തിലും മൂന്നിൽ രണ്ട് അംഗങ്ങൾ പിരിഞ്ഞുപോകുന്ന നിലയിൽ ആറു വർഷം കാലാവധിയിൽ വേണം റിക്രൂട്ട്മെന്റ് ബോർഡ് എന്നതാണ് സിപിഎം നിർദ്ദേശം. അങ്ങനെ വന്നാൽ, ഒരിക്കൽ പോലും യുഡിഎഫ് ഭൂരിപക്ഷമുള്ള റിക്രൂട്ട്മെന്റ് ബോർഡ് ഉണ്ടാകില്ലെന്ന തിരിച്ചറിവാണ് ഇതിന് പിന്നിൽ.\nഅതേസമയം, വഖഫ് ബോർഡ് നിയമനം പി എസ് സിക്ക് വിടുന്നത് സംബന്ധിച്ച വിവാദം രാഷ്ട്രീയവൽക്കരിക്കാനാണ് കോൺഗ്രസ് ശ്രമം. ശബരിമല പ്രക്ഷോഭത്തിന് സമാനമായ രീതിയിൽ വഖഫ് ബോർഡ് പ്രശ്നവും സംസ്ഥാന സർക്കാരിനെതിരെ ആയുധമാക്കി നേട്ടം കൊയ്യാനാണ് കോൺഗ്രസ് ശ്രമിക്കുന്നത്. പള്ളികളിലെ സമരത്തിൽ നിന്നും മുസ്ലീം ലീഗ് പിന്നോക്കം പോയതോടെ പ്രതിഷേധത്തിന്റെ നേതൃത്വം ഏറ്റെടുക്കാനാണ് കോൺഗ്രസ് തീരുമാനം. വഖഫ് ബോർഡ് നിയമനം പി എസ് സിക്ക് വിട്ട സർക്കാർ തീരുമാനം അനുചിതവും പ്രതിഷേധാർഹവുമാണെന്ന് കെപിസിസി പ്രസിഡന്റ് കെ സുധാകരൻ പറഞ്ഞു.\nദൂരവ്യാപകമായ ഭവിഷ്യത്തുകൾക്ക് വഴിവെയ്ക്കുന്ന വീണ്ടുവിചാരമില്ലാത്ത നടപടിയാണ് സർക്കാരിന്റെ ഭാഗത്ത് നിന്നും ഉണ്ടായത്. മതസൗഹാർദത്തെ ബാധിക്കുന്ന ഇത്തരം വിഷയങ്ങളിൽ സർക്കാർ കൂടുതൽ അവധാനത കാട്ടണം.നിയമനം പിഎസ് സിക്ക് വിട്ടതുവഴി തുല്യ നീതി,അവസര സമത്വം തുടങ്ങിയ വാദഗതികൾ ഉയർത്തി വഖഫ് ബോർഡിലെ നിയമനങ്ങളിൽ മറ്റ് ഇതരവിഭാഗങ്ങൾ അവകാശവാദം ഉന്നയിക്കാനുള്ള സാധ്യത തള്ളിക്കളയാനാവില്ല.ഇത് മനപൂർവ്വം പ്രശ്‌നങ്ങൾ സൃഷ്ടിച്ച് രാഷ്ട്രീയ മുതലെടുപ്പ് നടത്താൻ സംഘപരിവാറിന് കളമൊരുക്കുമെന്നും സുധാകരൻ പറഞ്ഞു.\nസംസ്ഥാന സർക്കാരിന്റെ വിപ്ലവകരമായ തീരുമാനത്തെ അതിന്റെ ഗുണഭോക്താക്കളാകേണ്ടവരെ കൊണ്ടു തന്നെ എതിർക്കാൻ കഴിയും എന്നതാണ് കോൺഗ്രസും മുസ്ലീം ലീഗും മുസ്ലീം സംഘടനകളും ലക്ഷ്യം വെക്കുന്നത്. വഖഫ് ബോർഡ് നിയമനം പി എസ് സിക്ക് വിട്ടാൽ വഖഫ് ബോർഡിൽ നിയമനം ലഭിക്കുക പഠിപ്പം അറിവുമുള്ള മുസ്ലീം ചെറുപ്പക്കാർക്കാകും. ഇപ്പോൾ ജോലി ലഭിക്കുന്നതാകട്ടെ സ്വാധീനവും രാഷ്ട്രീയ ബന്ധവുമുള്ള ആളുകൾക്കും. മുസ്ലീം സമുദായത്തിലെ ചെറു ന്യൂനപക്ഷം ഇത്തരം അവസരങ്ങൾ പങ്കിട്ടെടുക്കുമ്പോൾ സമുദായത്തിലെ അഭ്യസ്ത വിദ്യരും പാവപ്പെട്ടവരുമായ ചെറുപ്പക്കാർ തഴയപ്പെടുകയാണ് ചെയ്യുന്നത്. എന്നാൽ, ഇതേ ചെറുപ്പക്കാരെ അണിനിരത്തി സർക്കാരിനെ നേരിടാം എന്നാണ് കോൺഗ്രസും മുസ്ലീം ലീഗും കരുതുന്നത്.\nശബരിമലയിൽ എൻഎസ്എശും സംഘപരിവാറും പയറ്റിയ അതേ തന്ത്രമാണ് കോൺഗ്രസ് പയറ്റാനൊരുങ്ങുന്നത്. ശബരിമലയിൽ സംഘപരിവാർ കൂടി എത്തിയത് ഗുണഫലം പങ്കിട്ടുപോകുന്നതിന് ഇടയാക്കിയെങ്കിൽ വഖഫ് ബോർഡ് പ്രശ്നത്തിൽ മുസ്ലീം സംഘടനകളെയും കൂടെ കൂട്ടി സമരം ചെയ്ത് ഗുണഫലം അനുഭവിക്കാം എന്നാണ് കോൺഗ്രസ് കണക്കൂകൂട്ടുന്നത്. മലപ്പുറം ഉൾപ്പെടെയുള്ള വടക്കൻ ജില്ലകളിൽ ശക്തി മുസ്ലീം വിഭാഗത്തിനിടയിൽ സ്വാധീനം വർധിപ്പിക്കാൻ ഇതുവഴി സാധിക്കും എന്നാണ് കോൺഗ്രസ് കണക്കുകൂട്ടുന്നത്.\nമുസ്ലീം സംഘടനകൾ ഉയർത്തിയ ആശങ്കകൾ കണക്കിലെടുക്കാതെ വഖഫ് ബോർഡ് നിയമനം പിഎസ് സിക്ക് വിട്ട നടപടി പ്രതിഷേധാർഹമാണെന്നാണ് കോൺഗ്രസ് നിലപാട്. മുസ്ലിം സമുദായത്തിന് ലഭിക്കുന്ന പരിരക്ഷ നഷ്ടപ്പെടാൻ ഇടയാക്കുന്നതാണ് സർക്കാർ തീരുമാനമെന്നും കെ സുധാകരൻ പറഞ്ഞുവെക്കുന്നു. വഖഫ് ബോർഡ് നിയമനം സുതാര്യവും കാര്യക്ഷമവുമാക്കാൻ പ്രത്യേക റിക്രൂട്ട്‌മെന്റ് ബോർഡ് രൂപീകരിക്കണമെന്ന മുസ്ലീം സമുദായ സംഘടനാ നേതാക്കളുടെ ബദൽ നിർദ്ദേശം പൂർണ്ണമായി അവഗണിച്ച സർക്കാർ നടപടി അപലപനീയമാണ്.വഖഫ് നിയമനം പിഎസ് സിക്ക് വിടുക വഴി സിപിഎം വിവേചനമാണ് കാട്ടിയത്. മുസ്ലീം സമുദായങ്ങളുടെ വികാരം വ്രണപ്പെടുത്തുന്ന ഈ നടപടി പുനപരിശോധിക്കാൻ സർക്കാർ തയ്യാറാകുന്നില്ലെങ്കിൽ ശക്തമായ പ്രക്ഷോഭ പരിപാടികളിലേക്ക് കോൺഗ്രസ് കടക്കുമെന്നും സുധാകരൻ പറഞ്ഞു.\nമതം എന്നു പറയുന്നത് ഒരു സ്വകാര്യ പ്രസ്ഥാനമാണ്.എല്ലാ മതങ്ങൾക്കും ഭരണഘടനാ പ്രകാരം അനുവദനീയമായ അവകാശങ്ങളുണ്ട്. അതിൽ പ്രധാനം ഒരു മതത്തെ നിയന്ത്രിക്കുന്നത് ആ മതവിഭാഗത്തെ പ്രതിനിധാനം ചെയ്യുന്നവരാകണമെന്നതാണ്. അങ്ങനെയുള്ളതാണ് വഖഫ് ബോർഡ്.അതിൽ സർക്കാരിന് നിയന്ത്രണമില്ലെന്നത് വസ്തുതയാണ്. മുസ്ലീം സമുദായ അംഗങ്ങളുടെ ക്ഷേമത്തിനായി പ്രവർത്തിക്കുന്ന ഭരണഘടനാ അധികാരമുള്ള സമിതിയാണ് വഖഫ് ബോർഡ്. ഇങ്ങനെ പ്രവർത്തിക്കുന്ന വഖഫ് ബോർഡിൽ പിഎസ് സി വഴി ആളുകളെ നിയമിക്കുന്നത് ഒരു കാരണവശാലും അംഗീകരിക്കാനാവില്ലെന്നും സുധാകരൻ പറഞ്ഞു.\ncpm kunjalikutty waqaf board recruitment board മുസ്ലീം ലീഗ്\n'വർഗീയ ലീഗിനെതിരെ പ്രതിഷേധം, പള്ളികളിൽ രാഷ്ട്രീയം പാടില്ല'; മുസ്‌ലിം ലീഗിന്റെ കൊടിമരത്തിൽ റീത്ത് വെച്ചു


കാശിയ്ക്ക് പോയ സംഘത്തിലെ മൂന്ന് മലയാളികള് മരിച്ചു | Malayali Pilgrims died at Varanasi - Malayalam Oneindia\nകാശിയ്ക്ക് പോയ സംഘത്തിലെ മൂന്ന് മലയാളികള് മരിച്ചു\nPublished: June 8 2014, 9:53 [IST]\nവാരണാസി: കാശി തീര്‍ത്ഥാടനത്തിന് പോയ മലയാളി സംഘത്തിലെ മൂന്ന് പേര് മരിച്ചു. ഉയര്‍ന്ന രക്ത സമ്മര്‍ദ്ദവും അതിസാരവും പിടിപെട്ടായിരുന്നു മരണം. പാലക്കാട് സ്വദേശികളാണ് മരിച്ചത്. പാലക്കാട് ചിറ്റിലഞ്ചേരി പാട്ടവീട്ടില് നീലു (73), കാവലത്തുപാടം കാര്‍ത്ത്യായനി (65), പള്ളിക്കാട് വീട്ടില് കാര്‍ത്ത്യായനി (68) എന്നിവരാണ് മരിച്ചത്.\nമെയ് 30 നാണ് 17 അംഗ സംഘം കാശിയിലേയ്ക്ക് യാത്ര പുറപ്പെട്ടത്. സംഘത്തിലെ മൂന്ന് പേര് കൂടി അതിസാരം പിടിപെട്ട് ആശുപത്രിയില് ചികിത്സയിലാണ്. ഇവരുടെ ആരോഗ്യ നിലയിലും ആശങ്കയുണ്ട്. മരിച്ചവരുടെ മൃതദേഹങ്ങള് നാട്ടിലെത്തിയ്ക്കനാകാതെ ബുദ്ധിമുട്ടുകയാണ് ഒപ്പമുള്ള ബന്ധുക്കള്.\nഭക്ഷ്യ വിഷബാധയേറ്റതാണോ എന്നും സംശയമുണ്ട്. സംഘത്തിലെ മറ്റുള്ളവര്‍ക്കും രോഗം പിടിപെടാനുള്ള സാധ്യതയുണ്ട്. ചികിത്സയില് കഴിയുന്ന മൂന്ന് പേരുടെ നിലയില് ആശങ്കയുണ്ട്. കൂടുതല് വിവരങ്ങള് ലഭ്യമല്ല.\nmalayali pilgrim varanasi temple palakkad food poison മലയാളി തീര്‍ത്ഥാടകര് മരണം വാരണാസി ക്ഷേത്രം പാലക്കാട് ഭക്ഷ്യവിഷബാധ\nMalayali Pilgrims died at Varanasi\nStory first published: Sunday, June 8, 2014, 9:53 [IST]


സ്‌കൂട്ടർ ബസ്സിനടിയിലേക്ക് തെറിച്ചുവീണ് രണ്ടു വിദ്യാർഥികൾ മരിച്ചു | PravasiExpress\nHome India Kerala News സ്‌കൂട്ടർ ബസ്സിനടിയിലേക്ക് തെറിച്ചുവീണ് രണ്ടു വിദ്യാർഥികൾ മരിച്ചു\nസ്‌കൂട്ടർ ബസ്സിനടിയിലേക്ക് തെറിച്ചുവീണ് രണ്ടു വിദ്യാർഥികൾ മരിച്ചു\nകോഡൂർ: സ്‌കൂട്ടർ ബസ്സിനടിയിലേക്ക് തെറിച്ചുവീണ് രണ്ടു വിദ്യാർഥികൾ മരിച്ചു. വരിക്കോട് അങ്ങാടിയിൽ ഹോളോബ്രിക്‌സ് നിർമാണ കമ്പനിക്ക് സമീപമുണ്ടായ അപകടത്തിൽ സ്‌കൂട്ടർ യാത്രക്കാരായ രണ്ട് വിദ്യാർഥികൾ ബസ്സിനടിയിൽപ്പെട്ട് മരിച്ചത്. വെള്ളിയാഴ്ച രാവിലെ 11 മണിയോടെയാണ് സംഭവം.\nമുന്നിലുള്ള കാറിനെ മറികടക്കാൻ ശ്രമിക്കുന്നതിനിടെ സ്‌കൂട്ടറിന്റെ ഹാൻഡിൽ കാറിൽ തട്ടി എതിർദിശയിൽ വരികയായിരുന്ന കെ.എസ്.ആർ.ടി.സി. ബസിന്റെ അടിയിലേക്ക് തെറിക്കുകയായിരുന്നു. പട്ടർക്കടവ് കിയാൽപടിയിലെ പരി സിദ്ദീഖിന്റെ മകൻ അംജദ് (15), പാലക്കാട് ജില്ലയിലെ നെന്മാറ ഒലിപ്പാറ സലീമിന്റെ മകൻ റിനു സലീം (16) എന്നിവരാണ് മരിച്ചത്.\nഅംജദ് മലപ്പുറം മേൽമുറി എം.എം.ഇ.ടി. ഹയർസെക്കൻഡറി സ്‌കൂളിൽ പത്താംക്ലാസ് വിദ്യാർഥിയാണ്. താഹിറയാണ് മാതാവ്. സഹോദരൻ അജ്മൽ. റിനുവിന്റെ മാതാവ് ഫസീല. സഹോദരൻ: റഫിൻ. പിതാവ് സലീം കെ.എസ്.ആർ.ടി.സി. ജീവനക്കാരനാണ്. മെഡിക്കൽകോളേജിലുള്ള മൃതദേഹങ്ങൾ പരിശോധനകൾക്കുശേഷം അതത് മഹല്ല് ജുമാമസ്ജിദ് ഖബർസ്ഥാനുകളിൽ ഖബറടക്കും.\nPrevious articleതു‍ർക്കിയിലും ഗ്രീസിലും അതിശക്തമായ ഭൂകമ്പം; സുനാമിക്ക് സമാനമായ കടലേറ്റം\nNext articleമൂന്ന് വയസിൽ പീഡനത്തിനിരയായി’; വെളിപ്പെടുത്തലുമായി പ്രമുഖ നടി\nനന്തൻകോട് ഒരു കുടുംബത്തിലെ മൂന്നുപേർ വീട്ടില് മരിച്ച നിലയില്\nകടയ്ക്കാവൂർ പോക്സോ കേസ്: അമ്മ നിരപരാധിയെന്ന് പൊലീസ്\nമീന്‍കറിയെ ചൊല്ലിയുണ്ടായ തര്‍ക്കം: ഹോട്ടലിലെ ചില്ലുമേശ കൈകൊണ്ട് ഇടിച്ച് തകർത്തു; യുവാവ് രക്തം വാര്‍ന്ന് മരിച്ചു\nസംസ്ഥാനത്ത് ഇന്ന് 11,361 പേർക്ക് കോവിഡ്, 90 മരണം\nസംസ്ഥാനത്ത് 12,469 പേര്‍ക്ക് കൊവിഡ്; 88 മരണം\nപാർക്കിങ് യാർഡിൽ നിർത്തിയിട്ട കാർ നോക്കിനിൽക്കെ മണ്ണിനടിയിലേക്ക് താഴ്ന്നുപോകുന്ന വീഡിയോയാണ് ഇപ്പോൾ സമൂഹമാധ്യമങ്ങളിൽ വൈറലാവുന്നത്. ഉടമസ്ഥന് നോക്കി നില്‍ക്കെയാണ് കാര് വെള്ളക്കെട്ടിലേക്ക് പതിച്ചത്. മുംബൈയിലെ ഖാട്ട്‌കോപറിലാണ് സംഭവം.\nഐടി നിയമഭേദഗതി വിഷയത്തിൽ സൂഹമാധ്യമങ്ങൾക്ക് സമൻസ് അയച്ച് ഐടി പാർലമെന്ററി സമിതി. ഐ.ടി. നിയമം ഭേദഗതി നടപ്പാക്കുന്ന വിഷയത്തിലെ തൽസ്ഥിതി വിവരം നേരിൽ ഹാജരായി വിവരിക്കാനാണ് ശശി തരൂർ അധ്യക്ഷനായ...\nഷാര്‍ജ: യുഎഇയില് പ്രവാസികള് തമ്മിലുണ്ടായ സംഘര്‍ഷത്തില് മലയാളി യുവാവ് കൊല്ലപ്പെട്ടു. ഇടുക്കി കരുണാപുരം കൂട്ടാര് തടത്തില് വീട്ടില് വിജയന്റെ മകന് ടി.വി വിഷ്‍ണു (29) ആണ് മരിച്ചത്. ഷാര്‍ജ അബൂഷഹാലയിലെ...\nഅബുദാബി: അബുദാബിയില് പൊതുസ്ഥലങ്ങളില് പ്രവേശിക്കുന്നതിന് അല് ഹൊസന് ആപ്ലിക്കേഷനിലെ ഗ്രീന് പാസ് ഉപയോഗിക്കുന്നത് താല്‍ക്കാലികമായി നിര്‍ത്തിവെച്ചതായി അധികൃതര് അറിയിച്ചു. അല് ഹൊസന് ആപ്പില് സാങ്കേതിക തകരാര് അനുഭവപ്പെട്ടതിനെ തുടര്‍ന്നാണ് അബുദാബിയില്...\nറിയാദ്: സൗദി അറേബ്യയിൽ കൊവിഡ് ബാധിച്ച് ഒരു മലയാളി കൂടി മരിച്ചു. രോഗബാധിതനായി കഴിഞ്ഞ 18 ദിവസമായി ജിദ്ദയിലെ കിങ് ഫഹദ് ആശുപത്രിയിൽ ചികിത്സയിലായിരുന്ന മലപ്പുറം നിലമ്പൂർ മൂത്തേടം ചെട്ടിയാരങ്ങാടി...\nഇന്ത്യയിലുമുണ്ട് ഒരു ഗ്രാന്‍ഡ് കാന്യന്; അതും നമ്മുടെ അയല്‍സംസ്ഥാനത്ത്


പൊന്നാടയ്ക്കും പകരം പുസ്തകം ചോദിച്ചു; എംഎല്‍എയ്ക്ക് ഒരു ലോഡ് പുസ്തകം നല്‍കി വട്ടിയൂര്‍ക്കാവ്\nVattiyoorkavu, First Published 18, Nov 2019, 8:45 AM\nപൂച്ചെണ്ട് വേണ്ട, സ്കൂൾ ലൈബ്രറികൾക്ക് നൽകാൻ പുസ്തകങ്ങൾ തരൂ എന്ന് ഒരു ഫേസ്ബുക്ക് പോസ്റ്റുമിട്ടാണ് പ്രശാന്ത് മണ്ഡലത്തിൽ മൂന്ന് ദിവസത്തെ പര്യടനത്തിനിറങ്ങിയത്. പ്രളയനാളുകളിൽ ലോഡ് കയറ്റി താരമായ പ്രശാന്തിന്റെ പുതിയ ഉദ്യമത്തിന്റെ പേര് 'ഒരു ലോഡ് പുസ്തകം' എന്നായിരുന്നു.\nവട്ടിയൂര്‍ക്കാവ്: പൂച്ചെണ്ടിനും പൊന്നാടയ്ക്കും പകരം പുസ്തകം വാങ്ങാനിറങ്ങിയ വി കെ പ്രശാന്ത് എംഎൽഎയുടെ പരിപാടി വമ്പൻ ഹിറ്റ്. മൂന്നു ദിവസത്തെ സ്വീകരണ യോഗങ്ങളിലായി മൂവായിരത്തിലേറെ പുസ്തകങ്ങളാണ് പ്രശാന്തിന്റെ നേതൃത്വത്തിൽ സമാഹരിച്ചത്. ഒരു പൂവ് ചോദിച്ചപ്പോൾ പൂക്കാലം കിട്ടിയെന്ന് പറഞ്ഞതു പോലെ തന്നെയായി കാര്യങ്ങളെന്നാണ് പ്രശാന്ത് എംഎല്‍എ പറയുന്നത്.\nവോട്ടു ചോദിച്ചപ്പോഴും പ്രശാന്തിന് പ്രതീക്ഷിച്ചതിനേക്കാൾ കൂടുതൽ നൽകിയ വട്ടിയൂർക്കാവ് പുസ്തകത്തിന്റെ കാര്യത്തിലും പതിവ് തുടർന്നു. പൂച്ചെണ്ട് വേണ്ട, സ്കൂൾ ലൈബ്രറികൾക്ക് നൽകാൻ പുസ്തകങ്ങൾ തരൂ എന്ന് ഒരു ഫേസ്ബുക്ക് പോസ്റ്റുമിട്ടാണ് പ്രശാന്ത് മണ്ഡലത്തിൽ മൂന്ന് ദിവസത്തെ പര്യടനത്തിനിറങ്ങിയത്. പ്രളയനാളുകളിൽ ലോഡ് കയറ്റി താരമായ പ്രശാന്തിന്റെ പുതിയ ഉദ്യമത്തിന്റെ പേര് 'ഒരു ലോഡ് പുസ്തകം' എന്നായിരുന്നു.\nസർവവിജ്ഞാന കോശം മുതൽ ലോകസാഹിത്യകൃതികൾ വരെ കിട്ടിയവയിൽ ഉണ്ട്. സ്വീകരണങ്ങളിൽ കിട്ടിയ തോർത്തുകൾ ഇ കെ നായനാർ ട്രസ്റ്റിന്റെ ക്യാൻസർ കെയ‌ർ സെന്ററിന് കൈമാറാനാണ് തീരുമാനം\nLast Updated 18, Nov 2019, 8:45 AM\nഒരു ലോഡ് പുസ്തകം\nKerala MLA V K Prasanth\nBooks instead of flowers


എം.പി. വീരേന്ദ്രകുമാറിന് വിട; സംസ്കാരം പൂർണ സംസ്ഥാന ഔദ്യോഗിക ബഹുമതികളോടെ | MP Veerendrakumar's cremation with full state honor– News18 Malayalam\nHome » photogallery » kerala » MP VEERENDRAKUMARS CREMATION WITH FULL STATE HONOR\nഎം.പി. വീരേന്ദ്രകുമാറിന് വിട; സംസ്കാരം പൂർണ ഔദ്യോഗിക ബഹുമതികളോടെ\nകൽപറ്റ പുളിയാർമലയിലെ വീട്ടുവളപ്പിൽ ഔദ്യോഗിക ബഹുമതികളോടയായിരുന്നു അദ്ദേഹത്തിന്റെ സംസ്കാരച്ചടങ്ങുകൾ. മകൻ എം വി ശ്രേയാംസ്കുമാർ ചിതയ്ക്കു തീ കൊളുത്തി.\n| May 29, 2020, 20:39 IST\nവ്യാഴാഴ്ച അന്തരിച്ച രാഷ്ട്രീയ നേതാവും സാഹിത്യകാരനും പ്രഭാഷകനുമായ എം.വി. വീരേന്ദ്രകുമാർ ഇനി ദീപ്തസ്മരണ. കൽപറ്റ പുളിയാർമലയിലെ വീട്ടുവളപ്പിൽ ഔദ്യോഗിക ബഹുമതികളോടയായിരുന്നു അദ്ദേഹത്തിന്റെ സംസ്കാരച്ചടങ്ങുകൾ. മകൻ എം വി ശ്രേയാംസ്കുമാർ ചിതയ്ക്കു തീ കൊളുത്തി.\nമന്ത്രിമാരായ എ.കെ. ശശീന്ദ്രനും കെ. കൃഷ്ണൻകുട്ടിയും ചടങ്ങിൽ പങ്കെടുത്തു. ഹൃദയാഘാതത്തെത്തുടർന്ന് കോഴിക്കോട്ടെ സ്വകാര്യ ആശുപത്രിയില് ഇന്നലെ രാത്രിയായിരുന്നു എം.പി. വീരേന്ദ്രകുമാറിന്റെ അന്ത്യം. വെള്ളിയാഴ്ച രാവിലെയാണ് ഭൗതിക ശരീരം വയനാട്ടിലെത്തിച്ചത്. പ്രധാനമന്ത്രി നരേന്ദ്ര മോദി, രാഷ്ട്രപതി രാംനാഥ് കോവിന്ദ്, കോണ്‍ഗ്രസ് നേതാവ് രാഹുല് ഗാന്ധി എന്നിവരടക്കം നിരവധി പ്രമുഖര് അദ്ദേഹത്തിന്റെ വിയോഗത്തില് അനുശോചനം രേഖപ്പെടുത്തി.\nരാവിലെ മുതല് അദ്ദേഹത്തിന് അന്ത്യാഞ്ജലിയര്‍പ്പിക്കാന് വലിയ ജനപ്രവാഹമാണ് ഉണ്ടായിരുന്നത്. കോവിഡ് പ്രോട്ടോക്കോള് പാലിച്ചുകൊണ്ട് ഏറെ പേര് അന്ത്യാഞ്ജലിയര്‍പ്പിച്ചു. ജനക്കൂട്ടമുണ്ടാകാതിരിക്കാൻ കടുത്ത നിയന്ത്രണങ്ങളാണ് ഏര്‍പ്പെടുത്തിയിരുന്നത്.\nപൊതുദര്‍ശനത്തിനു വെച്ചതിനു ശേഷം 4.40-ഓടെയാണ് മൃതദേഹം പുളിയാര്‍മലയിലെ വീട്ടില്‍നിന്ന് സമുദായ ശ്മശാനത്തിലെത്തിച്ചത്. ജൈന മതാചാര പ്രകാരമായിരുന്നു ചടങ്ങുകള്. അഞ്ചുമണിയോടെ മകന് എം.വി. ശ്രേയാംസ് കുമാര് ചിതയ്ക്ക് തീകൊളുത്തി. പൂര്‍ണ സംസ്ഥാന ഔദ്യോഗിക ബഹുമതികളോടെയായിരുന്നു സംസ്‌കാരം.\nകോഴിക്കോട്ടെ സ്വകാര്യ ആശുപത്രിയില് ഹൃദയാഘാതത്തെത്തുടര്‍ന്ന് വ്യാഴാഴ്ച രാത്രി 11.30ഓടെയായിരുന്നു എം.പി. വീരേന്ദ്രുകുമാറിന്റെ അന്ത്യം സംഭവിച്ചത്. ചാലപ്പുറത്തെ വസതിയില് എത്തിച്ച ഭൗതികദേഹം രാവിലെയാണ് വയനാട്ടിലെ വീട്ടിലെത്തിച്ചത്.


Operation Sunrise 2: India, Myanmar armies target Northeast-based militants | അതിർത്തിയിലെ ഭീകരക്യാമ്പുകൾ തച്ചുതകർത്ത് ഇന്ത്യ സേന; മ്യാന്മാറുമായി ചേർന്നു നടത്തിയ സൈനിക ഓപ്പറേഷനിൽ തകർത്തത് നിരവധി ഭീകര ക്യാമ്പുകൾ; സൈനിക നീക്കത്തിന് ഒടുവിൽ കീഴടങ്ങിയത് 72 ഭീകരർ; മൂന്നാഴ്‌ച്ച നീണ്ട സംയുക്ത നീക്കം 'ഓപറേഷൻ സൺറൈസ്' ഭീകരവാദികളുടെ നട്ടെല്ലൊടിച്ചു - MarunadanMalayali.com\nJune 16, 2019 | 09:57 PM IST | Permalink\nന്യൂഡൽഹി: അതിർത്തിയിലെ തീവ്രവാദികളെ തുരത്തി ഇന്ത്യൻ സേനയുടെ സൈനിക നീക്കം. ഇന്ത്യ- മ്യാന്മർ സംയുക്ത സൈനിക നീക്കത്തിലൂടെയാണ് അതിർത്തിയിൽ ഭീകരരുടെ കേന്ദ്രങ്ങൾ തകർത്തത്. 'ഓപറേഷൻ സൺറൈസ് '(സൂര്യോദയം) എന്നു പേരിട്ടിരിക്കുന്ന ഏറ്റവും വലിയ സൈനിക നടപടിയിലൂടെയായിരുന്നു ഭീകരകേന്ദ്രങ്ങൾ തകർത്തത്.\nടെക്‌നോപാർക്കിൽ പ്രതിധ്വനിയുടെ റൈസ് പാക്കറ്റ് വിതരണം കടകംപള്ളി സുരേന്ദ്രൻ നിർവഹിച്ചു\nമണിപ്പൂർ, നാഗാലാന്റ്, ആസാം തുടങ്ങിയ സംസ്ഥാനങ്ങളിലെ അതിർത്തി പ്രദേശത്തെ കേന്ദ്രങ്ങളാണ് തകർത്തത്. മെയ് 16 മുതൽ മൂന്നാഴ്ച നീണ്ടുനിന്ന പോരാട്ടത്തിലാണ് സൈന്യം ലക്ഷ്യം കണ്ടത്. നിരവധി ഭീകര ക്യാമ്പുകൾ സൈനിക നീക്കത്തിൽ തകർത്തതായി അറിയുന്നു. നിരവധി ഭീകര ക്യാമ്പുകൾ പ്രവർത്തിക്കുന്നുണ്ടെന്ന് വിവരം ലഭിച്ചതോടെയാണ് സൈനിക നീക്കം നടത്തിയത്.\nഏകദേശം അൻപതോളം ഭീകര ക്യാംപുകൾ ഇന്ത്യമ്യാന്മർ അതിർത്തിയിൽ പ്രവർത്തിക്കുന്നുണ്ടെന്നാണ് സുരക്ഷാ വിഭാഗം വ്യക്തമാക്കുന്നത്. നാഗാലാന്റിലും മണിപ്പൂരിലും നീണ്ടകാലമായി തീവ്രവാദികൾ പ്രവർത്തിക്കുന്നുണ്ട്. ലിബറേഷൻ ഓർഗനൈസേഷൻ (കെ.എൽ.ഒ), എൻ.എസ്.സി.എൻ, യുണൈറ്റഡ് ലിബറേഷൻ ഫ്രണ്ട് ഓഫ് അസം (ഐ), നാഷണൽ ഡെമോക്രാറ്റിക് ഫ്രണ്ട് ഓഫ് ബോഡോലാൻഡ്(എൻ.ഡി.എഫ്.ബി) എന്നിവരുടെ ക്യാംപുകളും കേന്ദ്രങ്ങളുമാണു സൈന്യം തകർത്തത്.\nസൈനിക നീക്കത്തിലൂടെ 72 ഭീകരർ കീഴടങ്ങിയിട്ടുണ്ട്. ഇൻന്റലിജൻ്‌സ് റിപ്പോർട്ടിന്റെ അടിസ്ഥാനത്തിൽ ഓപറേഷൻ സൺറൈസിന്റെ മൂന്നാം ഘട്ടം നടക്കുമെന്ന് സൈന്യം അറിയിച്ചു. ഓപറേഷൻ സൺറൈസിന്റെ ഒന്നാം ഭാഗം സൈനിക നീക്കം നടത്തിയിരുന്നത് ആറ് മാസം മുമ്പായിരുന്നു. അറാക്കൻ ആർമി പ്രക്ഷോഭകാരികളെയാണ് അന്ന് സൈന്യം തുരത്തിയത്. അസം റൈഫിൾസും സൈനിക നടപടിയിൽ പങ്കെടുത്തിട്ടുണ്ട്. 1640 കിലോമീറ്റർ ദൂരം അതിർത്തിയാണ് മ്യാന്മറുമായി ഇന്ത്യ പങ്കിടുന്നത്.\nനേരത്തെ ഇന്ത്യ അതിർത്തി കടന്ന് സൈനിക ഓപ്പറേഷൻ നടത്തി ഭീകരവാദികളെ തുരത്തിയിരുന്നു. 2015ൽ ആയിരുന്നു ഈ ഓപ്പറേഷൻ നടത്്തിയത്. അന്ന് മ്യാന്മാർ സൈന്യത്തെ അറിയിക്കാതെ ഇന്ത്യൻ സൈന്യം നേരിട്ടാണ് ഓപ്പറേഷനിൽ പങ്കെടുത്തത്. അന്ന് 18 തീവ്രവാദികളെ വകവരുത്തുകയുണ്ടായി.


പോക്സോ കേസിൽ കുടുക്കിയെന്ന് അധ്യാപകന്റെ ആത്മഹത്യക്കുറിപ്പ് | Pocso case\nപോക്സോ കേസിൽ കുടുക്കിയെന്ന് അധ്യാപകന്റെ ആത്മഹത്യക്കുറിപ്പ്\nകത്തിലെ പരാമർശം സ്കൂൾ ജീവനക്കാർക്കെതിരേ\nവൈക്കം: പോക്സോ കേസിൽ തന്നെ ചിലർ കുടുക്കുകയായിരുന്നെന്ന് കുറിപ്പെഴുതിവെച്ചശേഷമാണ് ഏറ്റുമാനൂർ ഗവ. മോഡൽ റെസിഡൻഷ്യൽ സ്കൂൾ അധ്യാപകൻ വൈക്കം ആറാട്ടുകുളങ്ങര തെക്കുംകോവിൽ ടി. നരേന്ദ്രബാബു ആത്മഹത്യചെയ്തത്. വ്യാഴാഴ്ച വെളുപ്പിന് വീടിനടുത്തുള്ള ആളൊഴിഞ്ഞ പറമ്പിലെ മരത്തിൽ തൂങ്ങിമരിക്കുകയായിരുന്നു.\nസ്കൂളിലെ സീനിയർ സൂപ്രണ്ട്, കൗൺസലർ, ഡ്രൈവർ എന്നിവർ തന്നോട് പ്രതികാരംചെയ്യാൻ മനഃപൂർവം കേസിൽ കുടുക്കിയതാണെന്ന് കത്തിൽ എഴുതിയിട്ടുണ്ട്. ആത്മഹത്യചെയ്തതിനടുത്തുള്ള വോളിബോൾ കോർട്ടിലെ നെറ്റിൽ, തുണിയിൽ പിൻചെയ്തനിലയിലാണ് ആത്മഹത്യക്കുറിപ്പ് കണ്ടത്. 15 ക്യാമറയും 24 വനിതാ ജീവനക്കാരും ഉള്ള ഹോസ്റ്റലിലും സ്കൂളിലും വിദ്യാർഥികൾ ആരും നേരത്തേ പരാതി ഉന്നയിച്ചിരുന്നില്ല. സൂപ്രണ്ടുമായി അഭിപ്രായഭിന്നത ഉണ്ടായപ്പോൾ മാത്രമാണ് പരാതിവന്നത്. കുട്ടികളെക്കൊണ്ട് മനഃപൂർവം പരാതികൾ എഴുതിക്കുകയായിരുന്നു -ആത്മഹത്യക്കുറിപ്പിൽ ആരോപിക്കുന്നു. കുട്ടികൾ നൽകിയ പരാതിയുടെ പകർപ്പ് ഉൾപ്പെടെ 14 പേജ് വരുന്ന ആത്മഹത്യക്കുറിപ്പാണ് എഴുതിവെച്ചിരിക്കുന്നത്. താൻ ആത്മഹത്യചെയ്തതിന് കാരണക്കാർെക്കതിരേ അന്വേഷണം ആവശ്യപ്പെട്ട് എസ്.പി., മജിസ്‌ട്രേറ്റ്, ജില്ലാ കളക്ടർ എന്നിവർക്കെഴുതിയ പരാതിയും മൃതദേഹത്തിനടുത്തുനിന്നു കിട്ടി.\nസ്കൂളിലെ ആഭ്യന്തരവിഷയങ്ങളെത്തുടർന്ന് നരേന്ദ്രബാബുവിനെ കേസിൽ കുടുക്കുകയായിരുന്നെന്ന് ബന്ധുക്കളും ആരോപിച്ചു. ഇവർക്കെതിരേ ആത്മഹത്യപ്രേരണക്കുറ്റം ചുമത്തി കേസെടുക്കണമെന്നും ബന്ധുക്കൾ ആവശ്യപ്പെട്ടു. അറിയപ്പെടുന്ന വയലിനിസ്റ്റായിരുന്ന നരേന്ദ്രബാബു വൈക്കത്തെ സംഗീതപരിപാടികളിൽ സജീവസാന്നിധ്യമായിരുന്നു. അദ്ദേഹം കുട്ടികളോട് അപമര്യാദയായി പെരുമാറിെയന്ന് വിശ്വസിക്കുന്നില്ലെന്ന് സുഹൃത്തുക്കൾ പറയുന്നു. അച്ഛൻ: പരേതനായ തങ്കപ്പൻ, അമ്മ: സതി. സഹോദരങ്ങൾ: ബിന്ദു, ബിജു.\nContent Highlights: Suicide note of Govt.Residential School Teacher T Narendra Babu\nപോക്‌സോ കേസ് റിപ്പോര്‍ട്ട് ചെയ്തതിന് സ്‌കൂള് കൗണ്‍സലര്‍ക്കെതിരേ വ്യാജ പരാതി;എങ്ങുമെത്താതെ അന്വേഷണം\nകഞ്ചാവിന് പണം സ്വരൂപിക്കാന് നാട്ടിലെത്തി; പോക്‌സോ കേസില് പ്രതിയായ ഗുണ്ട അറസ്റ്റില്\nവിദ്യാര്‍ഥിനിക്ക് നേരേ അശ്ലീലപ്രദര്‍ശനം; ഒളിവിലായിരുന്ന എ.എസ്.ഐ. ഒരുമാസത്തിന് ശേഷം അറസ്റ്റില്\n15 വയസ്സുകാരന് പ്രകൃതിവിരുദ്ധ പീഡനം; ഒളിവിലായിരുന്ന പ്രതി അറസ്റ്റില്


India vs New Zealand : തിരിച്ചടിച്ച് ശ്രേയസും ജഡേജയും ; കിവീസിനെതിരെ ഇന്ത്യ സുരക്ഷിത നിലയില്\nHOME/ SPORTS/ CRICKET/INDIA VS NEW ZEALAND KANPUR TEST SHREYAS IYER RAVINDRA JADEJA\nINDvNZ : ന്യൂസിലാന്‍ഡിനെതിരെ 50ാം ഓവറിന്‍റെ തുടക്കത്തില് 145 റണ്‍സിന് നാല് വിക്കറ്റ് എന്ന നിലയിലേക്ക് പതറിയ ഇന്ത്യയെ 5ാം വിക്കറ്റില് ശ്രേയസ് അയ്യർ ( shreyas iyer) – രവീന്ദ്ര ജഡേജ (ravindra jadeja) സഖ്യമാണ് കരകയറ്റിയത്\nകാണ്‍പൂര് : ന്യൂസിലാന്‍ഡിനെതിരായ ഒന്നാം ടെസ്റ്റിന്‍റെ ആദ്യ ദിനം ഇന്ത്യ സുരക്ഷിത നിലയില്. ഒന്നാം ദിനം കളി അവസാനിച്ചപ്പോള് 84 ഓവറിൽ നാലുവിക്കറ്റ് നഷ്ടത്തിൽ 258 റൺസെന്ന നിലയിലാണ് ഇന്ത്യ. 50ാം ഓവറിന്‍റെ തുടക്കത്തില് 145 റണ്‍സിന് നാല് വിക്കറ്റ് എന്ന നിലയിലേക്ക് പതറിയ ഇന്ത്യയെ 5ാം വിക്കറ്റില് ശ്രേയസ് അയ്യർ – രവീന്ദ്ര ജഡേജ സഖ്യമാണ് കരകയറ്റിയത്.\nപിരിയാത്ത ഈ കൂട്ടുകെട്ടില് ഇരുവരും 208 പന്തുകളിൽനിന്ന് 113 റൺസ് കൂട്ടിച്ചേർത്തിട്ടുണ്ട്. അരങ്ങേറ്റ ടെസ്റ്റിൽ തന്നെ അർധ സെഞ്ച്വറിയുമായി തിളങ്ങിയ ശ്രേയസ് 75 റൺസോടെയും രവീന്ദ്ര ജഡേജ 50 റൺസോടെയുമാണ് പുറത്താവാതെ നില്‍ക്കുന്നത്. 136 പന്തുകളില് ഏഴ് ഫോറും രണ്ട് സിക്സും സഹിതമാണ് ശ്രേയസ് 75 റൺസെടുത്തത്.\nജഡേജ 99 പന്തിൽ ആറ് ഫോറുകൾ സഹിതമാണ് അർധസെഞ്ച്വറി നേടിയത്. മായങ്ക് അഗര്‍വാള് (13), ശുഭ്‌മാന് ഗില് (52), ചേതേശ്വര് പൂജാര (26), അജിങ്ക്യ രഹാനെ (35) എന്നിങ്ങനെയാണ് പുറത്തായ താരങ്ങളുടെ സംഭാവന. ന്യൂസിലാന്‍ഡിനായി കെയ്‌ല് ജാമിസണ് 15.2 ഓവറില് 47 റണ്‍സ് വഴങ്ങി മൂന്ന് വിക്കറ്റെടുത്തു. 16.4 ഓവറില് 43 റണ്‍സ് വിട്ടുനല്‍കിയ ടിം സൗത്തി ഒരു വിക്കറ്റും നേടി.\nടോസ് നേടിയ ഇന്ത്യ ബാറ്റിങ് തെരഞ്ഞെടുക്കുകയായിരുന്നു. വിരാട് കോലിക്ക് വിശ്രമം അനുവദിച്ചതിനാല് രഹാനെക്ക് കീഴിലാണ് ഇന്ത്യ ഇറങ്ങിയത്. രോഹിത് ശർമ, ജസ്‌പ്രീത് ബുംറ, മുഹമ്മദ് ഷമി എന്നിവര്‍ക്കും ബിസിസിഐ വിശ്രമം നല്‍കിയപ്പോള് കെഎല് രാഹുല് പരിക്കേറ്റ് പുറത്തായി.\nalso read:Maradona's Death Anniversary : കാലില് കോര്‍ത്ത പന്തുമായി ഹൃദയങ്ങളില് ; മറഡോണയുടെ വിയോഗത്തിന് ഒരാണ്ട്\nപേസര്‍മാരായി ഇഷാന്ത് ശർമയും, ഉമേഷ് യാദവുമാണ് ടീമില് ഇടം പിടിച്ചത്. സ്‌പിന്നിനെ ഏറെ തുണക്കുമെന്ന് കരുതുന്ന പിച്ചിൽ രവിചന്ദ്രൻ അശ്വിൻ, രവീന്ദ്ര ജഡേജ, അക്ഷർ പട്ടേൽ എന്നിങ്ങനെ മൂന്ന് സ്‌പിന്നര്‍മാരെയും ഇന്ത്യ ഉള്‍പ്പെടുത്തി. ന്യൂസിലാൻഡ് നിരയിൽ മിച്ചൽ സാന്‍ററിന് പകരം രചിൻ രവീന്ദ്രയ്ക്ക് അവസരം ലഭിച്ചു.


ഇവിടെ ഇപ്പോൾ എല്ലാം സ്വാഭാവികമാണ്, ഇവിടെ എല്ലാവർക്കും സുഖമാണ് - Boolokam\nHome Boolokam ഇവിടെ ഇപ്പോൾ എല്ലാം സ്വാഭാവികമാണ്, ഇവിടെ എല്ലാവർക്കും സുഖമാണ്\nഇവിടെ ഇപ്പോൾ എല്ലാം സ്വാഭാവികമാണ്, ഇവിടെ എല്ലാവർക്കും സുഖമാണ്\nഒരുപാടു ജനങ്ങൾ നിൽക്കുന്ന തെരുവിലൂടെ ഒരാൾ മറ്റൊരാളുടെ ബാഗ് തട്ടിയെടുത്ത് ഓടുന്നു എന്നു കരുതുക. സാധാരണ ഗതിയിൽ ആളുകൾ ആ കള്ളനെ നോക്കി ഒച്ച വെക്കും. കഴിയുന്നവർ അയാളെ പിടിക്കാൻ നോക്കും. അവിടെ നിയമ പാലകർ ഉണ്ടെങ്കിൽ അവർ ഇടപെടും. മാധ്യമങ്ങൾ അത് റിപ്പോർട്ട് ചെയ്യും . അതാണു സ്വാഭാവികമായും സംഭവിക്കേണ്ടത്. പക്ഷേ ഇവിടെ ഒരു നാട്ടിൽ അതൊക്കെ അസ്വാഭാവികമായി മാറുകയാണു .\nഇരുപത് ലക്ഷം ജനങ്ങൾ താമസിക്കുന്ന ഒരു പ്രദേശത്തു നിന്ന് മൂന്നു മാസത്തിലധികമായി കാര്യമായ വാർത്തകൾ ഒന്നുമില്ലെന്നത് സാധാരണ നിലയിൽ ഒരു അസ്വാഭാവികതയാണ്. അവിടുത്തെ മുൻ ഭരണാധികാരികൾ എല്ലാം വീട്ടു തടങ്കലിലാണ് എന്നത് ജനാധിപത്യ ബോധമുള്ള മനുഷ്യരെ അലോസരപ്പെടുത്തേണ്ടതാണ്. അവരുടെ സഞ്ചാര സ്വാതന്ത്ര്യവും വാർത്താ വിനിമയ സ്വാതന്ത്ര്യവും കർശ്ശനമായി നിയന്ത്രിക്കപ്പെടുന്നതിൽ പ്രതിഷേധം ഉയരേണ്ടതാണ് . പക്ഷേ ഈ അസ്വാഭാവികതകൾ ഇപ്പോൾ നമുക്ക് സ്വാഭാവികതകളാണ്.\nസമാനമായി മറ്റൊരു പ്രദേശത്തെ ഏകദേശം ഇരുപതു ലക്ഷം മനുഷ്യർ പൗരത്വം തെളിയിക്കാൻ നെട്ടോട്ടമോടുകയാണു. ഔദ്യോഗികമായി അവർ ഇത്രയും കാലം ജീവിച്ച നാട്ടിലെ പൗരന്മാരല്ല . അവരെ മറ്റൊരു രാജ്യവും സ്വീകരിക്കുകയുമില്ല. അതിൽ പട്ടാളക്കാരനും ജന പ്രതിനിധിയുമൊക്കെപെടും. അവർക്കായി ഡിറ്റൻഷൻ സെന്ററുകൾ ഉയരുകയാണ്. അതും ഇപ്പോൾ സ്വാഭാവികതയാണ്.\nഅവിടെ നൂറ്റാണ്ടുകളായി നില നിന്ന ഒരു ആരാധനാലയം പൊളിച്ചു മാറ്റപ്പെടുന്നു. പൊളിച്ച് മാറ്റിയത് തെറ്റാണെന്നു വിധിച്ച നീതി പീഠം പക്ഷേ ആ നാനൂറ്റിചില്വാനം വർഷം ആ ആരാധനാലയം നിലകൊണ്ട സ്ഥലം അത് പൊളിച്ചവർക്ക് വിട്ടു കൊടുക്കുന്നു. യാതൊരു അസ്വഭാവികതയും തോന്നാത്ത വിധം അതും ഇപ്പോൾ സ്വാഭാവികതയാണ്.\nഇവിടെയിപ്പോൾ ജനപ്രതിനിധികളെ വാങ്ങുന്നതും വിൽക്കുന്നതും സ്വാഭാവികതയാണ്. അത് ചാണക്യ തന്ത്രമാണത്രേ. ഒരു ചിഹ്നത്തിൽ വോട്ട് നേടിയയാൾ ജയിച്ച് പാർട്ടി മാറാതിരിക്കാൻ റിസോട്ടിൽ പൂട്ടിയിടേണ്ടി വരുന്നതിൽ ആർക്കും അദ്ഭുതമില്ലത്രേ. രാഷ്ട്രത്തലവൻ മുതൽ താഴോട്ടുള്ളവരൊക്കെ അധികാര ദുർവ്വിനിയോഗം നടത്തുന്നതും സ്വാഭാവികമാണത്രേ.\nഇവിടെ ഇപ്പോൾ എല്ലാം സ്വാഭാവികമാണ്. ഇവിടെ എല്ലാവർക്കും സുഖമാണ്.\nPrevious articleഹിന്ദിയ്ക്കുവേണ്ടിയുള്ള വാശി പറയുന്നത്ര നിഷ്കളങ്കമല്ല, നടി തപ്സി പന്നുവിന് ഉണ്ടായ അനുഭവം അതിൻ്റെ ഏറ്റവും പുതിയ ഉദാഹരണം\nNext articleലക്ഷണമൊത്ത ഫാമിലി ഡ്രാമയാണ് കെട്ട്യോളാണ് എന്റെ മാലാഖ


സംസ്ഥാനത്ത് ഡിസംബര്3വരെ ഇടിമിന്നലോട് കൂടിയ മഴയ്ക്ക് സാധ്യത; പൊതുജനങ്ങള് ജാഗ്രത പാലിക്കണം » Newsthen\nഡിസംബര് മൂന്ന് വരെ സംസ്ഥാനത്ത് ഒറ്റപ്പെട്ടയിടങ്ങളില് ഇടിമിന്നലോടുകൂടിയ മഴയ്ക്ക് സാധ്യതയുള്ളതായി കേന്ദ്ര കാലാവസ്ഥാ വകുപ്പ് അറിയിച്ചു. ഉച്ചക്ക് രണ്ടുമണി മുതല് രാത്രി പത്തുവരെയുള്ള സമയത്താണ് ഇടിമിന്നലിനുള്ള സാധ്യത കൂടുതല്. ഈ സമയത്ത് കൂടുതല് ജാഗ്രത പുലര്‍ത്തണമെന്നും അറിയിപ്പില് പറയുന്നു. ഈ സാഹചര്യം മുന്‍നിര്‍ത്തി സംസ്ഥാന ദുരന്ത നിവാരണ അതോറിറ്റി പൊതുജനങ്ങള്‍ക്കായി ജാഗ്രതാ നിര്‍ദേശങ്ങള് പുറപ്പെടുവിച്ചു.\n-ഇടിമിന്നലിന്റെ ആദ്യ ലക്ഷണം കണ്ടാല് ഉടന് തന്നെ സുരക്ഷിതമായ കെട്ടിടത്തിനുള്ളിലേക്ക് മാറുക.\n– ഇടിമിന്നലുള്ള സമയത്ത് ജനലും വാതിലും അടച്ചിടുക, വാതിലിനും ജനലിനും അടുത്ത് നില്‍ക്കരുത്. കെട്ടിടത്തിനകത്ത് തന്നെ ഇരിക്കുകയും ഭിത്തിയിലോ തറയിലോ സ്പര്‍ശിക്കുകയും ചെയ്യരുത്.\n-ഗൃഹോപകരണങ്ങളുടെ വൈദ്യുതി ബന്ധം വിഛേദിക്കുക. വൈദ്യുതി ഉപകരണങ്ങളുടെ സാമീപ്യവും ഇടിമിന്നലുള്ള സമയത്ത് ഒഴിവാക്കുക. ഇടിമിന്നലുള്ള സമയത്ത് ടെലിഫോണ് ഉപയോഗിക്കുന്നത് ഒഴിവാക്കണം.\n– ഉച്ചക്ക്2മണി മുതല് രാത്രി 10 മണി വരെ അന്തരീക്ഷം മേഘാവൃതമാണെങ്കില്, കുട്ടികള് തുറസായ സ്ഥലത്തും, ടെറസ്സിലും കളിക്കുന്നത് ഒഴിവാക്കുക.\n– മഴക്കാറ് കാണുമ്പോള് തുണികള് എടുക്കാന് ടെറസ്സിലേക്കോ, മുറ്റത്തേക്കോ ഇടിമിന്നലുള്ള സമയത്ത് പോകരുത്. കാറ്റില് വീഴാന് സാധ്യതയുള്ള വസ്തുക്കള് കെട്ടി വെക്കുക. ഇടിമിന്നലുള്ള സമയത്ത് കുളിക്കുന്നത് ഒഴിവാക്കുക. ടാപ്പുകളില് നിന്ന് വെള്ളം ശേഖരിക്കുന്നതും ഒഴിവാക്കണം.\n– ഇടിമിന്നല് ഉണ്ടാകുമ്പോള് ജലാശയത്തില് മീന് പിടിക്കാനോ കുളിക്കാനോ ഇറങ്ങരുത്. കാര്‍മേഘങ്ങള് കണ്ട് തുടങ്ങുമ്പോള് തന്നെ മല്‍സ്യബന്ധനം, ബോട്ടിങ് തുടങ്ങിയ വ നിര്‍ത്തി വെച്ച് അടുത്തുള്ള കരയിലേക്ക് എത്താന് ശ്രമിക്കണം. ഇടിമിന്നലുള്ള സമയത്ത് ബോട്ടിന്റെ ഡെക്കില് നില്‍ക്കരുത്. ചൂണ്ടയിടുന്നതും വലയെറിയുന്നതും ഇടിമിന്നലുള്ള സമയത്ത് നിര്‍ത്തി വെക്കണം. പട്ടം പറത്തുന്നത് ഒഴിവാക്കുക.\n– ഇടിമിന്നലില്‍നിന്ന് സുരക്ഷിതമാക്കാന് കെട്ടിടങ്ങള്‍ക്കു മുകളില് മിന്നല് രക്ഷാ ചാലകം സ്ഥാപിക്കാം. വൈദ്യുതോപകരണങ്ങളുടെ സുരക്ഷക്കായി സര്‍ജ്ജ് പ്രോട്ടക്ടര് ഘടിപ്പിക്കാം.\n– മിന്നലിന്റെ ആഘാതത്താല് പൊള്ളല് ഏല്‍ക്കുകയോ കാഴ്ച്ചയോ കേള്‍വിയോ നഷ്ടമാവുകയോ ഹൃദയാഘാതം സംഭവിക്കയോ വരെ ചെയ്യാം. മിന്നലാഘാതം ഏറ്റ ആളിന്റെ ശരീരത്തില് വൈദ്യുത പ്രവാഹമുണ്ടാകില്ല. അതിനാല് മിന്നലേറ്റ ആളിന് പ്രഥമ ശുശ്രൂഷ നല്‍കുവാന് മടിക്കരുത്. മിന്നല് ഏറ്റാല് ആദ്യ മുപ്പത് സെക്കന്‍ഡ് ജീവന് രക്ഷിക്കാനുള്ള ഏറ്റവും പ്രധാനപ്പെട്ട സമയമാണ്. ഒട്ടും വൈകാതെ മിന്നലേറ്റ ആളിന് വൈദ്യ സഹായം എത്തിക്കുകയും ചെയ്യണമെന്നും അറിയിപ്പില് പറയുന്നു.\nഒമിക്രോണ് വകഭേദം ; ഗുരുതര പ്രത്യാഘാതമുണ്ടാക്കിയേക്കാമെന്ന് ലോകാരോഗ്യ സംഘടന\nസമ്പാദിക്കാനല്ല, ശരിയായി ജീവിക്കാൻ കുട്ടികളെ പഠിപ്പിക്കണം: മുഖ്യമന്ത്രി


പ്രണയമീനുകളുടെ കടലില് നായകനായി മമ്മൂട്ടിയോ മോഹന്‍ലാലോ ആയിരുന്നെങ്കില് കുഴങ്ങിപ്പോയേനെ എന്ന് കമല്; - Samakalika Malayalam\nപ്രണയമീനുകളുടെ കടലില് നായകനായി മമ്മൂട്ടിയോ മോഹന്‍ലാലോ ആയിരുന്നെങ്കില് കുഴങ്ങിപ്പോയേനെ എന്ന് കമല്; കാരണം ഇതാണ്\nBy സമകാലികമലയാളം ഡെസ്‌ക് | Published: 27th January 2019 09:18 PM |\nLast Updated: 27th January 2019 09:18 PM | A+A A- |\nപുതിയ ചിത്രത്തില് നായകന് മമ്മൂട്ടിയോ മോഹന്‍ലാലോ തന്നെ വേണമെന്ന് നിര്‍മ്മാതാവ് പറഞ്ഞിരുന്നുവെങ്കില് താന് കുഴഞ്ഞു പോയേനെയെന്ന് സംവിധായകന് കമല്. അങ്ങനെയായിരുന്നു സ്ഥിതിയെങ്കില് ഒരു നാലു വര്‍ഷമെങ്കിലും തനിക്ക് കാത്തിരിക്കേണ്ടി വന്നേനെയെന്നും കമല് വ്യക്തമാക്കി. 'പ്രണയ മീനുകളുടെ കടല്' എന്ന തന്റെ പുതിയ ചിത്രത്തിന്റെ പൂജാ വേളയിലാണ് കമല് ഇക്കാര്യം പറഞ്ഞത്.\n'താരങ്ങള് വേണ്ട എന്ന് പ്രൊഡ്യൂസര് പറഞ്ഞതായിരുന്നു എന്റെ അദ്യത്തെ ആശ്വാസം. ഒരു പക്ഷേ മമ്മൂക്ക വേണം, ലാല് വേണം എന്നൊക്കെ പറഞ്ഞിരുന്നെങ്കില് ഞാന് കുഴഞ്ഞു പോകും. കാരണം മൂന്നാലു വര്‍ഷം കാത്തിരിക്കേണ്ടി വരും. മമ്മൂട്ടിയോട് എനിക്ക് നന്ദിയുണ്ട്. ഞാന് എപ്പോള് പൂജയ്ക്ക് വിളിച്ചാലും അദ്ദേഹം വരും. പക്ഷേ സിനിമയുടെ കാര്യവുമായി ചെല്ലുമ്പോള് നാലഞ്ച് വര്‍ഷം കഴിയട്ടേ എന്നായിരിക്കും പറയുക.\nഎന്നാല് അതില് നമുക്ക് അഭിമാനവുമാണുള്ളത്. ഞാനൊക്കെ സിനിമയില് വരുന്ന കാലം തൊട്ടെ ഇന്നുകാണുന്ന അതേ തിരക്കുള്ള നായകനടനാണ് അദ്ദേഹം. ഇന്നും അതേ നിലയില് അദ്ദേഹം നില്‍ക്കുന്നുവെന്നത് സന്തോഷകരമായ കാര്യങ്ങളാണ്. ഞങ്ങളുടെയൊക്കെ ചലച്ചിത്ര ജീവിതം തുടങ്ങുന്നത് മമ്മൂട്ടിക്കും മോഹന്‍ലാലിനുമൊപ്പമാണ്' കമല് പറഞ്ഞു.\nഡാനി പ്രൊഡക്ഷന്‍സിന്റെ ബാനറില് ജോണി വട്ടക്കുഴിയാണ് ചിത്രം നിര്‍മ്മിക്കുന്നത്. ലക്ഷദ്വീപിന്റെ പശ്ചാത്തലത്തിലാണ് ചിത്രത്തിന്റെ കഥ പുരോഗമിക്കുന്നത്. വിനായകനും ദിലീഷ് പോത്തനുമാണ് ചിത്രത്തില് കേന്ദ്രകഥാപാത്രങ്ങളെ അവതരിപ്പിക്കുന്നത്.\nകമല് പ്രണയ മീനുകളുടെ കടല്


Metro Vaartha - ബംഗ്ലാദേശിന് ചരിത്രജയം, വിൻഡീസിനെതിരേ റെക്കോഡ് ചേസിങ്\n322 റൺസെന്ന വമ്പൻ സ്കോർ നിർഭയത്തോടെ പിന്തുടർന്ന ബംഗ്ലാദേശ് ടീം, 51 പന്തുകൾ ബാക്കിനിൽക്കെ മൂന്ന് വിക്കറ്റ് നഷ്ടത്തിൽ വിജയലക്ഷ്യം മറികടന്നു. 99 പന്തിൽ 124 റൺസോടെ പുറത്താകാതെ നിന്ന ഷാകിബ് അൽ-ഹസനാണ് ബംഗ്ലാദേശിന്‍റെ വിജയശിൽപി.\nലണ്ടൻ: ലോകകപ്പിലെ ആവേശപ്പോരാട്ടത്തിൽ മുൻ ലോകചാംപ്യന്മാരായ വെസ്റ്റ് ഇൻഡീസിനെതിരേ ബംഗ്ലാദേശിന് ഏഴു വിക്കറ്റിന്‍റെ ചരിത്രജയം. 322 റൺസെന്ന വമ്പൻ സ്കോർ നിർഭയത്തോടെ പിന്തുടർന്ന ബംഗ്ലാദേശ് ടീം, 51 പന്തുകൾ ബാക്കിനിൽക്കെ മൂന്ന് വിക്കറ്റ് നഷ്ടത്തിൽ വിജയലക്ഷ്യം മറികടന്നു. 99 പന്തിൽ 124 റൺസോടെ പുറത്താകാതെ നിന്ന ഷാകിബ് അൽ-ഹസനാണ് ബംഗ്ലാദേശിന്‍റെ വിജയശിൽപി. ഷാകിബ് തന്നെയാണ് മത്സരത്തിന്‍റെ താരവും. മറുവശത്ത് 69 പന്തിൽ 94 റൺസോടെ പുറത്താകാതെ നിന്ന ലിന്‍റൺ ദാസ് മികച്ച പിന്തുണയും നൽകിയതോടെ വിൻഡീസിനെതിരേ ബംഗ്ലാകടുവകൾ ആധികാരിക വിജയം സ്വന്തമാക്കി. ഇതോടെ അഞ്ച് മത്സരങ്ങളിൽ നിന്നും അഞ്ച് പോയിന്‍റോടെ ബംഗ്ലാദേശ് പോയിന്‍റ് പട്ടികയിൽ അഞ്ചാം സ്ഥാനത്തെത്തി. സ്കോർ: വെസ്റ്റ്ഇൻഡീസ്- 321/8 (50 ഓവർ); ബംഗ്ലാദേശ്- 322/3 (41.3 ഓവർ).\nവമ്പൻ വിജയലക്ഷ്യം പിന്തുടരുന്നതിന്‍റെ ആശങ്കകളൊന്നും ഇല്ലാതെയാണ് ബംഗ്ലാദേശ് ബാറ്റിങ് തുടങ്ങിയത്. ആദ്യ ഓവറുകളിൽ കരുതലോടെ കളിച്ച ബംഗ്ലാദേശ് എട്ടാം ഓവറിൽ 50 റൺസ് പിന്നിട്ടു. എന്നാൽ സ്കോർ 52ൽ നിൽക്കെ 23 പന്തിൽ 29 റൺസെടുത്ത സൗമ്യ സർക്കാർ വീണു. പിന്നാലെ ഷാകിബ് കളത്തിലെത്തിയതോടെ ബംഗ്ലാദേശിന്‍റെ സ്കോറിങ്ങിന്‍റെ വേഗംകൂടി. അതിനിടെ 18ാം ഓവറിൽ 53 പന്തിൽ 48 റൺസെടുത്ത തമിം ഇക്‌ബാലും തൊട്ടടുത്ത ഓവറിൽ മുഷ്ഫിഖുർ റഹീമും പുറത്തായതോടെ ബംഗ്ലാദേശ് പരുങ്ങലിലായി. എന്നാൽ കരുതലോടെ തുടങ്ങിയ ലിന്‍റൺ ദാസ് ക്രീസിൽ നിലയുറപ്പിച്ചതോടെ മത്സരഫലം ബംഗ്ലാദേശിന് അനുകൂലമായി മാറുകയായിരുന്നു. ഒരറ്റത്ത് ആഞ്ഞടിച്ച ഷാകിബ് 83 പന്തിൽ സെഞ്ച്വറി പൂർത്തിയാക്കി. ഇതിനിടെ അർധസെഞ്ച്വറി പൂർത്തിയാക്കിയ ലിന്‍റണും വെടിക്കെട്ട് ബാറ്റിങ് പുറത്തെടുത്തതോടെ ബംഗ്ലാദേശ് ചരിത്രജയം കരസ്ഥമാക്കുകയായിരുന്നു. നിലവിൽ അഞ്ചു മത്സരങ്ങളിൽ നിന്നും രണ്ടു വീതം സെഞ്ച്വറിയും അർധസെഞ്ച്വറിയും സഹിതം 384 റൺസോടെ ഷാകിബാണ് ലോകകപ്പിലെ റൺവേട്ടക്കാരിൽ ഒന്നാമത്.\nഈ ലോകകപ്പിൽ ആദ്യമായാണ് ഒരു ടീം 300റൺസിനു മേൽ പിന്തുടർന്ന് ജയിക്കുന്നത്. കൂടാതെ ലോകകപ്പ് ചരിത്രത്തിൽ തന്നെ രണ്ടാമത്തെ ഉയർന്ന വിജയകരമായ ചേസിങ്ങാണ് ബംഗ്ലാദേശ് പൂർത്തിയാക്കിയത്. ഇതിനോടൊപ്പം ബംഗ്ലാദേശിന്‍റെ മികച്ച വിജയകരമായ ചേസിങ്ങും ഈ മത്സരമാണ്. ലോകകപ്പിലെ മൂന്നാമത്തെ ഉയർന്ന ചേസിങ്ങിനുള്ള റെക്കോഡും ബംഗ്ലാദേശിനു തന്നെയാണ്. അതേസമയം, 2011ലെ ലോകകപ്പിൽ 49.1 ഓവറിൽ ഏഴു വിക്കറ്റിന് 329 റൺസ് നേടി വിജയലക്ഷ്യം നേടിയ അയർലന്‍റിന്‍റെ പേരിലാണ് ലോകകപ്പ് ചരിത്രത്തിലെ ഏറ്റവും ഉയർന്ന വിജയകരമായ ചേസിങ്ങിന്‍റെ റെക്കോഡുള്ളത്.


കേന്ദ്രത്തിന്റെ ഉദ്ദേശം എളുപ്പത്തിൽ നടക്കില്ല; സമരത്തിനൊരുങ്ങി ബാങ്ക് ജീവനക്കാരുടെ സംഘടന | PSB privatisation Bank officers body to protest against central govt move\nകേന്ദ്രത്തിന്റെ ഉദ്ദേശം എളുപ്പത്തിൽ നടക്കില്ല; സമരത്തിനൊരുങ്ങി ബാങ്ക് ജീവനക്കാരുടെ സംഘടന\nപാർലമെന്റിന്റെ ശൈത്യകാല സമ്മേളന സമയത്ത് പൊതുമേഖലാ ബാങ്കുകളുടെ സ്വകാര്യവത്കരണത്തിനെതിരെ ബാങ്ക് ജീവനക്കാർ സമരത്തിന്\nDelhi, First Published Nov 22, 2021, 9:50 PM IST\nദില്ലി: പൊതുമേഖലാ ബാങ്കുകൾ സ്വകാര്യവത്കരിക്കാനുള്ള കേന്ദ്രസർക്കാർ തീരുമാനത്തിനെതിരെ സമരത്തിനൊരുങ്ങി ബാങ്ക് ജീവനക്കാരുടെ സംഘടന. ഓൾ ഇന്ത്യ ബാങ്ക് ഓഫീസേർസ് കോൺഫെഡറേഷനാണ് സമരം പ്രഖ്യാപിച്ചിരിക്കുന്നത്. പാർലമെന്റിന്റെ ശൈത്യകാല സമ്മേളന സമയത്ത് ദില്ലിയിൽ സമരം നടത്താനാണ് തീരുമാനം.\nബാങ്കുകൾ സ്വകാര്യവത്കരിക്കാനുള്ള ബിൽ അടുത്ത പാർലമെന്റ് സമ്മേളനത്തിൽ കേന്ദ്രം അവതരിപ്പിക്കാനിരിക്കെയാണ് തീരുമാനം. നവംബർ 29 മുതലാണ് അടുത്ത പാർലമെന്റ് സമ്മേളനം തുടങ്ങുന്നത്. ഇക്കണോമിക് ലോജികിന് വിരുദ്ധമാണ് കേന്ദ്രസർക്കാരിന്റെ നിലപാടെന്ന് സംഘടനയുടെ ജനറൽ സെക്രട്ടറി സൗമ്യ ദത്ത കുറ്റപ്പെടുത്തി.\nസ്വയം സഹായ സംഘങ്ങളടക്കം സമൂഹത്തിന്റെ ഏറ്റവും താഴേക്കിടയിലുള്ള ആളുകളുടെ താത്പര്യത്തെ ഹനിക്കുന്നതാണ് കേന്ദ്രസർക്കാരിന്റെ സ്വകാര്യവത്കരണ നയമെന്ന് ഇവർ കുറ്റപ്പെടുത്തുന്നു. രാജ്യത്തെ ആകെ നിക്ഷേപത്തിന്റെ 70 ശതമാനവും പൊതുമേഖലാ ബാങ്കുകളിലാണ്. രാജ്യത്തെ സാധാരണക്കാരന്റെ നിക്ഷേപങ്ങൾ സ്വകാര്യവ്യക്തികളുടെ പക്കലേക്ക് നൽകുന്നതാണ് കേന്ദ്രനയമെന്നും അവർ വിമർശിക്കുന്നു.\nനവംബർ 24 ന് ഭാരത യാത്രയോടെയാണ് സമരം തുടങ്ങുക. ഇത് നവംബർ 29 ന് ദില്ലിയിലെ ജന്തർ മന്തറിൽ അവസാനിക്കും. രണ്ട് പൊതുമേഖലാ ബാങ്കുകൾ സ്വകാര്യവത്കരിക്കുമെന്നാണ് കേന്ദ്ര ധനകാര്യ മന്ത്രി നിർമല സീതാരാമൻ നേരത്തെ വ്യക്തമാക്കിയത്.\nLast Updated Nov 22, 2021, 9:50 PM IST


നെല്ലും മീനും ഫാമും പച്ചക്കറികളും; മൂന്നൂറേക്കറില് പാട്ടക്കൃഷിരീതി വിജയകരമാക്കി സഹോദരങ്ങള് | Success Stories\nFeb 13, 2020, 10:36 PM IST\nതൃശ്ശൂര് ജില്ലയിലെ വിവിധ ഭാഗങ്ങളിലായി ഏകദേശം മുന്നൂറേക്കര് സ്ഥലത്ത് പാട്ടക്കൃഷി നടത്തുന്ന സഹോദരങ്ങളായ സന്തോഷിനെയും സനോജിനെയും പരിചയപ്പെടാം.\nസന്തോഷും സനോജും പച്ചക്കറിത്തോട്ടത്തില്\nകൃഷി ആദായകരമല്ലെന്ന് ആരെങ്കിലും കരുതുന്നുണ്ടെങ്കില് ഈ യുവാക്കളുടെ ജീവിതം കണ്ടാല് ആ ധാരണ തിരുത്തേണ്ടിവരും. സഹോദരങ്ങളായ സന്തോഷും സനോജും കൃഷി നോക്കിനടത്തുന്നത് സ്വന്തം സ്ഥലത്തല്ല, അന്യരുടെ ഭൂമിയിലാണ്. തൃശ്ശൂര് ജില്ലയിലെ വിവിധഭാഗങ്ങളിലായി ഏകദേശം മൂന്നൂറേക്കര് സ്ഥലത്താണ് ഇവരുടെ പാട്ടക്കൃഷിരീതി വിജയം കണ്ടത്. ഇതില് നൂറേക്കര് പാടശേഖരത്തില് നെല്‍ക്കൃഷിയുണ്ട്. നഗരമധ്യത്തില് ശക്തന്‍നഗറില് അഞ്ചേക്കറില് നിറയെ പച്ചക്കറികളും ഫാമും മത്സ്യകൃഷിയുമുണ്ട്. നഗരത്തിലെ പ്രമുഖ വ്യവസായികളില് പലരും ഇവര്‍ക്ക് കൃഷിചെയ്യാന് ഭൂമി സൗജന്യമായി നല്‍കിയിട്ടുണ്ട്.\nഏതാനും വര്‍ഷങ്ങള് കഴിഞ്ഞാല് അത് തിരികെ കൊടുക്കേണ്ടിവരുമെന്ന് അറിഞ്ഞുതന്നെ ഇവര് സ്വന്തം ഭൂമിപോലെ നോക്കിനടത്തുന്നു. പ്രവാസികളില് പലരും ഇതുപോലെ ഭൂമി നല്‍കിയിട്ടുണ്ട്. ഇടയ്ക്ക് സ്വന്തം സ്ഥലത്തെത്തുന്ന ഭൂവുടമകള് കൃഷിയിടത്തിലെ പച്ചപ്പും സമൃദ്ധിയും കണ്ട് നിറഞ്ഞ മനസ്സോടെയാണ് മടങ്ങുക. തൃശ്ശൂര് അതിരൂപതയുടെ ചേറൂരിലെ വിശാലമായ സ്ഥലം നല്‍കിയശേഷം പിന്നീട് അവിടെയെത്തിയ മാര് ആന്‍ഡ്രൂസ് താഴത്ത് സന്തോഷിനെയും സനോജിനെയും അടുത്തുചേര്‍ത്തുനിര്‍ത്തി പറഞ്ഞു 'നിങ്ങള് അനുഗൃഹതീരായ സന്തതികളാണ്, ഭൂമിയില് പച്ചപ്പു തീര്‍ക്കുന്ന പ്രകൃതിയുടെ കാവലാളുകള്.\nകുഞ്ഞുനാളില് ശീലിച്ച കൃഷിപാഠം\nപാറളം പള്ളിച്ചാടത്ത് ചന്ദ്രന്റെയും ഉഷയുടെയും രണ്ടാണ്‍മക്കള്. മൂത്തവന് സന്തോഷ്. സനോജിന് ആറുമാസം പ്രായമുള്ളപ്പോള് അച്ഛന് മരിച്ചു. ബീഡിതറുപ്പു തൊഴിലാളിയായ അമ്മയുടെ വരുമാനം മാത്രം ആശ്രയം. അമ്മവീട്ടിലേക്ക് താമസം മാറി. കര്‍ഷകനായ അച്ഛാച്ചന് കെ.പി. കരുണാകരനാണ് കൃഷി പരിശീലിപ്പിച്ചത്. സന്തോഷ് എം.ബി.എ.ക്കാരനാണ് സനോജ് ബിരുദധാരിയും. എന്നാലും ജീവിതത്തില് ഉപജീവനത്തിന് കൃഷിതന്നെ മതിയെന്ന് ഇരുവരും തീരുമാനിച്ചു.\nപതിനൊന്നുവര്‍ഷംമുമ്പ് തൃശ്ശൂരിലെ പോള് ചാക്കോളയാണ് അഞ്ചേരിയിലെ സ്ഥലം നല്‍കിയത്. ഇന്ന് ആ ഭൂമി സമ്മിശ്രകൃഷിയുടെ കേന്ദ്രമാണ്. ഇളംതുരുത്തി ചിലങ്കപ്പാടത്തെ അമ്പതേക്കര് നെല്‍ക്കൃഷിക്ക് പാടശേഖരം നല്‍കിയത് തൃശ്ശൂരിലെ പ്രമുഖ വ്യവസായിയാണ്. ഇവിടെ ശനിയാഴ്ച കൊയ്ത്തുത്സവമാണ്. പുത്തൂര് പഞ്ചായത്തില് മാത്രം ഇവര്‍ക്ക് 'അറുപതേക്കറില് നെല്‍ക്കൃഷിയുണ്ട്. പിന്നെ പുത്തന്‍ചിറ, വെള്ളാങ്ങല്ലൂര്, പാറളം, തുടങ്ങി വിവിധയിടങ്ങളില് കരഭൂമിയിലും കൃഷിനടത്തുന്നു.\nഎവിടെ ഭൂമി ലഭിച്ചാലും ആദ്യം ഒരു താത്കാലിക ഫാം നിര്‍മിക്കും. അവിടെ പശുവിനെയും, ആടിനെയും വളര്‍ത്തും. കോഴി, താറാവ് എന്നിവയുമുണ്ടാകും. പത്തുഫാമുകളിലായി 80 പശുക്കളുണ്ട്. ഇരുനൂറ് ആടുകളും. ചാണകവും മൂത്രവും ഉപയോഗിച്ചാണ് ജൈവകൃഷിരീതി. ഞാറുനടീലിനുമുമ്പ് പാടത്തേക്ക് താറാവിന്‍കുഞ്ഞുങ്ങളെ ഇറക്കും.\nഇവ കീടങ്ങളെ തിന്നൊടുക്കും. പുത്തൂരിലെ പാടശേഖരങ്ങളില് വളപ്രയോഗം വേണ്ടിവന്നില്ല. നല്ല ഫലഭൂയിഷ്ഠമായ സ്ഥലമായതിനാല് നല്ല വിളവാണ് ലഭിച്ചത്. ചാണകം കോരി നിലത്ത് പരത്തിയിടും. താറാവിനും കോഴിക്കും ഇതിലാണ് തീറ്റയിടുക. രണ്ടു ദിവസം കൊണ്ട് ചാണകം ഉണങ്ങി പൊടിഞ്ഞുകിട്ടും. ഇതാണ് വളമായി നല്‍കുന്നത്.\nകുളങ്ങളുള്ള സ്ഥലങ്ങളില് മത്സ്യം വളര്‍ത്തലുണ്ട്. പാരമ്പര്യമായി പകര്‍ന്നുകിട്ടിയ കൃഷിരീതികളാണ് ചെയ്തുവരുന്നത്. 800 ലിറ്റര് പാല് പ്രതിദിനം ലഭിക്കും. ഇത് സമീപസ്ഥലങ്ങളില്‍ത്തന്നെ വില്‍ക്കും. തൃശ്ശൂര് ജില്ലാ ക്ഷീരവികസനവകുപ്പ്, മൃഗസംരക്ഷണവകുപ്പ് എന്നിവയുടെ ജില്ലാതലത്തിലെ മികച്ച ക്ഷീരകര്‍ഷകനായി ഈ വര്‍ഷം തിരെഞ്ഞെടുത്തത് സന്തോഷിനെയാണ്. സന്തോഷിന് സ്പോര്‍ട്‌സിലും പാടവമുണ്ട്. മികച്ച ക്രിക്കറ്റുകളിക്കാരനാണ്. ബാസ്‌കറ്റ്‌ബോള് താരവുമാണ്.\nഅഞ്ചേരിയിലെ ഫാമില് പശുക്കളെ പരിപാലിക്കുന്നു\nലക്ഷ്യം കൃഷിയുടെ വ്യാപനം\nപ്രതിഫലം മാത്രം നോക്കിയല്ല കൃഷിനടത്തുന്നതെന്ന് സന്തോഷും സനോജും പറയുന്നു. നെല്‍ക്കൃഷിയുള്ള സ്ഥലത്ത് ഇടവിളകളുമുണ്ട്. മത്ത, പയര്, വെണ്ട, ചീര, പച്ചമുളക്, കൈതച്ചക്ക, കപ്പ, സൂര്യകാന്തി തുടങ്ങി വിവിധയിനം കൃഷികളുണ്ട്. സ്ഥലവും സൗകര്യവും സമയവുമുള്ളവര് കൃഷിയിലേക്കിറങ്ങണമെന്നും ഇവര് ആഗ്രഹിക്കുന്നു.\nപ്രയത്‌നവും മനസ്സും നല്‍കിയാല് എല്ലാം പിന്നാലെ ക്രമപ്പെട്ടുവരുമെന്നും ഉറപ്പുതരുന്നു. ഭൂവുടമകളുടെ സമീപനവും പിന്തുണയും സഹായവും എല്ലായിടത്തുനിന്നും ലഭിക്കുന്നുണ്ട്. കൂടാതെ പുത്തൂര് പഞ്ചായത്ത്, നാട്ടുകാര്, കൃഷിമന്ത്രി, ചീഫ് വിപ്പ് ഇവരൊക്കെ എന്തിനും ഏതിനും വിളിച്ചാല് നല്ല ഇടപെടലുകള് നടത്താറുണ്ടെന്നും ഇവര് പറയുന്നു.\nവിപണനത്തിനും സ്വന്തം രീതികള്\nഇവര് ഉത്പാദിപ്പിക്കുന്ന നെല്ല് കൃഷിയിടത്തില്‍വെച്ചു തന്നെ വിറ്റഴിക്കുന്നതാണ് രീതി. മറിച്ചുവന്നാല് ഇവര്‍തന്നെ അരിയാക്കി വില്‍പ്പന നടത്തും. പത്തുവര്‍ഷമായി ഇത് തുടരുന്നു. പച്ചക്കറികളും ഇങ്ങനെതന്നെ വിറ്റഴിക്കുന്നു. ചിലങ്കപ്പാടം, ദേശീയ പാതയ്ക്ക് സമീപത്തായതിനാല് കൃഷിയിടത്തില്‍നിന്ന് പച്ചക്കറികള് ആവശ്യപ്രകാരം പറിച്ചെടുത്ത് വില്‍പ്പന നടത്താന് പറ്റിയ ഒരു വിപണനകേന്ദ്രം തുറക്കുന്നതിനും ഇവര്‍ക്ക് താത്പര്യമുണ്ട്.\nനാട്ടുകാര് നേരിട്ടെത്തിയാണ് പച്ചക്കറികള് വാങ്ങുന്നത്. കൃഷിയില് നേരിടുന്ന പ്രതിസന്ധികള് ബന്ധപ്പെട്ടവരെ അറിയിക്കാറുണ്ട്. സഹായങ്ങളും നിര്‍ദേശങ്ങളും ലഭിക്കുന്നതില് അധികൃതരുടെ ഭാഗത്തുനിന്ന് കാലതാമസം നേരിടാറുണ്ട്. അതിനുപിറകെ പോയി ഇവര് സമയം കളയാനും തയ്യാറല്ല. മണ്ണ് അമ്മയാണ്. അതിനെ നശിപ്പിക്കരുത്, അവഗണിക്കരുത്. കൃഷിയിടങ്ങളെ മാതൃത്വ മനോഭാവങ്ങളോടെയാണ് ഇവര് പരിപാലിക്കുന്നത്.\nContent Highlights: Success story of young farmers Santhosh and Sanoj


സംസ്ഥാന നേതാക്കൾ മത്സര രംഗത്തുണ്ടാകും; ആരൊക്കെ എവിടെയൊക്കെയെന്ന് നേതൃത്വം തീരുമാനിക്കും: കൃഷ്ണദാസ് | bjp pk krishnadas on assembly election candidates\nസംസ്ഥാന നേതാക്കൾ മത്സര രംഗത്തുണ്ടാകും; ആരൊക്കെ എവിടെയൊക്കെയെന്ന് നേതൃത്വം തീരുമാനിക്കും: കൃഷ്ണദാസ്\nThiruvananthapuram, First Published Jan 9, 2021, 4:03 PM IST\nസ്ഥാനാർത്ഥികളുടെ പ്രാരംഭ പട്ടിക ആയില്ല. മുന്നൊരുക്കങ്ങൾ നടത്താൻ ബിജെപി പ്രവർത്തനം ആരംഭിച്ചു എന്നും അദ്ദേഹം പറഞ്ഞു.\nതിരുവനന്തപുരം: ബിജെപി സംസ്ഥാന നേതാക്കൾ നിയമസഭാ തെരഞ്ഞെടുപ്പിൽ മത്സരരംഗത്തുണ്ടാകുമെന്ന് പാർട്ടി നേതാവ് പി കെ കൃഷ്ണദാസ്. സ്ഥാനാർത്ഥികളുടെ പ്രാരംഭ പട്ടിക ആയില്ല. മുന്നൊരുക്കങ്ങൾ നടത്താൻ ബിജെപി പ്രവർത്തനം ആരംഭിച്ചു എന്നും അദ്ദേഹം പറഞ്ഞു.\nസംസ്ഥാന നേതാക്കൾ മത്സര രംഗത്തുണ്ടാകും. ആരൊക്കെ എവിടെയൊക്കെയെന്ന് തീരുമാനമായിട്ടില്ല. ആരൊക്കെ എവിടെയൊക്കെ മത്സരിക്കുമെന്ന് സംസ്ഥാന നേതൃത്വം തീരുമാനിക്കും. പാർട്ടിയിൽ എന്തെങ്കിലും പ്രശ്നങ്ങളുണ്ടെങ്കിൽ പരിഹരിച്ച് മുന്നോട്ട് പോകും. ബൂത്ത്തല പ്രവർത്തനങ്ങൾ ആരംഭിച്ചു. ബൂത്ത് തലത്തിൽ ജനുവരി 25ന് മുൻപ് പഠനശിബിരം നടത്തും. 140 നിയമസഭാ മണ്ഡലത്തിലും തയ്യാറെടുപ്പ് ആരംഭിച്ചതായും പി കെ കൃഷ്ണദാസ് പറഞ്ഞു.\nLast Updated Jan 9, 2021, 4:03 PM IST


തമിഴ്‌നാട് മുഖ്യമന്ത്രിയായി ഒ പനീര്‍ശെല്‍വം സത്യപ്രതിജ്ഞ ചെയ്തു; 31 മന്ത്രിമാരും അധികാരമേറ്റു | Reporter Live\nBy Web Desk\tDecember 6, 2016 1:38 am A+ A-\nപനീര്‍ശെല്‍വ്വം സത്യപ്രതിജ്ഞ ചെയ്യുന്നു\nചെന്നൈ: മുഖ്യമന്ത്രിയായിരുന്ന ജയലളിത അന്തരിച്ചതിനെ തുടര്‍ന്ന് പുതിയ മുഖ്യമന്ത്രിയായി ധനകാര്യമന്ത്രിയും ജയലളിതയുടെ വിശ്വസ്തനുമായ ഒ പനീര്‍ശെല്‍വം സത്യപ്രതിജ്ഞ ചെയ്തു. രാജ്ഭവനില് നടന്ന ചടങ്ങില് ഗവര്‍ണര് സി വിദ്യാസാഗര് റാവുവാണ് സത്യവാചകം ചൊല്ലിക്കൊടുത്തത്.\nപനീര്‍ശെല്‍വത്തിനൊപ്പം മറ്റ് 31 എംഎല്‍എമാരും മന്ത്രിമാരായി സത്യപ്രതിജ്ഞ ചെയ്ത് അധികാരമേറ്റിറ്റുണ്ട്. രണ്ട് മിനുറ്റ് നേരം മൗനമാചരിച്ച ശേഷമാണ് സത്യപ്രതിജ്ഞ ചടങ്ങ് ആരംഭിച്ചത്. പോക്കറ്റില് ജയലളിതയുടെ ചിത്രം വെച്ച്ായിരുന്നു പനീര് ശെല്‍വത്തിന്റെ സത്യപ്രതിജ്ഞ.\nഇത് മൂന്നാം തവണയാണ് ജയലളിതയ്ക്ക് പകരക്കാരനായി പനീര്‍ശെല്‍വം തമിഴ്‌നാടിന്റെ ഭരണച്ചുമതല ഏറ്റെടുക്കുന്നത്. കഴിഞ്ഞ രണ്ട് തവണയും ജയലളിത രാജിവെച്ചപ്പോള് കുറച്ച് കാലത്തിനുള്ളില് തന്നെ മുഖ്യമന്ത്രിയായി തിരിച്ച് വന്നിരുന്നു. എന്നാല് ഇത്തവണ ജയലളിത മടങ്ങിവരികയില്ല.\nDec 6, 2016 1:38 am\nതമിഴകത്തിന്റെ സ്വന്തം പുരട്ചി തലൈവി\nപനീര്‍ശെല്‍വം അടുത്ത മുഖ്യമന്ത്രിയാകും\nജയാരവം നിലച്ചു: തമിഴ്‌നാട് മുഖ്യമന്ത്രി ജയലളിത അന്തരിച്ചു


ഒരു കുടുംബത്തിലെ അഞ്ച് പേരെ വെട്ടിക്കൊന്ന് യുവതിയുടെ ക്രൂരമായ പ്രതികാരം | Pathanamthitta Media\nSunday, May 1, 2022 1:19 pm\nഒരു കുടുംബത്തിലെ അഞ്ച് പേരെ വെട്ടിക്കൊന്ന് യുവതിയുടെ ക്രൂരമായ പ്രതികാരം\nബംഗളൂരു : ഒരു കുടുംബത്തിലെ അഞ്ച് പേരെ വെട്ടിക്കൊന്ന് യുവതിയുടെ ക്രൂരമായ പ്രതികാരം. കര്‍ണാടകയിലെ ശ്രീരംഗപട്ടണത്താണ് ഞെട്ടിക്കുന്ന കൂട്ടക്കൊല.സംഭവവുമായി ബന്ധപ്പെട്ട് ബന്ധുവായ യുവതിയെ പോലീസ് അറസ്റ്റ് ചെയ്തു. കെആര്‍എസ് ബെലവട്ട സ്വദേശി ലക്ഷ്മി (30) ആണു പിടിയിലായത്. കൊല്ലപ്പെട്ട യുവതിയുടെ ഭര്‍ത്താവുമായുള്ള സ്നേഹ ബന്ധം തകര്‍ന്നതിന്റെ പ്രതികാരമായാണ് ഇവര് ക്രൂരകൃത്യം നടത്തിയത്. കെആര്‍എസ് ബസാര് ലൈനില് താമസിക്കുന്ന ലക്ഷ്മി (30), മക്കളായ രാജു (10), കോമള് (7), കുനാല് (4), ലക്ഷ്മിയുടെ സഹോദരന് ഗണേശിന്റെ മകന് ഗോവിന്ദ് (8) എന്നിവരാണു കഴിഞ്ഞ ശനിയാഴ്ച രാത്രി വെട്ടേറ്റ് മരിച്ചത്.\nമരിച്ച ലക്ഷ്മിയുടെ അമ്മാവന്റെ മകളാണു കൊല ചെയ്ത ലക്ഷ്മി. ലക്ഷ്മിയുടെ ഭര്‍ത്താവ് ഗംഗാറാമുമായി ഇവര് വര്‍ഷങ്ങളായി അടുപ്പത്തിലായിരുന്നു. വീടുകളില് കയറിയിറങ്ങി തുണിത്തരങ്ങള് വില്‍ക്കുന്ന ഗംഗാറാം അടുത്തിടെ ഇവരുമായുള്ള ബന്ധത്തില് നിന്ന് പിന്‍വാങ്ങിയിരുന്നു. ഇതുമായി ബന്ധപ്പെട്ട് ലക്ഷ്മിയും ഗംഗാറാമും തമ്മില് തര്‍ക്കമുണ്ടായി. തന്നെ ഇനി ശല്യപ്പെടുത്താന് വരരുതെന്ന് ഇയാള് തീര്‍ത്ത് പറഞ്ഞതോടെയാണ് ഭാര്യയെയും കുട്ടികളെയും വകവരുത്താന് ലക്ഷ്മി പദ്ധതിയിട്ടത്.\nശനിയാഴ്ച ഗംഗാറാമിന്റെ വീട്ടില് വെട്ടുകത്തിയുമായി എത്തിയ യുവതി ഇത് കുളിമുറിയില് ഒളിപ്പിച്ചു. കുട്ടികളുമായി ഏറെനേരം കളിച്ചതിനു ശേഷം ഇവിടെ നിന്ന് ഭക്ഷണവും കഴിച്ചു. ലക്ഷ്മിയും കുട്ടികളും ഉറങ്ങിയെന്ന് ഉറപ്പുവരുത്തിയ യുവതി ആദ്യം ലക്ഷ്മിയെ വെട്ടുകയായിരുന്നു. തലയണ ഉപയോഗിച്ച് ശ്വാസംമുട്ടിച്ചു. അതിനിടെ സഹോദരന്റെ മകന് ഗോവിന്ദ ഉണര്‍ന്ന് നിലവിളിച്ചതോടെ അവനെയും വെട്ടി. നിലവിളി കേട്ട് ലക്ഷ്മിയുടെ മൂന്ന് കുട്ടികള് കൂടി ഉണര്‍ന്നതോടെ അവരെയും വെട്ടി വീഴ്ത്തുകയായിരുന്നു. തുടര്‍ന്ന് പുലര്‍ച്ചെ നാല് വരെ മൃതദേഹങ്ങള്‍ക്കു കാവലിരുന്ന ഇവര് പിന്നീട് കുളിച്ച ശേഷം ചോരപുരണ്ട വസ്ത്രങ്ങള് ബാഗിലാക്കി കെആര്‍എസ് അരളിമര ബസ് സ്റ്റാന്‍ഡിലെത്തി.\nബസില് മേട്ടഗള്ളിയിലേക്ക് പോയ ഇവര് വസ്ത്രങ്ങളും വെട്ടുകത്തിയും വരുണ കനാലില് എറിഞ്ഞു. തിരിച്ചെത്തിയ ഇവര് വാര്‍ത്ത കേട്ടതോടെ മറ്റു ബന്ധുക്കള്‍ക്കൊപ്പം വിലപിക്കുകയും ചെയ്തു. മരിച്ച ലക്ഷ്മിയുടെ ഭര്‍ത്താവ് ഗംഗാറാം മൈസൂരുവില് വസ്ത്ര വില്‍പനയ്ക്കായി പോയതായിരുന്നു. ലക്ഷ്മി ശനിയാഴ്ച ഈ വീട്ടിലെത്തിയതായി അയല്‍വാസികള് നല്‍കിയ വിവരത്തെ തുടര്‍ന്ന് ചോദ്യം ചെയ്തപ്പോഴാണ് കുറ്റസമ്മതം നടത്തിയത്.\nPrevious articleഎയര് ഇന്ത്യ ഉദ്യോഗസ്ഥനെതിരെ വ്യാജ പരാതി ; സ്വപ്ന സുരേഷിനെതിരെ ക്രൈംബ്രാഞ്ച് കുറ്റപത്രം സമര്‍പ്പിച്ചു\nNext articleപാറയിടുക്കില് കുടുങ്ങിയ ബാബുവിനെതിരെ കേസെടുക്കില്ല ; നടപടികള് നിര്‍ത്തി വെയ്ക്കാന് ഉത്തരവിട്ട് വനംമന്ത്രി\nPathanamthitta Media - News Desk 08 - 53 mins ago\nPathanamthitta Media - News Desk 08 - 57 mins ago\nനെഹ്റു – മൗണ്ട്ബാറ്റൻ ബന്ധം ; എല്ലാം പരസ്യമാക്കേണ്ടെന്ന് ബ്രിട്ടിഷ് കോടതി\nജോലിക്ക് ക‌യറിയ ആദ്യ ദിവസം നഴ്സ് ആശുപത്രിയിൽ തൂങ്ങിമരിച്ച നിലയിൽ ; ബലാത്സംഗത്തിനിരയായെന്ന് കുടുംബം


രാജസ്ഥാനില് അശോക് ഗെഹ്‌ലോത് സര്‍ക്കാര് വിശ്വാസവോട്ട് നേടി - Keralabhooshanam Daily രാജസ്ഥാനില് അശോക് ഗെഹ്‌ലോത് സര്‍ക്കാര് വിശ്വാസവോട്ട് നേടി\nHome/NEWS/BREAKING NEWS/രാജസ്ഥാനില് അശോക് ഗെഹ്‌ലോത് സര്‍ക്കാര് വിശ്വാസവോട്ട് നേടി\nജയ്പ്പുര് : രാജസ്ഥാനില് ഒരു മാസം നീണ്ടു നിന്ന രാഷ്ട്രീയ നാടകത്തിന് അന്ത്യം. അശോക് ഗഹ്!ലോത്തിന്റെ നേതൃത്വത്തിലുള്ള കോണ്‍ഗ്രസ് സര്‍ക്കാര് നിയമസഭയില് വിശ്വാസവോട്ട് തേടി. ശബ്ദവോട്ടോടെയാണ് വിശ്വാസവോട്ട് നേടിയത്. ഇനി ആറു മാസത്തേക്ക് സര്‍ക്കാരിനെതിരെ അവിശ്വാസ പ്രമേയം കൊണ്ടു വരാനാകില്ല. 200 അംഗ സഭയില് 125 അംഗങ്ങളുടെ പിന്തുണ ലഭിച്ചു ഗെഹ്‌ലോതിന്.\nസച്ചിന് പൈലറ്റ് തീര്‍ത്ത പ്രതിസന്ധിക്കിടയില് ഇന്നാണ് രാജസ്ഥാന് നിയമസഭാ സമ്മേളനം ആരംഭിച്ചത്. അനുരഞ്ജനശ്രമങ്ങള്‍ക്ക് ശേഷം സച്ചിന് പൈലറ്റും അനുഭാവികളും കഴിഞ്ഞ ദിവസം തിരിച്ചെത്തിയിരുന്നു. വിശ്വാസ വോട്ടെടുപ്പില് ഗെഹ്ലോതിനെ പിന്തുണക്കുകയും ചെയ്തു.\nഒരു മാസത്തോളം സര്‍ക്കാരിനെ പ്രതിസന്ധിയിലാക്കിയ ശേഷം ദേശീയ നേതൃത്വവുമായി നടത്തിയ ചര്‍ച്ചകള്‍ക്കൊടുവിലാണ് പൈലറ്റും അനുഭാവികളായ 18 എംഎല്‍എമാരും രാജസ്ഥാനില് തിരിച്ചെത്തിയത്. വിമതക്കൊടി ഉയര്‍ത്തിയ ശേഷം ഡല്‍ഹിയിലും ഹരിയാണയിലുമായി കഴിയുകയായിരുന്നു പൈലറ്റ് പക്ഷം. വിമതരുടെ പിന്തുണയില്ലാതെ തന്നെ ഭൂരിപക്ഷം നേടുമെന്ന് അവകാശപ്പെട്ടാണ് ഗെഹ്‌ലോത് നിയമസഭ വിളിച്ചു ചേര്‍ത്തത്. 102 അംഗങ്ങളുടെ പിന്തുണയാണ് അദ്ദേഹം അവകാശപ്പെട്ടിരുന്നത്. വിശ്വാസ വോട്ടെടുപ്പിന് മുന്നോടിയായി കോണ്‍ഗ്രസ് എംഎല്‍എമാരെ റിസോര്‍ട്ടിലേക്ക് മാറ്റുകയും ചെയ്തിരുന്നു. ഇതിനിടയിലാണ് പൈലറ്റ് പക്ഷം തിരിച്ചെത്തുന്നത്.\nകോണ്‍ഗ്രസിലെ പ്രതിസന്ധിക്കിടയില് ബിജെപിയിലെ വിള്ളലും മറനീക്കി പുറത്തുവന്നിരുന്നു. സുരക്ഷിത കേന്ദ്രങ്ങളിലേക്ക് മാറാനുള്ള ദേശീയ നേതൃത്വത്തിന്റെ നിര്‍ദേശം ചില എംഎല്‍എമാര് അനുസരിച്ചില്ലെന്ന റിപ്പോര്‍ട്ടുകളും പുറത്തുവന്നിരുന്നു.\nവിമതനീക്കത്തിനിടയില് നഷ്ടമായ ഉപമുഖ്യമന്ത്രി പദവും അനുഭാവികളുടെ സ്ഥാനമാനങ്ങളും സച്ചിന് പൈലറ്റിന് ഇനി തിരികെ കിട്ടുമോ എന്നതാണ് ശ്രദ്ധേയം. ഇന്ന് നിയമസഭാ സമ്മേളനത്തില് അദ്ദേഹത്തിന് പ്രതിപക്ഷ ബെഞ്ചിന് സമീപത്തായിരുന്നു ഇരിപ്പിടം അനുവദിച്ചിരുന്നത്. അതിര്‍ത്തിയിലേക്ക് ശക്താരയ യോദ്ധാക്കളെയാണ് അയക്കുക എന്നാണ് അദ്ദേഹം ഇതിനോട് പ്രതികരിച്ചത്.\nashok gahalot rajastan sachin pilot\nതീബോംബ് ഇട്ട് ഹമാസ്, വ്യോമാക്രമണം നടത്തി തിരിച്ചടിച്ച് ഇസ്രയേല്\nഎല്ലാ പ്രധാന സാക്ഷികളുടേയും രഹസ്യമൊഴി രേഖപ്പെടുത്തണം; ലഖിംപൂര് കേസില് സുപ്രീംകോടതി


തിരുവനന്തപുരം: ഒക്ടോബര് 21ന് നടത്താന് നിശ്ചയിച്ചിരുന്ന അസി. എഞ്ചിനിയര് (സിവില്) പരീക്ഷകള് ഒക്ടോ: 28 ന് വ്യാഴാഴ്ച നടത്തുമെന്ന് പി.എസ്.സി അറിയിച്ചു. കാലവര്‍ഷ കെടുതിയെ തുടര്‍ന്നായിരുന്നു ഈ പരീക്ഷ മാറ്റിയത്. ഉദ്യോഗാര്‍ത്ഥികള് നിലവില് ലഭിച്ച അഡ്മിഷന് ടിക്കറ്റ് ഉപയോഗിച്ച് തന്നെ പരീക്ഷയ്ക്ക് ഹാജരാകാം.\nഒക്ടോബര് 23ന് നടക്കേണ്ടുന്ന ബിരുദതലം പ്രാഥമിക പരീക്ഷ മാറ്റി വെച്ചിട്ടുണ്ട്. പുതുക്കിയ തീയതി ഉടന് അറിയിക്കുന്നതാണ്. ഒക്ടോബര് 30ന്‍റെ ബിരുദതല പ്രാഥമിക പരീക്ഷയ്ക്ക് മാറ്റമില്ല. തീയ്യതി 22/10/2021 വാർത്തകൾ തൊഴിൽ വാർത്തകൾ വേഗം ലഭിക്കാൻ ഗ്രൂപ്പിൽ അംഗം ആകുക.\nകോവിഡ് ചികിത്സ:തിരു: മെഡിക്കൽ കോളജ�